﻿ UNIVERSITATEA DE VEST TIMIŞOARA CATEDRA DE FILOSOFIE ŞI ŞTIINŢE ALE COMUNICĂRII SECŢIA FILOSOFIE LUCRARE DE LICENŢĂ CONCEPTUL DE NONFIGURATIV ÎN ARTA ABSTRACTĂ Coordonator ştiinţific: Asist. Drd.:. IASMINA PETROVICI Candidat: ADAMESCU CARINA BOGDANA TIMIŞOARA 2010 CUPRINS: Introducere.................................................................................................4 1. Origini şi premise ale artei abstracte......................................................... 8 1. De la romantism la expresionism şi cubism....................................9 2. Critica naturalismului academist....................................................22 2. Semnificaţii ale conceptului de nonfigurativ în cadrul abstracţionismului....................................................................................27 3. Nonfigurativul între concret şi abstract…………………………….29 1. Pluralitatea perspectivelor şi influenţa asupra sufletului uman....................................................................................34 2. Abstractizarea ca şi limbaj universal al artei.......................37 4. Abstractizarea ca fenomen al distanţării........................................39 3. Nonfigurativul şi natura.......................................................43 2.3. Nonfigurativul şi abstracţia expresionistă......................................48 5. Nonfigurativul şi abstracţia constructivistă...................................51 6. Nonfigurativul şi abstracţia magico-religioasă..............................55 4. Iconoclasmul prin refuzarea reprezentării...........................58 2. Ipostaze ale nonfigurativului în arta abstractă............................................62 3.1. Nonfigurativul spiritualist: Nonfigurativul şi concretul la Wassily Kandinsky.........................................................................................62 3.1.1 „Micul vis în roşu” al lui Wassily Kandinsky.........................70 3.2. Nonfigurativul puritanist: Pătratul şi ovalul în concretul lui Piet Mondrian..........................................................................................79 1. „Dunks Boogie Woogie” – de Piet Mondrian……………87 3.3. Nonfigurativul suprematist: Pătratul şi Malevich............................90 3.4. Nonfigurativul informalist: Impulsivismul şi armonia în opera lui Jackson Pollock................... ..............................................................................95 Concluzii................................................................................................102 Bibliografie............................................................................................104 Introducere Nonfigurativul artei abstracte este un concept care a apărut în urma unei puternice revoluţii spirituale a unor oameni, care au devenit artişti, numiţi de unii abstracţioniştii, de alţii concreţii; prin îndepărtarea de natură, prin refugierea de mediul social, arta nonfigurativă fiind astfel prin excelenţă asocială. În lucrarea de faţă am ales să arăt cât de largi sunt orizonturile nonfigurativului, prin autenticitatea lor, prin profunzimea lor, prin influenţa pe care încă o mai au asupra spiritului artistic contemporan; şi de asemenea cât de profunde şi de bine amplasate sunt bazele curentului abstracţionist şi diversele sale abordări, sau manifestări. M-am aplecat asupra acestei teme pentru că apreciez profunzimea temei în sine, profunzimea pe care o prezintă arta nonfigurativă, datorită purificării ei de orice urmă de formă, prezentând, totuşi, într-un mod sublim angoasa, veselia şi orice sentiment al sufletului uman prin intermediul formelor „noi”, care se nasc din aceste sentimente şi sunt independente de orice altă operă şi de orice obiect natural. Strălucirea culorii, valenţa dintre acuarelat şi păstos sunt semne fine, sau violente ale stării artistului, care provoacă reacţii puternice asupra privitorului. Consider arta abstractă o modalitate modestă şi sinceră prin care subconştientul se revarsă pe carton sau pe pânză fără a mai fi interesat de limitări, de modificări, de legi artistice sau sociale. E de apreciat aici totalitarismul lui Malevich şi dezinteresul său faţă de părerile mediului social în care îşi afişa lucrările fără pic de resentiment. Pentru acesta nu a contat deloc mediul social, dar este de apreciat faptul că a avut curajul de a se debarasa de orice legi exterioare şi trecute pentru a trece cu adevărat dincolo de imagine, printr-o simplificare absolută a formei, pe care a numit-o supremă. Am ales sa tratez cele mai importante şi esenţiale aspecte ale artei nonfigurative, capitolul întâi fiind dedicat originilor şi premiselor artei abstracte. Având în vedere că asupra sa au avut influenţe grandioase romantismul şi expresionismul, romantismul fiind primul care a intenţionat o developare în opera de artă, a sentimentelor artistului, a storilor interioare referitoare la obiectul sau peisajul pe care îl pictau, dispărând astfel reproducerea fotografică, pur obiectivă a exteriorului. Expresioniştii au experimentat o nouă alternativă a metodelor uzuale picturale, şi de asemenea au început să schimbe paleta coloristică, ce, până atunci conţinea culori în combinaţii perfecte care să poată reproduce obiectul abordat cât mai realist; acum culoarea este aleasă de artist, conform dorinţei sale, aceasta devenind tot mai strălucitoare, tot mai absorbitoare pentru ochiul uman. Aceste metode au fost abordate apoi de către abstracţionişti, oferindu-le o mai mare libertate de exprimare, o mai mare deschidere către crearea unei arte noi, pe cât de libere, pe atât de închisă în sine, şi izolată, la început de mediul exterior. Abstracţionismul a ales o critică a naturalismului academic, trecerea pictorului de la abordarea naturii la a o abstractiza total, într-adevăr acest lucru s-a întâmplat într-un mod lent, dar cert. Antinaturalismul nonfigurativ dorea să exprime o puritate, o acurateţe deosebită, prin abolirea totatlă a naturii şi prin dezumanizarea acesteia. În capitolul doi sunt abordate semnificaţiile conceptului de nonfigurativ din cadrul abstracţionismului. Pentru început am analizat concretul şi abstractul ca şi fenomene ale spiritului uman, demonstrând că arta abstractă se supune unui grad mare de concretizare, prin însăşi paradoxala abstractizare care se obţine prin detaşarea, distanţarea de obiect. Opera de artă devine astfel un obiect concret, o lume concretă, nouă şi unică. Abstractizarea este astfel un fenomen al distanţării de obiectul real, de natura obiectivă, oferind publicului o artă în completa ei noutate, detaşată de exterior şi agăţată de interior şi de personalitatea proprie artistului. Nonfigurativul se difurcă în două ramuri principale: abstracţia expresionistă şi cea constructivistă, acestea fiind totuşi de nedespărţit. Cea expresionistă îşi are ca reprezentanţi în principu, pictorii americani, cel mai important fiind Jackson Pollock; opera aceasta fiind mai liberă, mai puţin geometrizată, de multe ori prezentă doar prin pete de culoare care sunt dominate de metoda gestuală şi de cea prin picurare, îniţiate ambele tot de Pollock. Ramura constructivistă este prezentă la pictori care au o mai mare înclinaţie înspre raţionalism, cum sunt Piet Mondrian, şi Kasimir Malevich. Aceasta se manifestă printr-o adevărată matematicizare şi geometrizare a formelor şi printr-un proces de purificare a culorilor; însă nici aceasta nu poate fi sustrasă în totalitate fenomenului interior. Abstracţionismul, la majoritatea artiştilor se revendică dintr-un anumit mod de abstractizare existent încă din antichitate, şi anume, cel de natură magico-religioasă. Semnele de spirală, line, punct, sau zig-zag au fost prezente întodeauna în picturile popoarelor cu o înclinaţie spre transcendent, care aveau o dorinţă de a atinge infinitatea, prin aceste semne nonfigurative care erau de fapt, forme esenţiale extrase din natură. Aceste forme, şi această dorinţă de infinitate, prin eternizarea operei de artă, apare şi la abstracţionişti. În ultimul capitol am abordat patru ipostaze ale nonfigurativului. Acest capitol, este, în mare parte, un studiu estetic aprofundat asupra operelor celor mai importanţi artişti care aparţin acestui curent şi asupra operelor acestora cele mai fascinante, şi mai reprezentative. Unul dintre cei mai cunoscuţi abstracţionişti este Vassily Kandinsky, pentru frumuseţea foremlor şi a culorilor picturilor sale, pentru fineţea, delicateţea cu care le picta, vrând mereu să exprime o operă puternic spirituală, o adevărată operă a interiorului şi a libertăţii absolute. Am ales aici spre a analiza lucrarea sa „Micul vis în roşu” înclinându-mă asupra caracterului estetic care este deţinut de formă şi de culoare, şi anume asupra sentiemtelor pe care le inspiră linia dreptă şi curbă în diferitele sale forme, pornită de la punct, şi terminând uneori, în cerc. Modrian, în schimb abordează un stil mai simplist, numit puritanist, reprezentând doar forme şi culori pure. Acesta îşi prezintă şi în operele scrise, o anumită înclinaţie spre utopizare, spre idealizare, dorind prin opera sa să ajungă la absolutul pur, ultim. Am analizat apoi, lucrarea sa „Duncks Boogie Woogie”, pentru că mi-a atras atenţia deosebita sa expresivitate care este, într-un fel arhitecturală, prin despărţirea pe care o face artistul între culorile pure pe care le foloseşte, şi culorile primare: galben, roşu şi albastru; de liniile negre orizontale şi verticale care fixează dretunghiurile colorate într-o formulă perfecţionistă, total armonizată. Malevich îi urmează calea, însă cu un mai mare fanatism şi absolutism, acesta eliminând până la urmă toate culorile din opera sa şi păstrând doar nonculorile. El îşi numeşte noua artă suprematism deoarece depăşea toate limitele impuse de orice criteriu artistic şi estetic. Acesta şochează, şi în acelaşi timp dă naştere unei noi arte absolute, supreme, care din păcate nu a fost urmată şi acceptată de mulţi. Ultimul subcapitol îi este dedicat lui Pollock datorită stilului său informalist, în care se discută despre stilurile pe care acesta le-a introdus, şi anume: metoda picturală prin picurare şi cea directă, a pictării stărilor care vin dinspre subconştient, prin simplul gest, prin impulsul corporal direct asupra pânzei. Metodologia de cercetare a lucrării a fost bazată pe studii ale unor esteticieni români sau străini, şi de asemenea pe studiul unor numeroase albume de artă. Unul dinttre esteticienii de bază pe care l-am abordat a fost Marcel Brion, datorită relevanţei operei sale, şi a obiectivităţii sale asupra temei pe care am ales-o. Metodele cele mai frecvente utilizate, au fost, analiza filosofică a operelor artistice, şi mai ales o analiză concretă a numeroaselor citate. Aici am utilizat ca mijloc interpretarea, şi de asemenea dezvoltarea unor idei considerate de o deosebită importanţă pentru tema pe care am abordat-o. De asemenea am argumentat anumite concepte, anumite particularităţi. Ca şi metodă a mai fost folosită comparaţia dintre artişti sau dintre operele acestora, sau o comparaţie a altor curente artistice cu arta abstracţionistă. Arta abstractă poate fi considerată o adevărată pledoarie a frumosului pentru epoca modernă, dar şi pentru cea în care trăim. Abstractizarea a avut mereu, şi va avea influenţe asupra sufletului creator. Arta abstractă se scurge lin, dar sigur înspre estetica modernistă, având o puternică influenţă şi atrăgând atenţia tot mai multor scriitori esteticieni. Capitolul I – Origini şi premise ale artei abstracte „În natură, totul se reduce la sferă şi la cub” (Paul Cezanne) Triumful abstracţionismului este în mod indubitabil conectat cu dezvoltările generale petrecute in artă pe parcursul secolului al douăzecilea. Formulandu-se o privire asupra lumii lipsită de o dependenţă directă faţă de obiecte, a fost cel mai proeminent lucru avansat de arta secolului douăzeci. Această artă în mod evident era mimetică: prezenta lumea aşa cum era văzuta de ochiul artistului. Ilustrări ale curajului, ale credinţei, sau ale unităţii, erau văzute de către privitor doar ca şi nişte virtuţi personale. Artişti printre care Pablo Picasso, Wassily Kandinsky şi Kasimir Malevich au început efectiv să dizolve obiectele concrete ale naturii, făcând trecerea către pictura simbolurilor autonome. Frank Stella afirma: „Picturile abstracte trebuie sa fie la fel de reale, precum cele create de italienii secolului al şaisprezecelea.” Concepte precum realismul sau abstractionismul sunt îndoielnice în artă. Perspectiva hieratică a artei medievale, unde, mărimea fiecărui obiect din planul pictural, era proporţională cu importanţa atribuită obiectului în sine, a fost înlocuită în Renaşterea timpurie cu o perspectiva cu un singur punct de fugă. Astfel, spaţiul pictural, a trecut de la a fi idealist, la a fi iluzionist. Cei care observau suprafaţa picturii, o experimentau dinspre ei ca şi o vedere spre lumea vizibilă. Unii pictori aveau o asemenea îndemânare de a crea această iluzie, astfel încât, cei care observă pictura să fie trădaţi de scena picturală, şi să aibă impresia că văd în planul pictural un obiect tridimensional real. De fapt, pictura figurativă niciodată nu a obţinut o calitate independentă, rămânând mereu un obiect fabricat distilat de realitate, prezentat ca un obiect ideal, fără impurităţile realităţii. Aceasta încerca să se refere direct la acea realiate pe care o însuşea, incercând să o portretizeze. Oricum, pictura figurativă, nu poate ajunge niciodată sa fie realitatea însăşi. Arta abstractă începea să ofere noi şi neaşteptate posibilităţi. Este autonomă, şi nu e necesar ca ea să se refere la o realitate anume. Întradevăr, arta abstractă, funcţionează ca o analogie pentru o lume necunoscută. Elementele picturale funcţionează acum pentru sine însele. Dacă o zonă albastră nu mai reprezintă marea sau cerul, iar o linie orizontală nu mai marchează orizontul, arta îşi pierde întradevăr aspectul analogic, dar în schimb îşi câştigă independenţa şi asertivitatea. În momentul în care pictura devine liberă să îşi accentueze calitate culorilor, îşi câştigă independenţa, o calitate până acum inexistentă în pictură. Întreaga intensitate, radianţă, şi spaţialitate a petelor de culoare pot acum actiona asupra celui care priveşte lucrarea. Astfel, pictura poate fi acum văzută ca o pictură reală, care în mod covârşitor devine mai realistă decât orice pictură a maeştrilor clasici. Frank Stella spunea: „Ceea ce vezi, e ceea ce vezi”. Conceptele de „realist” sau „abstract” cu siguranţă nu pot fi definite atât de clar şi de precis cum ar părea la prima vedere. Întradevăr, orice pictură figurativă este o ilustrare a unui model din natură, si este în acelaşi timp, o abstractizare a acelui model. Doar prin faptul că acea pictură proiectează modele tridimensionale pe o suprafaţă plană, în mod necesar aceasta schimbă şi denaturează modelele naturale de asemenea. Picturile nonobiective evită reducerea dimensiunilor. Nu portretizează nimic, în schimb, crează compoziţii cu forme plate precum cercuri, dreptunghiuri, pătrate. Aceste aranjamente de forme nu sunt organizate pentru a reprezenta asociaţii cu obiectele naturale. Trebuie acceptat aparentul paradox cum că reprezentările nonobiective sau nonfigurative sunt cele mai realiste, având în vedere că toate părerile generale afirmau că ceva realist ar fi incapabil să fie o abstractizare a realităţii. După cum spunea Cezanne: „Arta este armonia paralelă cu natura”. 1. De la romantism la expresionism şi cubism Romantismul sfârşitului secolului nouăsprezece era o expresie a unei tensiuni spirituale provocate de prăbuşirea lumii feudale şi de instaurarea ordinii burgheze. Acesta prezenta o diversitate deosebit de mare, studiind natura şi evenimentele exterioare în individualitatea lor, ci nu în eterogenitatea lor, mişcarea fiind mai mult istorică decât de ordin artistic. Acesta reprezenta o reacţie de inadaptare, de protest la realitatea istorică prezentă; era însăşi un refuz al realităţii impuse de mercantilism, iar imboldul pe care aceasta îl prezenta era unul care vroia să ducă spre transformarea acestor sisteme sociale pietrificate. Arta romantică s-a născut din idealurile de eliberare şi de unitate naţională; acest tip de inadaptare, de protest, şi de idealizare, sunt într-adevăr premise ale artei abstracte, cea din urmă fiind şi ea un protest asupra academicismului, o dorinţă desăvârşită de exprimare a libertăţii, uneorii care ajunge la prezentarea unei lumii utopice imaginare a artistului, cum a fost în cazul lui Mondrian. Abstracţioniştii, aspirau şi ei, la libertate, la o originalitate a formelor, la noutate, la primatul subiectivităţii, de asemenea la transcederea îngrădirilor de gen şi de artă, mergând spre o direcţie în încercarea realizării unei „arte totale”, absolute. Această dorinţă, aşadar, de accedere la o artă totală, absolută, pură, care este vizibilă în mod clar, în arta abstractă, spre exemplu, la Malevich; a fost propovăduită şi de mişcarea romantistă, încercând şi ea să înceapă practic această evoluţie care a ajuns să fie însă mai clară la arta abstractă. La romantism, formele artistice au început să fie tot mai plasticizate, tot mai mult ieşite din tiparul, din „normalul” care era prezent până atunci în arta plastică, romanticii inovând planul coloristic şi armonic, valorificând tot mai mult imaginaţia, spontaneitatea, spiritul inovaţiei, afectivitatea sufletului uman. Arta romantică era în esenţă o artă care valorifica preferenţial domeniul imaginativului, cum ar fi: oniricul, fantasticul; şi de asemenea, pasiunea, mişcarea, diversitatea, zbuciumul sufletesc, policromia unităţii şi a echilibrului. Aceste elemente de profunzime ale sufletului uman, apar şi ele în opera abstractă, spiritualul fiind prezent pe prim plan în opera picturală şi scrisă a lui Wassily Kandinky, iar zbuciumul sufletesc, fenomenul de mişcare al formelor, dinamicitatea este de asemenea prezentă în opera sa. Caracteristica pricipală a romantismului era predominarea emoţiei asupra raţiunii. Paleta coloristică a devenit mult mai intensă, formată din culori tot mai clare, iar subiectele tablourilor au devenit mai dramatice. Pictorii explorau acum cu o aviditate tot mai mare posibilităţile picturale ale melancoliei, ale nemulţumirii. Acest curent a fost primul care a legitimat imaginaţia ca principiu al creaţiei artistice ducând la dezvoltarea teoriei „artei pentru artă”, aceasta apărând apoi şi în operele abstracţioniste ca şi ideal; arta începând să existe acum ca şi ramură de sine stătătoare a spiritualităţii umane. Kandinsky a fost puternic influenţat de acest concept în întreaga sa operă scrisă şi picturală, sensibilitatea şi spiritualitatea fină fiind pentru el punctul de plecare pentru operele sale abstracţioniste. Iar nuanţele pure, aprinse ale paletei lui William Turner care redau culori precum roşu şi galben, ne duc cu gândul la opera lui Mondrian sau Newman, la purismul pe care abstracţioniştii îl căutau în redarea culorilor pure, aprinse. Turner folosea straturi de culoare dense, în contrast cu cele diluate, acest procedeu având o anumită influenţă asupra operelor lui Kandinsky, mai ales din primele perioade de creaţie; Turner folosind un ecleraj caracteristic al culorilor, care inunda pânza, care dizolva formele până aproape la abstracţiune. William Turner – „Lumină şi culoare” Studiile artistice de la începutul secolului nouăsprezece au scos în evidenţă opere care păreau că privesc înainte spre Monet, Picasso, Jackson Pollock sau Mark Rothko. Astfel, multe aspecte ale tablourile romantice par în mod bizar a fi moderne, cum sunt spre exemplu tablourile târzii ale lui William Turner sau ale lui Grand Ville. Caracteristica acestor artişti rămâne totuşi diversitatea, răsfrângându-se atitudini faţă de artă şi viaţă fundamental diferite de cele ce au fost până atunci abordate. Se poate observa la romantici o atitudine avangardistă deoarece aveau un individualism de natură esenţială, spontană, orice normă fiind pentru aceştia de neacceptat. Baudelaire afirma că „ Romantismul este situat nu atât în alegerea subiectului sau în vreun adevăr exact, ci tocmai într-o modalitate de simţire” care poate fi detectată doar subiectiv. Mişcarea romantică a fost o adevărată revoluţie a sensibilităţii individuale care era singura facultate de judecată estetică. Acum sentinentul artistului conta mai mult decât operele sale iar individualismul său era strâns legat de ideea de libertate. Sentimentele pictorului poartă amprenta unei spontaneităţi care este lipsită de intermediari şi duce la libertatea culorii şi cea a tuşeului artistic, acestea reprezetând o maniereă unică de expresie, de exprimare. Artiştii simţeau necesitatea unei utilizări libere a simbolurilor pentru a exprima preocupările eterne ale spiritului uman. Această preocupare asupra spiritului va apărea apoi la abstracţionişti într-o adevărată obsesie a obiectulizării constantelor spiritului uman în operă. Astfel spontenaitatea, individualitatea şi adevărul interior au devenit subiecte în sine ale lucrărilor. Teoria mimetică a artelor cunoscută până atunci a fost înlocuită de una a expresivităţii şi a autenticităţii. Prin aceasta, opera se autovalidează deoarece capătă o coerenţă internă prin exprimarea experinţei de viaţă a artistului. Romanticii erau mai mult preocupaţi de calitatea lucrarii finite decât de reguli de a o organiza, erau mai interesaţi de integritatea trăirii şi de profunzime acesteia, decât de corectitudinea judecăţii criterilor. Constable prezenta o adevărată oroare faţă de operele imitative afirmând că acestora le lipsea „ sensul moral al peisajului”. Pictorul dorea acum să ofere peisajului o adevărată semnificaţie a interorului artistului expusă în însăşi opera sa; curaj determinator şi iniţiator chiar şi pentru nonfigurativiştii care urmau să apară. Expresionismul a apărut apoi, ca urmare a romantismului, în secolul al douăzecilea. Acesta a dobândit o rezonanţă universală, influenţând puternic opera abstractă. Expresioniştii vedeau arta ca fiind o expresie a eului subiectiv, a eului artistului, accentul fiind pus tot mai puternic pe tensiunea emoţională lăuntrică, pe dimensiunea interiorităţii, a conştiinţei, a subiectivităţii; expresioniştii exprimând natura şi mediul exterior prin prisma observării personale, îndepărtându-se tot mai mult de obiectivitate, în culoare, şi în formele realizate de aceştia fiind tot mai vizibilă imaginea eului interior, al emoţiei strict personale. Valoarea ţintită de aceştia era absolutul, trăirea necondiţionată, liberă. Încă de la expresionism a apărut tendinţa către abordarea formelor sintetice, realizate prin esenţializare şi abstractizare, astfel apărând această înclinaţie către iraţional, către elementar, care a fost un element atât de influenţator pentru opera abstractă ce urma să apară. Atitudinea socială a expresioniştilor era de natură nonconformistă, antiburgheză, pacifistă. Ca şi reacţie împotriva impresionismului, au apărut grupările „Brucke” iar apoi „Der Blue Reiter”, în anii 1905, membrii acestora preluând viziunea plastică nouă a lui Vincent Van Gogh, reducând tot mai mult funcţia picturii la „circumscrierea expresiei emoţionale” pentru care culoarea şi forma plastică devin un mijloc hotărâtor. Formula pe care o abordează Kandinsky, emoţie – sentiment – operă – sentiment – emoţie, ignoră şi protestează în acelaşi timp în faţa reprezentării impresioniste a obiectului, dând prioritate compoziţiei, accentuând grafismul liniei expresive, planurile mari, monumetale, cu aspect decorativ, şi culorile insitente, pure. Expresionismul în sine prezintă un caracter estetic mai accentuat al aspectelor vieţii umane, caracterul expresiv fiind dat de calitatea care rezultă din relaţia de unitate dintre forma caracteristică a unui obiect, sau fiinţe, şi conţinutul pregnant, relaţie care, determină o deosebită forţă influenţatoare asupra privitorului, atrăgând atenţia printr-o reacţie estetică. Expresivitatea unei opere stă în capacitatea de a influenţa emoţional prin originalitatea sesizabilă, izbitoare, a soluţionării compoziţionale, cromatice, ritmice, stilistice. Curentul expresionist era tot mai mult bazat pe expresivitatea individuală, subiectivă, fiind considerată ca fiind superioară artei ca „mimesis”, artei care reda fidel realitatea. Principalii reprezentanţi ai acestuia: Paul Cezanne, Vincent van Gogh şi Paul Gauguin considerau că anumite culori alese dintr-o nouă paletă coloristică, anumite forme abstracte şi subiecte spirituale pot provoca un răspuns spiritual din partea privitorilor; acest lucru fiind clar un drum către influenţa pe care expresionismul a avut-o asupra abstracţionismului, care căuta ca privitorul să simtă opera de artă pe care o observă, ci nu doar să o „observe”. Paul Cezanne – „Muntele Sainte-Victorie” Piet Mondrian – „Dune II” Sistematizarea către o lume abstractă a imaginaţiei incepuse încă de la peisajele create de Paul Cezanne. Acesta reordona priorităţile compoziţiei picturale neluând natura ca şi model, ci deconstruind-o într-o structură analitică compusă din unităţi spaţiale stereometrice. Toate obiectele din natură sunt compuse din forme elementare precum sfera, cilindrul sau conul. Scopul lui Cezanne nu mai era să ilustreze, sau să reproducă un anumit peisaj, ci pur şi simplu să îl reprezinte. Picasso a luat un pas decisiv înainte, înţelegând motivul pictural nu doar ca şi ceva care există în paralel cu fenomenele naturale, dar şi ca o realitate unică, separată, detaşată de natură, existând liberă în ea însăşi, şi prin ea insăşi. Picasso si Braque au creat cubismul împreună. În timpul primei faze a cubismului, aşa numita faza analitică, cei doi artisti şi-au concentrat atenţia asupra creării unui vocabular inovator al formei. Volumele cubice din operele acestora au făcut loc, în mod gradual, formelor şi fragmentelor planurilor geometrice. În anul 1911, ei au formulat în întregime acest nou limbaj pictural. Cubismul analitic a dezasamblat realitatea vizibilă într-o adevărată structură a simbolurilor. Picasso şi Braque au renunţat la perspectiva cu un singur punct de fugă, în favoarea unei pluralităţi de perspective. În următoarea fază, numită cubism sintetic, care a început în 1912, Picasso a numit aceste forme ca fiind simboluri elementare ale obicetelor. O chitară putea fi reprezentată prin două linii paralele tăiate de o formă circulară, spre exemplu, un pahar tăiat de un triungi. Acesta a creat acest lucru reducând limbajul semnelor în faza premergătoare, cubismul analitic. Acum combina stilul său pictural cu fragmente ale realităţii. În 1913 şi 1914, această realitate este prezentă în mod paradoxal la un grad mult mai înalt decât în oricare din operele sale, nu mai există un sens de imitare mimetic al naturii, ci obiecte reale adăugate în pictură. Cubismul a fost primul curent artistic inovator al secolului douăzeci. Poate fi luat drept exemplul artistic al epocii industriale moderne şi a noii viziunii ştiinţifice asupra lumii. Cubismul trebuie perceput ca şi un model perceptual al schimbării realităţii noastre. La începutul secolului douăzeci viziunea asupra lumii fizice a avut parte de cea mai revoluţionară expansiune. Noile modele teoretice şi cercetările empirice au forţat omul să cunoască unele fenomene fizice care evitau o cunoaştere clară a faptelor şi o înţelegere logică. După cum spunea Guillaume Appolinaire: „Funcţia socială a marilor poeţi şi a marilor pictori este de a reînnoi constant imaginea exterioară pe care natura şi-o asumă în ochii omenirii.” Această legătură dintre nucleul ştiinţific şi dintre compoziţiile estetice ale artei poate fi înţeleasă de cineva care cercetează elementul comun al acestora. Apollinaire a afirmat de asemenea despre prietenii săi cubişti în 1913: „Noii pictori nu au nici cea mai mică intenţie să fie matematicieni, aşa cum au avut predecesorii lor. Totuşi se poate spune că pentru artele plastice, geometria este aşa cum este gramatica pentru scris. În zilele noastre, şcolarii nu se mai agaţă de cele trei dimensiuni ale geometriei euclidiene. Într-un mod foarte natural, şi aproape foarte intuitiv, pictorii se concentrează asupra noilor magnitudini dobândite, numite de către modernişti: ce-a de-a patra dimensiune.” Sub influenţa romantismului, curentul major al artei care se manifesta în principiu în Franţa, în modernitate, evoluează spre o expresie din ce în ce mai liberă, din ce în ce mai subiectivistă, îndepărtându-se de tradiţia cultural-artistică. Însă, totuşi persista conştiinţa unei forme suverane, absolute, obscur- tradiţionale. Astfel, în artă apare iminent ordinea fără ocolişuri a formei în sine. Maurice Denis punctează că momentul în care s-a nascut arta abstractă a fost prin revelarea faptului că, orice pictură, înainte să fie finalizată, a fost, în mod esenţial “o suprafaţă plană acoperită de culori adunate intr-o anumita ordine.” Pablo Picasso – „Ulcior şi bol cu fructe” Cuvintele lui Degas: „pictează totul în fier, cu exceptia armurilor”, nu dezumflă un sistem, ci o anumită josnicie a sufletului, şi deci a picturii, care se proteja legitim cu mantia din ce în ce mai subţire a tradiţiei, şi pe care aceşti pictori acoperiţi de onoruri, în mod paradoxal, o dezonorau. Cezanne spunea: „Pictez aşa cum vad, şi am senzaţii foarte puternice”, acesta îşi conducea opera după propriul model, ideile şi senzaţiile pe care le recepta datorită naturii. Armonia creată astfel în arta sa este “paralelă cu natura”, ci nu o copie fidelă a naturii. Malevich afirma îndepartarea lui Cezanne de arta clasică, şi de natură: „În artă, evoluţia şi revoluţia au un singur scop: să sfârşescă exclusiv în creaţie – compoziţia semnelor – în loc să se mărgineasca să repete natura.” O dată cu Cezanne, în sfârşit în locul artei care ne ţine în lesa artei figurative obiective, apare o artă care ne obligă să megem în urma formelor creatoare ale vieţii, ale cuturii. Rezultand aşadar că în cadrul unei estetici care ramânea cea a mimesis-ului, a explorării minuţioase şi fidele a motivului, a admiraţiei umile a miracolului natural, se dezvoltau nişte forme care conveneau unei estetici hotarât subiective, care punea creaţia picturală faţă în faţă cu natura, într-o competiţie orgolioasă. Deci, dupa cum zicea Freud, pictura trebuie să ajungă acolo unde se afla natura. La obiecţia că Cezanne nu vroia acest lucru, Malevici ar fi raspuns ca îl facuse deja. Arta rusă ambulantă a fost matricea plastică şi ideologică a realismului socialist. Odată înlăturată cenzura socialistă, viaţa artistică a renăscut cu cea mai clocotitoare diversitate. Astfel, mediul social-cultural al artei se schimbă. În locul rigiditaţii, a moravurilor şi a opiniilor sale canonice, apare acum o societate mai cultivată, mai bogată, mai informată, mai diversă; care cumpară, discută, ajută noua pictură. Pictorii ruşi cum ar fi: Selo, Peterhof, Benois, Serov şi Somov; manifestă o exigenţă de aristocratism: e înlăturată astfel teama surdă pe care o inspira lumea de jos, semiinteligenţa, masa ţărăneascaă şi muncitoare. E înlăturată teama de ziua de mâine, ameninţarea inevitabilei crize politice care avea să declanşeze „izbucnirea” poporului, si să măture fragila insulă de civilizaţie. Prin revista „Mir Iskustva”, şi cu marea de străini francezi care veneau să viziteze expoziţiile de artă rusească, Rusia devine un mare centru artistic. Ideile estetice reflectau toate straturile gândirii ruse. La bază îi regăsim, în profunzime, pe Shelling şi pe Hegel, care au fost primii pedagogi ai esteticii ruse. În raport cu o cultură a inteligenţei, marxizantă, este revelată o contra-cultură hotarât spiritualistă. Rebeliunea aceasta poate fi văzută şi ca o reacţie antiburgheză, era o reacţie naţionalistă. Iar forma pe care a luat-o reacţiunea naţionalista a fost tocmai primitivismul ca interiorizare. El nu smulge din patrie, ci înrădăcinează. El nu fuge de tradiţii, ci le regăseşte şi le reinventează. Kandinsky, care apare după aceasă reformă a artei ruseşti, conduce şi mai mult spre o orientare spiritualistă a tradiţionalismului. În prima perioadă a artei sale, coloritul său asocia delicat rozul cu bleul şi le însufleţea, acolo unde era nevoie cu un strop de roşu sau portocaliu. Cât despre subiectul lucrărilor, acesta avea adesea o orientare „naţional-populară”. În anul 1889, Kandinsky a plecat să repertorizeze obiceiurile referitoare la dreptul ţărănesc şi ce mai rămânea păgân sub stratul riturilor creştine. El s-a lăsat pătruns de „cultura ţărănească” şi a păstrat un gust profund pentru costumele sclipitoare şi cupolele ortodoxe. Moscova, mai ales, rămâne în inima sa leagănul sentimentului naţional-religios care îl lega de Rusia. Acesta afirma: „Toată viaţa nu am făcut altceva decât să pictez Moscova”. În cea de-a doua perioadă a creaţiei sale, acesta vedea un potenţial de forme abstracte susceptibile de o altă folosire decât cea decorativă. Iar de acum înainte, inspiraţia folclorică, pentru el, provine din picturile populare bavareze. Folosea acum, culori pure, luminoase, contraste intense de cald-rece, deschis-închis. Astfel, strălucirea culorilor e comparabilă cu veselia şi armonia, trăsătură specifică rusească. Începe înclinaţia sa spre abstracţionism, prin faimoasele serii de Impresii, Improvizaţii şi Compoziţii traducând mişcările spontane ale sufletului. Pentru publicul german, s-au născut o serie de proteste naţionaliste asupra acestei arte considerată „străină”, adică franceză şi rusă. În cea de-a treia perioadă, se întoarce în Rusia, reîncepând să picteze Moscova, şi progresează spre geometrism, spre jocul formelor angulare şi circulare, şi adoptă o folosire mai puţin instinctivă şi mai mult „ştiinţifică”, rămânând însă tot spiritualist, tot ataşat de simbolismul culorilor, pe care l-a împrumutat de la Goethe şi din tradiţia ocultistă. Ajunge să traducă în termeni simbolico-mistici arta totală si colectivă pe care o etalau colegii săi. După o perioadă, când Kandinsky atinge vârsta de şaizeci şi opt de ani, începe să se inspire spre a-şi realiza lucrările, din manuale de biologie cu animale marine şi din formele primitive ale naturii, preferând acum o artă concretă: „Astfel, arta abstractă ridică alături de lumea reală o nouă lume, care, din punct de vedere exterior, nu are nimic de a face cu realitatea. Interior, ea este supusă legilor generale ale „lumii cosmice”. Trebuie considerat atunci că o lume naturală este plasată alaturi de lumea artificială, o lume tot atât de reală, o lume concretă: „De aceea, eu personal prefer să vorbesc de arta concretă, şi nu de arta abstractă.” În lucrarea sa, „Priviri asupra trecutului”, acesta simte dualitatea naturii şi a artei, precizând opoziţia interior-exterior, afirmând că interiorul subiectiv este la fel de puternic ca şi exteriorul obiectiv. El contempla lucrurile într-o stare de panteism mistic. Asa cum susţin doctrinele ocultiste, totul are suflet, totul este viu: „Orice lucru mort freamată.” Kandinsky, care fusese mult timp fascinat de spectacolul naturii şi având o memorie vizuală remarcabilă, a simţit cum aceasta scade putin câte puţin şi cum atenţia sa faţă de lume slăbeşte: „Această facultate de a mă absorbi în viaţa interioară a artei (şi deci a sufletului meu), a crescut atât de mult, încat treceam adesea prin faţa unor fenomene exterioare fără să le remarc.”, adăugand apoi, că „Obiectul dăuna tablorilor mele”. Astfel ajunge să se exprime într-un vocabular mistic. Arta, spunea el, este în multe privinţe asemanatoare religiei. Acesta afirma că arta poartă în sine Revelaţia Spiritului, şi conchide că filosofia viitoare, pe langă Esenţa lucrurilor, va trebui să studieze şi Spiritul lor. Graţie acestei abilitaţi, se poate ajunge la contemplarea artei abstracte, adică a artei absolute. La toate acestea, se adaugă, cartea scrisă de Kandinsky chiar în ajunul războiului, o carte de un profund naţionalism rusesc. Cartea se încheie cu un imn dedicat Moscovei, plin de un accent nostalgic asemănător. Acesta afirma cu un naţionalism mesianic: „Consider această Moscovă, interioară şi exterioară totodată, drept sursa aspiraţiilor mele de artist. Este diapazonul meu de pictor.” Acest mesianism are şi o tentă milenaristă, şi deci revoluţionară. Kandinsky evoca în termeni nietzschenieni, „viitoarea transmutare a valorilor”, care se află la radăcina interiorizării artei: „În vremea noastră, şi sub o formă puternic revoluţionară”. În „Spiritualul în artă”, afirma că preocuparea sa şi spiritul său pictural depind de o concepţie filosofico-religioasă, şi că ele reprezintă consecinţa şi dovada sa. Cartea se îndreaptă în două direcţii: prima este o judecată asupra lumii actuale şi o profeţie asupra celei noi, iar cea de-a doua dezvoltă necesitatea de a ne detaşa de reprezentarea formelor naturale, şi demonstrează posibilitatea unei arte „abstracte”. Acesta scria că „Ieşim de sub zdrobitoarea dominaţie a doctrinelor materialiste” reprezentând viaţa spirituală a umanităţii ca pe un mare triunghi in vârful căruia se află decât un om absolut singur. Viziunea acestui om egalează tristeţea sa incomensurabilă. El e solitar, mult deasupra celorlalţi. În toate vârfurile triunghiului se află artişti, dar numai el, care este în vârf, este un „profet al mediului său” şi e capabil să „privească dincolo de graniţele propriului spaţiu”. Artistul acesta are un rol de a salva mulţimea de pe Pământ, şi el ar dori să se elibereze de „acest dar elevat”, de această „cruce grea”, dar nu poate să o facă. În partea de jos a triunghiului vedem crezul materialist: oamenii sunt democraţi, atei, confrmând faptul că „Dumnezeu a murit”. În ştiinţă, sunt pozitivişti, în economie, socialişti, iar în artă sunt naturalişti. Aceasta este faza angoasei. Misiunea artei devine supremă. Acastă misune se naşte dintr-o adevarată necesitate interioară care cuprinde trei nevoi mistice: fiecare artist este dator să-şi exprime propria personalitate; fiecare artist este dator să redea expresia epocii în care trăieşte şi fiecare artist este dator să exprime în arta sa, specificul artei în general. „Pe scurt, acţiunea necesităţii interioare, şi deci evoluţia artei este expresia progresivă a eternului obiectiv prin temporalul subiectiv”. Pentru Kandinsky nu există o altă realitate înafară de cea a Spiritului. Prin progresul indefinit al eului, şi al triunghiului spiritual pe care îl trage după sine, se ajunge la domnia Spiritului ca element creator. Astfel, Kandinsky îşi fondează tratatul despre culori pe o cosmozofie cu un puternic caracter ezoterist: galbenul e lumesc, albastrul e ceresc, albul e absenţă, tăcere absolută, iar negrul este neant. Cercul cromatic, devine, deci, o figură încărcată de magie. Urmărind linia artistică a lui Kandinsky, acesta tolerează arta cu condiţia ca aceasta să nu fie o imagine. Doctrina kandinskiană susţine clar iniţierea într-un sistem, descriind în cărţile sale în mod exact iniţierile pictorului. Michel Henry îl radicalizează pe Kandinsky, considerând că e un fapt incontestabil că acesta a revoluţionat pictura modernă afirmând că această revoluţie era necesară, pentru că era chemată de criza secolului respectiv şi cea a secolului precedent, şi era suficientă, pentru că arta poate acum să se dezvolte în plină libertate şi fecunditate. Henry aduce în discutie influenţa lui Schopenhauer, arătând că teoria sa despre muzica joacă un rol decisiv în geneza conceptului de abstractizare. De asemenea afirma că în momentul în care s-a produs această revoluţie, arta a murit. Astfel este respins materialismul, şi se merge către o înclinaţie de a întemeia arta pe fundamente exterioare. Judecata lui Hegel privitoare la moartea artei este adoptată de Henry ca fiind de la sine înteleasă, amintindu-ne de singura soluţie posibilă: reevaluarea tuturor valorilor a lui Nietzsche, singura care poate duce la salvare: „Pentru că arta înfăptuieşte revelaţia în noi a realităţii invizibile, şi aceasta ca o certitudine absolută, ea constituie mântuirea, şi într-o societate ca a noastră, care indepaărteaza viaţa…..e singura mântuire posibilă.” Tablourile abstracte işi declară artificialitatea: artistul este cel care extrage din natură culori si forme, şi produce o altă lume, paralelă şi diferită de lumea reală, în raport numai cu impulsul reflectat al „necesitaţii interioare”. 1.2. Critica naturalismului academist Încă de la începutul secolului douăzeci, artistii au hotărânt să se detaşeze tot mai mult de pictura iluzionistă a naturii academiste. Acum, metoda picturală a artistului este pătrunsă de alcătuirea sa psihologică şi emoţională, iar acest stil devine o modalitate de a vedea lumea artistului. Piet Modrian a renunţat şi el la înfăţişarea specificului din natură, păstrând însă, idealul manifestarii ordinei armonioase subiaecente în natură, în sensul lor cel mai larg şi universal. Reflexele compoziţionale ale acestuia din cea de-a două periodă a creaţie sale, au fost condiţionate de pictarea unor elemete ale naturii universal-cunoscute, cum ar fi: pământul, cerul, apa şi copacii. Modrian considera că metodele sale picturale sunt universale şi importante pentru omenire, deoarece prezenta, într-o formă artistică purificatoare, un ideal de echilibru, care este universal căutat de fiecare om. Considerând că menirea pictorului este să exprime o viziune a realităţi, Mondrian, aborda prin purismul său formele esenţiale şi pure ale vieţii, prin eliberarea culorii pure, primare, elemtare şi de o cât mai mare stralucire; eliberând ritmul şi forma artistică de apariţia acestora particulară din natură, prin căutarea esentelor acestora spre a ajunge la o formulă universalizatoare. Acesta crează un aranjament impecabil şi perfecţionist de echilibru şi de tensiune între suprafeţelor geometrice, consimţind astfel că eliberare artistică de naturalism este posibilă: „Spaţiul devine alb, negru sau gri; forma devine roşie, albastră sau galbenă.” Wassily Kandinsky a trecut de la naturalism la abstracţionism într-o modalitate lentă, fiind din ce în ce mai greu a asocia tabloul său cu un peisaj real deoarece făcea aprope imposibilă deosebirea dintre pământ şi cer; dintre dealuri, arborii şi cladirii şi dintre spaţiul apropiat şi cel depărtat. Spre deosebire de pictorii impresioniştii, Kandinsky a adorbat o percepţie mai expresionistă, nepictând starea de spirit provocată în el prin contactului cu natura, ci mai degrabă suprapunând peisajului pe care l-a abordat o stare emotională personală. Acesta avea o înclinaţie de a picta peisaje sălbatice, deluroase, străbătute de diagonale prăpăstioase, acesta fiind genul de peisaj care exterioriza sentimentele şi spiritul său. Kandinsky dădea o deosebită importanţă experienţelor senzotiale, care se suprapuneau în opera sa, echivalănd fiecare culoare cu un efect sonor, astfel încât pictura devenea o ocherstraţie de elemente care avea diverse asocierii expresive, prin care pictorul atingea corzile senzoriale şi interioare ale privitorului. Despărţirea lui Kandinsky de iluzionismul academist a fost treptată, ezitantă, cu revenirii şi rareori completă în prima perioadă a creaţiei sale. Scrierile sale arată o cunoaştere şi o presimţire a unei importante schimbări în artă, prin abandonarea naturii şi a modului în care aceasta era abordată în academism; libertatea interioară devenind pentru el singurul criteriu al eticii şi al esteticii. Procesul ideal de creaţie însemna acum o suspendare a conştiinţei obiective şi o activare a spontaneităţii, acesta afirmând: „Am pictat aproape subconstient, într-o stare de puternică tensiune interioară. Atât de intens simt necesitatea unor forme încât îmi amintersc că am dat cale liberă unor gândurii să se exprime cu voce tare,.... Observatorul trebuie să înveţe a privi tabloul ca o reprezentare grafică a unei stării de spirit şi nu ca o reprezentare de obiecte.” Aici se exprimă distanţarea absolută de cadrul natural şi de obiectele pe care acesta le conţine, artistul dorind ca privitorul prin interiorizare să perceapă şi el acest lucru. Jackson Pollock şi-a afirnat chiar din primele sale lucrarii natura rebelă şi nevoi de a-şi impune voinţa şi energia asupra artei, dar şi asupra naturii. Chiar şi în ultima perioadă a creaţie sale, în lucrarea „Ritm de toamnă”, continuă, rafinează, adaugă şi substrage din calităţile operei cu o înclinaţie naturalistă, din prima perioadă de creaţie. La acesta opera de artă era o relaţie între artist şi imagine. Automatismul lui Kandinsky a fost continuat în lucrarile lui Pollock, dar cu o mai slabă tendinţă de a repeta formele evidente ale naturii sau obiectele sale. Acesta dorea tot mai mult să se afle în cadrul tabloului, se fie tot mai adânc implicat în creaţia sa, din toate punctele de vedere: fizic şi psihic. Exprimă astfel şi nu doar ilustrază sentinentul, cum făcea Kandinsky, această exprimare fiind însuşi conţinutul şi forma tabloului. Lucrările sale constituie un mediu nou, din punct de vedere al fizicului şi al instabilităţi psihice, reprezentând însăşi caligrafia intimă a sentinetului, prin compoziţii punctate de noduri de culoare coaguată, încâlceli ale culorii congestionate şi pasaje deschise şi aerisite din mijlocul cadrului tabloului către exterior. Suprafaţa tabloului este astfel o rememorare a modului în care mâna artistului a răspuns stării sale interiore, liniile fluide şi suprafetele de coagulare devenind urme ale impulsurilor şi ale decizilor artistului. Nu există nici început, nici sfârşit în opera sa, având în vedere că lucrările sunt deschise spre exterior, însă pe cele patru marginii, configuraţia întreagă tinde să se întoarcă asupra ei însăşi ca şi cum ar revela anumite limite ale nucleului. Deducem astfel, că începuturile artei abstracte îsi au premisa în modul în care au abordat natura expresionismul şi romantismul, prin exprimarea în operă a propriilor sentimente şi stării interioare, nemaifiind natura din tablou o reproducere exactă a formelor şi a culorilor pe care acesta le abstrage. Abstractionismul, prin îndepărtarea de natură, lasă în operă o puternică amprentă personală, care nu era atât de evidentă până la expresionism, astfel observarea realistă a naturii dispare alături de scenele picturale care tratau viaţa cotidiană. Formele sunt acum definite cu ajutorul culorilor, şi nu a mediului exterior, printr-o respingere a pretenţiilor de obiectivitate ştiinţifică, politică şi socială, pictorii considerând că expresivitatea individuală, subiectivă este cu mult superioară redării fidele a realităţii. Arta ne mai reprezetând natura, ea devine o lume în sine, fiind echivalentă sau chiar superioară creaţiei naturale, după cum afirma Pual Klee: „ Arta nu reproduce vizibilul, ci face vizibil.” Arta nu mai este acum despre natură şi nici nu se mai crează din ceea ce oferă natura. Nu se mai doreste o profunzine spaţială, iluzionistă care să asimileze arhitectura cu peisajul. Senzaţia vizuală nu mai este empirică, directă ci este trecută prin pisma intelectului şi a propriei sensibilităţi. Profunzimea nu mai este căutată în redarea culorilor şi formelor obiectelor naturale, ci acum culorile şi formele sunt stări ale artistului amplificate şi evidenţiate în operă. Acum, mentalitatea unană nu mai este centrată asupra naturii cum era în perioada impresionistă, pictura nu mai este o sinplă impresie empirică tradusă direct de artist, ci se centrează asupra exprimării senetimentelor, nevoilor, angoaselor umane. În arta ca mimesis un pictor important era respectat pentru abilitatea sa de a sonda sensul a ceea ce picta şi apoi de a îl comunica prin intemediul operei sale; în abstractionism sensul este determinat de sondarea interiorului, a sipritului artistului. Pictorul nu mai învaţă să copieze natura prin metodele artei peisagistice academiste, ne mai dorind să transmită prin opera sa reacţiile pe care vădeste natura. Nu mai există o coexistenţă, o armonie între om şi natură, acesta dizlocându-se şi indepărtându-se tot mai mult de dezordinea pe care mediul în care a trăit o crează, omul ne mai dorind să fugă în natură pentru a se refugia, ci alege să se refugieze în sine pentru a se proteja de efectele tenebroase pe care le inspiră mediul social. Deja de la expresionişti, natura, nu mai prezenta o necesitate de reproducere topografică exactă. Expreşionisti îsi rezevau deja deptul de a sintetiza şi rearanja experienţele trăite într-un naturalism selectiv. Spre exemplu, pentru Vincet van Gogh, pictarea naturii reprezenta un instrument profund şi personal prin care îşi manifesta foarte bine trăirile interioare. Acesta nu dorea un simplu echivalent al naturii, ci o mai mare reconstituire a ei, prin absorbirea acesteia în sine, şi apoi prin reprezentarea ei cu ajutorul emoţie. Individualitatea proprie pe care o exprimau tablourile lui van Gogh absorbea prin pictură efectele care îi puteau asigura pacea, starea de suflet pe care apoi o caută pictorii abstracţioniştii. Paul Klee preciza faptul că mintea umană nu este limitată la posibilitaţile terestre: „ Arta seamană cu Creaţia... Astăzi dezvăluim realitatea care se află în spatele lucrurilor vizibile, exprimând astfel credinţa că lumea vizibilă este numai un caz izolat, în raport cu universul, şi există multe alte realităţi latente.” Klee considera că imperativul moral al artistului este acela de a-şi cerceta fiinţa interioră pentru insipraţie şi pentru „a da formă vizibilă acelor impresii şi concepţii invizibile în el înşile.” Naturalismul academist a avut că pretext mişcarea ştiinţifică, originile sale fiind găsite în visele sociale care se prezintă în operă printr-o mare cucerire a elemetelor realului însă, sub învelişul teoriilor şi a sistemelor a persistat mereu temperamentul omului. Acest naturalism cenzurează imaginarea, transpunerea, compunerea, inventarea, încercând să trapună lumea concretă punând stăpânire pe materiă însăşi, pe natura exterioară evidentă a obiectului. Comparativ cu acesta, abstracţionismul pune accent temperamentului şi personalităţii, expunându-le cu o mare libertate în operele sale. Paul Klee – „Grădini tunisiene” Piet Mondrian – „Compoziţia numărul V” Capitolul II - Semnificaţii ale conceptului de nonfigurativ în cadrul abstracţionismului „ Nu este oare adevărat că cea mai scurtă privire aruncată prin microscop ne dezvăluie imagini care ni s-ar părea cu totul fantastice şi depăşind orice închipuire, dacă le-am vedea din întâmplare undeva fără a le putea înţelege?” (Paul Klee) Acest citat ne face să înţelegem cât de ascunsă poate fi natura în simbolurile sale esenţiale, pe care le putem observa în operele abstracte, şi probabil, nu am face corelaţia esenţială în momentul în care observăm opera cu sursa acesteia de „inspiraţie”: natura, şi formele şi culorile esenţiale ale structurii sale, care sunt o sursă nesfârşită şi misterioasă de inspiraţie. Conceptul de non-figurativ este o idee generală, o noţiune cunoscută universal în special de pictorii care practică abstracţionismul. Nonfigurativul poate fi denumit şi ca regulă primordială în delimitarea unei picturi abstracte de o pictură nonabstractă. Astfel, redarea sentimentelor artistului prin simboluri, care duce la abstractul absolut, şi în mod evident la nonfigurativ, care devine limbaj universal, se tranfigurează în concept, în idee. De aici ideea de nonfigurativ ca şi emblemă a artei abstracte. Universalizarea, conceptualizarea nu constă în abolirea sau negarea particularităţii, ci în însumarea perfect omogenă a acestei multitudini de particularităţii. O operă de artă este nonfigurativă, dacă nu-şi impune, ca funcţie picturală să prezinte figura unui obiect. În această operă, nu trebuie să figureze nici un lucru care a existat în natură, înainte ca artistul să-i dea naştere propriuzis, să-l picteze. Obiectul, în sens filosofic, preexistă omului, conştiinţei şi chiar creaţiei umane. În raport cu domeniul artei, preexistenţa obiectului nu este pur şi simlu numai ca obiect, ci şi ca mijloc, ca unealtă, spre mediere. Astfel, obiectul devine proces de transcedere. Acesta trebuie să exprime în creaţie altceva, o altă lume, paralelă cu cea reală, o altă dimensiune existenţială. Arta abstractă şi nu numai, în special şi cubismul, „distrug” identitatea empirică a obiectului şi relaţiile acestuia cu natura, exclud temporalitatea, obiectivitatea şi logica existenţială a obiectului, suprimând în mod evident modelul anatomic şi legile anatomiei. Cubismul a deschis această cale a împotrivirii şi a îndepărtării de logica realitatăţii vizibile, şi deci de natură, şi astfel realitatea operei de artă nu mai coincide cu realitatea obiectului ca fenomen al naturii existent în realitatea obiectivă. Momentul în care omul a descoperit că arta nu deţine doar o putere mimetică, de imitaţie, ci şi o putere puternic sugestivă, omul se axează strict pe autonomia operei de artă, ca şi creaţie pură a spiritului uman, eliberată de mediul exterior. Astfel, artistul, se raportează individual la obiect, la fenomen, realul artistic devenind un „real” creat. Spiritualul, însemnă, în acelaşi timp sensibil, liric şi intuitiv. La Kandinky, înclinaţia către abstractizare a sensibilităţii se împleteşte cu o tendinţă de autoproiecţie în interiorul lucrurilor, adică o transpunere, o scurgere în lumea nevăzută a lumii organice, în operele acestuia putând să vizualizăm, oarecum, citatul lui Klee de mai sus. Până la abstracţia evoluată a secolului douăzeci, este însă cale lungă a formelor folosite în picturi. Triunghiurile, cercurile, şi pătratele au o lungă istorie în ceea ce priveşte simbolismul conceptelor şi al valorilor. În general, pentru majoritatea culturilor şi a religiilor, formele geometrice pure, reprezentau Divinul, sau mai general vorbind, transcendentalul, ceea ce este dincolo de aparenţe, dincolo de subiectivitatea umană şi de mediocritatea lumii biologice. Spre exemplu, pentru chinezii, infinitatea era într-un mod bizar reprezentată de un pătrat fără unghiuri. Aici ne amintim de ovalele lui Mondrian, care erau conturate de o linie întreruptă, ce de asemenea reprezenta infinitul, tinderea către perfecţiune. Iar dacă această perfecţiune este imposibil de atins, în artă nu este nimic imposibil de reprezentat. Cercul, la rândul său, reprezenta eternitatea, perecţiunea. Pitagora se referea la triunghi ca fiind absolutul conştiinţei umane. În creştinism, acesta, a fost, şi încă reprezintă Trinitatea. Pentru preoţii egipteni, pătratul era simbolul omului. Iar Leonardo da Vinci a folosit doar pătratul şi cercul pentru a arăta cum aceste forme pot definii şi încadra un trup perfect proporţional. Leonardo da Vinci – „Omul vitruvian” 2.1. Nonfigurativul între concret şi abstract Secolul douăzeci înregistrează o modificare esenţială a noţiunilor estetice de concret şi abstract. Concretul, prin definiţia sa clasică, este o expresie a individualului, sensibilă, intuitivă; abstractul din contră reprezintă generalul şi este mediat de raţionalitate. Pentru prima dată, Wilhelm Worringer editeaza în 1908 lucrarea „Abstracţie şi Intropatie”; demonstrand ideea iniţială a unei arte abstracte, născută nu dintr-o poziţie clasică sau raţională, ci din mişcările emotive ale sufletului. Primul pictor abstract care a aderat la această nouă conceptie, a fost Kasimir Malevich, acesta creând geometricul cu o intensă forţa emotivă, dorind să ajunga la sensibilitatea pură, creând astfel termenul de suprematism. Cele două noţiuni de concret şi abstract, iniţial antonimice, ajung acum până la sinonimie. În mod larg, arta abstractă reprezintă o alcătuire de relaţii lăuntrice ale artistului care predomină asupra influenţelor venite din mediul exterior, model care poate fi eliminat în întregime. După cum arăta Hans Arp faptul că se face abstracţie de unele parţi ale obiectului, sau chiar de toate parţile, nu înseamnă că opera respectivă nu este concretă. Deoarece predomină relaţile lăuntrice care sunt foarte concrete, care izvorăsc din trăirea sensibilă a artistului. Concretismul este vizibil şi în opera lui Piet Modrian, prismele dreptunghiulare ale acestuia nereprezetând doar spaţiu în care se înscrie o figură, ci figura însăşii, ele devenind legi individuale şi subiective valabile doar pentru creaţia respectivă. La fel şi pentru Paul Klee, în opera sa se surprind aceleaşi logici individuale, dotate cu sensibilitate propie unei omenirii la care intelectualismul cunoaşterii este canalizat în egocentrismul interesului emotiv. Această trasatură care evidenţiază anumite legi care nu provin din exterior, ci din interiorul artistului determină faptul că aplicarea logicii individuale descoperă că inteligenţa pură poate deveni emotivă, este vorba aici de o „sensibilitate intelectuală”, după cum o denumea Valery. Acesta spunea în studiul său „Creation artistique”: „M-am întrebat dacă lucrările intelectului, evenimetele lui proprii, bucuriile şi grijile, strălucirile şi mizeriile, măririle şi servituţiile lui, nu puteau fi exprimate prin mijloacele artei...” Aici Valery vorbea despre intelectul propiu ca şi proces de individualizare şi concretizare, intelectul înglobănd stările afective în sine. Aşa intelectul devine trăire intelectuală. În arta abstractă concretă raţiunea obiectivă clasică este înlocuită de luciditate, de explorare launtrică, de experiment. Întreg sistemul de relaţii este acum altul, conţinututile abstracte nemaiconstituind ca şi în raţiunea clasică, un obiectiv final, ci un punct de plecare pentru a face mai evidentă esenţa concretului individual. În cele din urmă, metoda intelectuală, care până acum reprezenta emblema oncepţiei artistice, este năruită de presiunea efectelor şi a descoperirilor sensibilităţii, astfel asistăm la un proces continuu de concretizare a abstractului. Punctul de plecare pentru opera de artă modernă nu mai este ideea, ci obiectul sau evenimentul real, transpuse şi transcrise direct de către artist în opera sa. În consecinţă, prima operaţiune a creaţiei nu mai este explorarea sau experimentul, ci descrierea. Ideea de eternitate a unei opere de artă constituie un dat istoric, şi nu o permanenţă, acest lucru fiind prezent la fiecare civilizaţie. Arta este astfel o adecvare, o acomodare, la epoca din care face parte, reprezentând obiectul exemplar acesteia. Opera de artă trebuie să adereze la această perfecţiune, care să îi garanteze o anumită durată pe măsura coordonatelor statornice ale existenţei. Paradoxul noii accepţiuni a concretului este că, în urmărirea unei anunite calităţi, se urmăreşte o aderare directă la realitatea contemporană, care se prezintă însă abstractizată, operaţionată, formată din schematizări continue. Astfel, privitorului i se încredinţează sarcina de „a inventa” opera, de a o interpreta după propria emotivitate, personalitate, gândire, însă nu se ştie dacă privitorul nu va „inventa” decât alte instrumente abstracte. Operele care prezintă această sete continuă şi puternică de concret transpun privitorul deci într-un domeniu al abstractului, al incerctitudinii axiologice, al relativului; acestea, în mod paradoxal, cuceresc privitorul prin adevărul şi concretul încercat, dar în acelaşi timp îl resping prin lipsa clară de semnificaţie. Totul părând atât de brut şi empiric, încât cere a fi „inventat” de către privitorul care nu deţine însă, criteriile pentru a efectua acest lucru. Aceste „operaţii” directe cu obiectul, printr-o desăvârşită încercare de concretizare, apar ca mijloc, ca instrument destinat să servească unui complex de relaţii abstracte, din care se doreşte să derive apoi, legi generale, universale. La aceasta se reduce, în principiu, invocarea concretului în arta modernă nonfigurativă. Abstractul, care poartă în sine surse concrete, şi tinde mereu spre concretizare ajunge să fie dominat de formula concretului, care cuprinde însă abstractul şi dirijează către abstract. Omul, vrea să se apropie concret de lume, care îl prinde, însă, în bazele sale abstracte. Picturile lui Kandinsky îi provocau impresii, pe cât de fine, pe atât de clare, lui Joseph Emile Muller care spunea: „Linii ce izbucnesc impetuoase, şerpuiesc, se învârtejesc, se zbârcesc sau se crispează; culori sărbătoreşti ce clocotesc, explodează şi se izbesc.” Noţiunile de zbârcire, de crispare, de clocotire, de explodare par să exprime ceva foarte concret, şi anume sentimente concrete, afiliate totuşi unei arte care poartă emblema abstractului. Concluzia adâncirii în acest citat, nu numai devine uimitoare. Cele două noţiuni, iniţial antonimice, au ajuns în opera acestui pictor să fie sinonime. Poetul şi sculptorul Hans Arp confirma acest lucru: „Dar găsesc că un tablou sau o sculptură care n-au avut vreun obiect drept model sunt şi ele tot atât de concrete şi de materiale ca şi o frunză sau ca şi o floare.” După cum afirma Jean Arp: „Când intră arta concretă, iese melancolia, luând cu sine geamăntane cenuşii umplute cu suspine negre.” Şi în opera lui Mondrian, poate mai evident decât la alţi artişti, asistăm la un proces continuu de concretizare a abstractului. Cubistul Juan Gris afirma înainte: „Încerc să concretizez ceea ce este abstract.”; „Eu plec de la o abstracţiune penru a ajunge la un fapt real.” În opoziţie cu realul din arta Renaşterii, schema geometrică nu mai constituie receptacolul care cuprinde un ansamblu de intuiţii, ci punctul iniţial, principal şi esenţial din care se desprinde intuiţia. Acum, punctul de plecare pentru o operă nu mai este ideea, ci obiectul real, sau evenimentul real traspus şi transmis direct prin sentiment şi prin culorile concrete şi clare ale artistului. Realismul pictural, adică concretul în pictură, spunea Malevich, „constă în necesitatea simultană formată din cele trei condiţii picturale: liniile, formele, şi culorile.” Marcel Brion făcea o disociere care atrăgea atenţia asupra interacţiunii dintre intropatie şi abstractizare, semnalâlnd in cadrul structurii operelor abstracte, prezenţa înstictului de intropatie. Astfel, între concret, adică senzorial şi abstract, adică raţional, există un raport dialectic, ambele elemente fiind inplicate in structura imaginii astistice, aceasta fiind defapt o reflectare subiectivă a lumii obiective. Arta abstractă este denumită „concretă” pentru că orice pictură abstractă are o materialitate, reprezintă o imagină concretă, este un fapt concret. Acest termen a fost creat de Theo van Doesburg care o fost preluat apoi de Kandisky. Pentru acesteştia, concrectul este echivalent cu senzorialul care nu se mai defineşte în relaţia dialectică cu raţionalul, ci prin separare de acesta. După cum susţinea Malevich: „Tot ce a determinat structura reprezentativă a vieţii şi a artei: idei, noţiuni, imagini,.... toate acestea au fost respinse de artist, care apleacă urechea numai la sensibilitatea pură.” În esenţă, raportul dintre concret şi abstract, adică dintre obictiv şi subiectiv stă la baza unei obţiuni filosofice a artistului. După părerea lui Brion opera de artă implică o unitate de nedespărţit între concret, senzorial, particular; şi abstract, raţional, general. Se stabileşte însă o antinomie ireductibilă între concret şi abstract; menirea artei abstracte este, după Brion de a se menţine „într-un senzorialism pur, care-şi dă silinţa să pastreze în toată prospeţimea sa şi toată integritatea sa senzaţia cum a fost primită şi de a restitui sub forma unei emoţii impresia obţinută prin simţuri.” Pictura abstractă pură nu apelează la stilizarea obiectului real, ci îl elimină spre a întelege mai bine şi a cuprinde ceea ce se afla dincolo de figură, obţinând astfel o autonomie a emoţilor, „a emoţiei ca emoţie”. Atfel arta abstractă nu mai determină semnificaţii obiective, devenind o artă a refugiului şi a înstăinării, în care contiinţa socială este eradicată, la fel ca şi elemetul organic al vieţi. Artiştii prezintă realitatea lor interioară prin sublimarea celei exterioare în aspectele ei estetice esenţiale. Prin aceasta artistul, nu se îndepărtează de realitate, ci se apropie, nu pentru a o reda, ci pentru a pătrunde în esenţa ei. Abstractul este o interpretare psihologic-silistică instictului de a abstractizare însăşi, acesta fiind în opoziţie cu clasicul artelor de tip naturalist. Cubismul, expresionisnul şi naturalismul academic prin însuşi caracterul lor figurativ sunt o expresie a clasicului, iar arta abstractă nonfigurativă este prin esenţă de natură romantică, datorită exprimării imediate a profunzimii eului. Căci această emoţie romantică transmisă de operele abstracte, nu mai cere surse de inspiraţie exterioare, şi nici raport cu geometria ca ştiinţă dialectică a proporţiilor şi a ritmurilor, şi nici cu obiectele lumii exterioare. Antinomia abstract – clasic se asemănă cu cea dintre impresionism şi expresionism. În timp ce impresionismul porneşte de la natură ducând către artist, expresionismul este imaginea fiinţei interioare, astfel încât „pictorii abstracţi trebuie priviţi ca nişte expresionişti.” Romanticul, expresionismul, instinctul de abstractizare sunt elemente caracteristice ale sentimentului infinitului, absolutului, în timp ce arta naturalistă, figurativă reprezintă finitudinea. Abstracţionismul, prin această concretizare a interiorităţii, se defineşte ca fiind o activitate asocială, în opoziţie cu arta care-şi defineşte valoarea prin funcţionalitatea sa socială. În căutarea purităţii absolute, pictorii au extras formele naturale care marcau elementele plastice, pentru a elimina temenul de „natură” şi pentru a-l înlocui cu cel de „artă” abstracţioniştii recurgeau apoi la a afirma că arta lor este concretă, ci nu abstractă, deoarece nimic nu este mai concret, mai real, decât linia, culoarea, suprafaţa. După cum afirma Theo van Doesburg: „Pictura noastră este o pictură concretă şi nu abstractă, pentru că noi am depăşit perioada de căutări şi experienţe speculative.”, arta lor devenind în sine „concretizarea spiritului creator”. Opera de artă ca atare, nu mai este deci abstractă, ci concretă. Ea este un obiect în sine, ceea ce ceva abstract nu poate fi. Abstractizarea intervine, însă în cadrul procesului de creaţie, în cadrul elaborării sale, opera finită nefiind deci ceva concret. Dacă un tablou nu are intenţia de a reprezenta ceva, după părerea lui Juan Gris, este ceva neterminat. Picasso nega şi el posibilitatea existenţei unei arte abstracte afirmând că „nu există artă abstractă. Trebuie întodeauna să începi cu ceva” acest obiect de la care se pleacă, care porneşte de la forma naturală, reală, poate fi chiar inversat cu alt obiect, sau abstractizat pănă la un anumit grad de ireductibil. Inteligenţa vrea să substituie ordinea naturală cu ordinea sa proprie, fie „trucând” natura, fie înlăturând-o. Picasso nu numai că nu vroia să renunţe la imaginea concretă, dar nu înceta nici a o urmări prin „traducerea” naturii în operele sale, manifestând mereu o tendinţă de a revela relieful, profunzimea, materia, uneori revelând chiar o anumită aparenţă a naturii. Cu toate acestea, artistul continua să nege faptul că natura era prezentă în operele sale, deoarece natura era deformată, schimbată, modulată, personificată după propriaa intuiţie şi dorinţă interioară. Mai mult decât orice alt artist al curentului său, acesta se mişcă într-un irealism excesiv decepţionând privitorul cu forme care nu au nicio legătură cu obiectele reale, şi înşeală chiar spiritul privitorului „reprezentând obiecte care nu sugerează ceea ce reprezintă şi nu reprezintă ceea ce sugerează”. Natura cubistă a lui Picasso este deci una trucată. Totuşi, cubismul nu trebuie considerat a fi precursorul artei bstracte, ci doar „exponent” al acesteia, pentru care abstractul ca atare nu este nici punct de plecare, şi nici ţintă. 2.1.1. Pluralitatea perspectivelor şi influenţa asupra sufletului uman Cu începutul secolului al douăzecilea, lumea modernă a devenit mai complexă şi mai înclinată spre abstractizare. O descriere completă şi directă a realităţii este tot mai dificilă, doar o viziune fragmentară a realităţii moderne este acum posibilă. Acum privitorul unei opere de artă ocupă o poziţie strict neutră fixată în totalitate înafara sistemului pe care l-a creat artistul, acesta oservând doar faptul că ceea ce vede nu mai aparţine realităţii existente. Pentru artiştii secolului douăzeci, perspectiva lor picturală centrală era să creeze un model extern şi exterior de a vedea lumea, folosind un nou vocabular al formei, extrăgând din natură formele elementare, pe care le redau în lucrări, în locul formelor reale, vizibile. Pentu prima oară, picturile cubiste arătau o viziune dinamică asupra lumii cu un număr infinit de persepctive care se schimbă constant, şi care atrag direct observatorul în diescriere. Formele monumentale create de pictorii americani Jackson Pollock şi Barnett Newman în anii 1950, de asemnea revelează intenţia de a include în mod direct privitorul în opera de artă. Cel mai mare progres al artei abstracte europene a fost în jurul anilor 1913, înălţat de Wassily Kandinsky, Kasimir Malevich, Robert Delaunaz şi de către Frantisek Kupka. Fiecare dintre aceştia şi-au creat propriile soluţii pentru stilul lor pictural. Ca şi o condiţie pentru noul concept de formă în artă, în lucrarea sa, „Spiritualul În artă”, Kandinky afirma: „ Armonia dintre formă şi culoare trebuie să se bazeze doar pe principiul de a exersa o influenţă intenţionată asupra sufletului uman.” În aclaşi timp, el a descris o diferenţă fundamentală între lucrările lui Picasoo, şi ale camaradului său Braque: formele şi culorile nu mai derivă dintr-o idee a naturii, ci sunt create din interiorul artistului. Muzica abstractă, precursoare a picturii abstracte, a devenit un stimul crucial pentru artişti. Aceştia au găsit o echivalenţă, o armonie perfectă, între picturile lor şi muzica contemporană, inspirându-se din ritmul, sunetul, dinamica şi armonia acesteia în compoziţiile lor. Aşadar, Kandinsky şi-a divizat lucrările sale în: Impresii, Improvizaţii şi Abstractizări, concepte pe care le-a descris ca reprezentând stilul său pictural care creştea consecutiv gradul de abstractizare. Artistul Kasimir Malevich avea un stil pictural legat în întregime de arta populară rusă, însă, după câţiva ani după ce a ajuns în capitala Franţei, lucrările sale au început să evolueze rapid către non-figurativ. Cezanne, Picasso, şi futuriştii italieni au devenit modelele sale. În prima jumătate a anilor 1910, Malevich a creat în mod constant, un stil compoziţional tot mai reductivist, folosind forme stereometrice din care obiectele identificabile dispăreau în mod graduat. În 1915, acesta a făcut o adăugare radicală în teoria sa, dar şi în arta sa, prin executarea primei compoziţii suprematiste, tinzând către supremaţia formei pure. Acesta a intitulat lucrarea: „Cerc negru pe fond alb”. Odată cu suprematismul, Malevich a făcut un pas decisiv în progresul artei abstracte. Abstractizarea lumii existente, nu a devenit doar o sinteză a formlor realităţii (cum era în cubismul sintetic), ci şi o expresie a unui realism independent al formelor absolute fără vreo asociaţie sau referire la un model concret. Acesta afirma că „Eforturile nu au fost menite să prezinte obiectul în întregime. Din contră, pulverizarea acestuia şi fragmentarea sa în elemente de bază au fost absolut necesare pentru a se produce contraste picturale”. Acesta şi-a denumit arta suprematism pentru a ilustra concepţia sa privind supremaţia, superioritatea senzaţiei în artele plastice. Numeroşi artişti ruşi au urmat calea lui Malevich, sau şi-au creat o poziţie proprie asupra realizărilor artistice pe care le-au făcut. Dupa ieşirea din război, în 1914, El Lissitzky s-a întors din Germania la Moscova unde şi-a terminat studiile în domeniu arhitecturii. Începând cu 1919, conceptele sale au transformat compoziţiile geometrice ale lui Malevich în construcţii arhitectural-picturale. În aceiaşi perioadă, Vladimir Tatlin a făcut un pas decisiv înainte creând construcţii tridimensionale folosind materiale industriale. Pentru o scurtă perioadă, Suprematismul şi Constructivismul au reuşit să rămână arta oficială de stat a rusiei. Însă, după patru ani Vladimir Lenin a condamnat arta contemporană şi acest lucru a dus la o inversare a tuturor dezvoltărilor create de arta abstractă. Acest lucru a pus capăt uneia dintre puţinele epoci istorice în care climatul politic era aliat cu forţele artistice progresive. Datoriă acestui fapt, idelurile de Suprematism şi de Constructivism au început să se împrăştie în toată Europa. Artiştii au renunţat astfel la spiritul naţionalist, creând legături cu oameni care aveau aceleaşi concepţii artistice din alte ţări. În cadrul manifestării create în 1916 de Theo van Doesburg, Piet Mondrian şi Bart van der Leck, afirmau: „Artiştii din ziua de astăzi, din întreaga lume, uniţi de una şi aceiaşi conştiinţă, au fost o parte spirituală în războiul mondial împotriva dominaţiei individualismului şi a caracterului arbitrar. Astfel ei sunt uniţi cu toţi cei care luptă spiritual, sau material, pentru formarea unei unităţii internaţionale în viaţă, artă şi cultură.” În 1917, aceştia înfiinţează grupul şi revista „De Stijl”, preconizând o pictură caracterizată de o sobrietate plină de sensibilitate, de ordine şi de respect pentru reguli. Mondrian arată cum esenţialul extras din natură poate fi simplificat şi evidenţiat în mod paradoxal, printr-o serie de schiţe din ce în ce mai reductive, până la găsirea unui limbaj universal prin echilibrul dinamic al liniilor orizontale şi verticale, al culorilor şi al non-culorilor. Membrii acestei mişcări promovau un limbaj universal al formelor, care vroia să fie concentrat, clar şi logic. Spectrul culorilor era redus la culori pure şi non-culori, adică roşu, galben, albastru, negru, alb şi gri. Aceste culori erau aplicate de către artişti direct pe pânză în tonuri modulate, folosind doar planuri geometrice şi linii perpendiculare. Estetic vorbind, ei aspirau spre depăşirea graniţei înguste a disciplinei pe care o aveau, şi să includă toate zonele creative ale vieţii: designul grafic, arhitectura şi artele aplicate. După sfârşitul celui de-al doilea război mondial, arta abstractă continuă să evolueze şi în Europa. În 1945, Jean Dubuffet şi Jean Fautrier expun lucrări în culori păstoase, informale, întise pe pânză cu pensula sau direct cu spatula. În 1952, M. Tapie dă acestei arte numele de „informală”, denumire ce va deveni un termen genetic pentru orice pictură marcată de refuzarea regulilor fixe de compoziţie prin recurgerea la un proces de creaţie spontană care încearcă să exprime direct impulsurile minţii. Georges Mathieu îşi denumeşte arta „abstracţie lirică”, întemeiându-se pe senzaţia directă: „Cred că rapiditatea actului creator este una dintre cele mai importante condiţii ale picturii mele. Sunt convins că numai rapiditatea acţiunii ne îngăduie să sesizăm şi să expimăm ceea ce dă seamă despre profunzimea spiritului, fără ca perceperea sa spontană să fie oprită sau modificată de un moment de gândire sau de o intervenţe raţională.” 2.1.2. Abstractizarea ca şi limbaj universal al artei În timpul celui de-al doilea război mondial a avut loc o rearanjare a mapei artei contemporane. Noile puteri politice încep să se pretindă a fi liderii naţionali ai domeniului artei. Marea naţiune franceză şi-a pierdut supremaţia politică şi culturală. Pe de altă parte, Statele Unite au avansat spre a fi naţiunea conducătoare a artei. Astfel, Parisul a fost înlocuit de New York. Numeroşi artişti importanţi, au trebuit să îşi părăsească ţările lor natale din Europa, şi să zboare către SUA petru a scăpa de persecuţiile naziştilor şi de teroarea războiului. Astfel, Josef Albers, Max Ernst, Hans Hoffmann, Marcel Duchamp şi Piet Mondrian au devenit principalii stimuli ai noii generaţii de artişti americani. Dornici să înveţe, artiştii americani şi-au dezvoltat repede un stil artistic independent, şi o încredere de sine de necontenit. Noii artişti americani au rupt toate convenţiile picturii franceze. Gesturile libere de abstractizare s-au afirmat singure ca fiind o expresie simbolică a spiritului liber după numeroase decese anonime ale războiului mondial. Acestă situaţie de asemenea a făcut celebră abstractizarea ca şi limbaj universal al artei. Pictorii abstracţioniştii ai anilor 1950 au progresat foarte mult în următoarele decade. Jackson Pollock, Willem de Kooning şi Mark Rothko au fost reprezentanţii acestei prime generaţii a artiştilor americani, prin care New Yorkul şi-a câştigat poziţia de lider al artei contemporane. Exuberanţa lor aproape legendară în pictura americană nu a fost niciodată îndoielnică pentru generaţiile următoare de artişti. Ca şi o epocă a perfecţionării stilului, arta informală şi cea expresinonistă au putut să îşi exercite influenţa în totalitate doar pentru o scurtă perioadă. Astfel, aura abstracţionistă a atras un număr extraordinar de mare de imitatori netalentaţi. La expoziţia din 1959, dedicată artei abstracte ca şi „limbaj stilistic universal”, lucrările, obligau privitorul să ia în considerare un nou mod de a vedea, care face apel la creatvitatea şi imaginaţia sa. S-ar putea spune că, atât în ceea ce priveşte actul de creaţie, cât şi pe cel de percepţie, arta abstractă trimite la o societate democratică, în care libertatea individuală este opusă constrângerilor legate de convenţii. Putem vedea în arta abstractă de la începutul secolului douăzeci, semnul unui protest concret, dar utopic împotriva structurilor politice şi a actelor constrângătoare. Astfel, după prăbuşirea regimului stalinist, care a interzis-o, arta abstractă a devenit expresia libertăţii regăsite. Conţinutul unei arte este întodeauna reflexul stării de spirit a vremurilor pe care le reprezintă: „orice operă de artă este copilul epocii sale, şi de cele mai multe ori, mama sentimentelor noastre.” Cât despre domeniul sculpturii, în anii 1960, arta abstractă minimală se străduieşte să găsească un limbaj al formelor redus la structuri de bază, elementare. Robert Morris, reprezentant al acestui curent, exprimă nevoia de a înfăţişa determinantele simple ale spaţiului: „Simpliutatea formei nu implică în mod necesar şi simplitatea experienţei artistice. Formele omogene nu reduc relaţiile, ci le ordonează.” De fapt, conceptul de abstractizare ca şi limbaj universal, a început cu câţiva ani în urmă, totuşi neobservat de public. Lucrarea lui Robert Rauschenberg, intitulată „Erased de Kooning” a reprezentat punctul culminant spre această schimbare şi a demarat asaltul următoarei generaţii de artişti asupra canonului estetic a precursorilor artei abstracte. După ce abstractizarea a devenit un limbaj universal al artei, putem considera că şi conţinutul picturilor abstracte, care era de natură nonfigurativă a devenit universal valabil, adică un concept., o tehnică reprezentativă, chiar emblematică pentru acest tip de artă. 2.2. Abstractizarea ca fenomen al distanţării Abstractizarea, ca funcţie a gândirii şi a sensibilităţii, prin fenomenul de distanţare de natură, oferă o concretizare foarte puternică şi mai pregnantă. Iar în termenii lui Brion, abstractizarea autentică, conduce în mod necesar la intropatie, aceasta reprezentând instinctul creatorului de aderare la realitate. Asfel, pictura abstractă pură, elimină obiectul nu în scopul de a-l distruge, ci în scopul de a-l înţelege mai bine, şi pentru a ajunge la ceea ce este dincolo de figură, dincolo de obiectul real. Bălcica Măciucă afirma că această îndepărtare de real, şi de aspectele sale chinestezice, îi oferă artistului „senitmentul nu de a se distanţa, ci de a se apropia, nu de a reda, ci de a pătrunde în realitate.” Arta nonfigurativă este impresia imediată a eului, emoţia subtilă şi romantică a artistului faţă de ceea ce observă. Aceasta are deci un caracter de „imediatitate”, oferă o posibilitate de comunicare, care nu mai este legată de „figură”, iar emoţiile afişate sunt pure, provenind direct din emoţie. Iar o artă pură, este, după cum s-a mai afirmat, suficientă sie însăşi. Abstractizarea ca funcţie a gândirii cognitive, ideatice şi a sensibilitaţi artistice are o funcţie mult mai largă prin acest fenomen de distanţare. Astfel în opera de artă autentică, abstractizare conduce în mod necesar la intropatie. Instictul de intropatie îşi găseşte baza în frumuseţia organicului naturii; în timp ce instictul de abstractizare îşi are bazele în anorganicul care neagă viaţa, ducând în opera abstractă la construcţii epurate, la forme matematizate ale existenţei, aici apărând arhetipurile formale ale naturii care se găsesc în aceste construcţii geometrice. Singura sugestie posibilă la elementele naturii este referinţa la formele naturale comune. Prin acest proces, arta abstracta devine o artă a refugiului şi a instrăinării, prin eliminarea elemtrului organic al vieţii. Abstracţioniştii caută să se elibereze de orice elemente care ar putea aminti de ambianţa socială, aceştia recurgând la sublimarea realitaţii exterioare. Astfel, vechiul concept de realitate ca materie este inlocuit de conceptul de realitate ca energie. În cadrul artei conteporsane, arta abstractă are o orientare asocială, fiind în opoziţie cu arta care îşi defineşte valoarea prin funcţionalitatea sa socială. Marcel Brion însuşi remarca faptul că odata cu dorinţa omului de a se desparţi de natură şi de formele sociale organizate, stă la baza artei abstracte. Această dorinţa provine din „faptul că natura i se pare ostilă şi plină de primejdii şi pentru că acest om nu se simte la adăpost doar atunci când îşi construeşte un Univers de forme nenaturale pentru a se refugia în el.” Distanţarea reprezintă astfel dorinţa creatorului de a exista, de a-şi păstra individualitatea. În cadrul primului război mondial distanţarea echivala însuşi cu actul de salvare, modalitate de a supravieţui presiunilor exterioare. Prin inadaptarea la societate, artistul dorea o eliberare de limitele condiţiei sociale, explorând toate stările fiinţei sale prin încercare de depăşire a anxietaţii care exista în conştiinţa sa. Această revoltă convertită în asociabilitate stă la baza aformalismului, ca şi conştientizare a debusolarii prin neintegrarea socială a individului. Artistul nu mai aspira spre un program bazat pe o ideologie anume bine cistalizată, ci ramâne izolat, cu dorinţa de confesare a propriei nelinişti. Artistul înlocuieşte semnificaţile largi, generalizatoare, cu semnificaţia limitată a sa în cadrul în care trăieste; problematica destinului uman fiind înlocuită cu cea a individului de creator, opera ne mai reprezetand zone vaste ale gândirii şi a sensibilităţii, ci se proiectează pe plan redus, individual. Artistul reprezintă, în această artă a distanţării, obiectul interior, ci nu cel exterior; care s-a format în spiritul artistului, indepedent de experienţa pe care acesta a avut-o cu obiectele exterioare, reprezentarea fiind una autonomă, nelegată de niciun prototip al naturii. Dar abstractizarea nu este refuzul vieţii, ci ea substituie vieţii obiectului exterior, viaţa obiectului interior şi viaţa tabloului însuşi care este o proiectare eternă a acaestui obiect interior. Arta abstractă intorce în mod deliberat spatele figurii şi a naturii, prin distanţare, până la a o suprima. Distanţarea de obiectul real, ajunsă până la independenţa de figura reprezentaţională, se va regăsi în operă fără necesitatea intermediului formei vii, prin structura sa originală, armoniaosă şi universală a tuturor formelor; deoarece legea armoniei iniţiale este înscrisă în însăşi construcţia universului, în esenţa vieţii oricărei forme, înafara formelor ca atare. În acaest caz ea se va apropia de înălţimea ştiinţelor matematice. Tabloul devine însuşi obiectul, iar obiectul fiind eliberat, tabloul oferă însăşi libertatea obiectului: „Opera de artă abstractă nu este figura unui obiect: ea este obiectul însăşi, în imediata şi absoluta lui noutate.” Astfel constatăm adevărul că nu există în natură un antecedent pentru asemenea opera de artă, şi datorită distanţării acesteia de natură în momentul când a fost creată, nu putem găsii nici o analogie cu vreo formă a naturii. Astfel, se poate spune că, propia caracteristică a artei abstracte este de a marca o separare între subiect şi obiect, fără să pătrundă subiectul în obiect, fără să existe o comuniune între acestea două, adică fără să existe o legătură directă între opera de artă ca atare finalizată şi obiectul din natură. Worringer explică tendinţa de abstractizare ca fiind rezultatul unei dorinţe incoştiente a omului de a se separa de natură, lucru imposibil de exprimat înafara operei de artă. Obiectul, sau figura este un suport pentru opera de artă, dar în acelaşi timp este o limită, iar arta doar eliberându-se de această limită, poate deveni esenţialmente nonfigurativă, poate deveni o stare sufletească. Acest lucru poate fi posibil doar prin fenomenul de distanţare. Acestă „formă dincolo de formă” care a fost obţinută prin distanţare este, evident o formă abstractă fie că mai păstrează trăsături ale obiectului reprezentat, sau aluzii la caracterele evidente ale acelui obiect, fie că ea există în totalitatea şi unicitatea sa ca şi formă autonomă. Trecerea de la contemplarea naturii lă îndepartarea de acesta; trecerea de la figură la abstracţiunea se produce atunci când, din motive intelectuale sau spirituale, naturalismul, adică prezentare lucruriilor aşa cum sunt văzute de mentalitatea omului, apar ca fiind o solutie vulgară şi săracă pentru acesta. Astfel, instinctul de imitaţie, este înlocuit cu instictul de creaţie care îl împinge pe artist la o creaţie autonomă, eliberată de natură şi de întreg mediul exterior, care nu mai porneşte de la nimic preexistent. Artistul nu mai consideră necesar să mai creeze obiecte care deja există. Acest lucru devine firesc pentru sipiritul uman, mai ales că efortul naturalist a ajuns la saturaţie. Acest lucru fiind la baza apariţiei artei abstracte, voinţa creatoare fiind acum o dorinţă de interpretare a naturii, ci nu o reprezentare a sa; opera devenind astfel liberă în viziune şi în creaţie. Artistul priveşte acum realitatea exterioară ca şi pe un vocabular pe care îl poate folosi pentru a alcătuii noi combinaţii, spre a-şi alcătui propria lume artistică, acesta deformând după propriul plac potrivit propriei inteligenţe şi propriilor sentimente formele date; nemaifiind un simplu „interpret modest” al realului. Ceea ce reprezintă vizibilul în natură, şi evidentul, devine un punct de plecare pentru artist, în care instinctul non-naturalismului va formula, pornid de la aceste imagini reale, figuri sau imagini ireale care vor defini forme abstracte, adică nonfiguri. Acesta este un proces de denaturalizare care se foloseşte de toate resursele intelectului şi spiritului uman, de schematizare, de stilizare, de deformare, ajungându-se la o formă care nu mai păstrează aproape nici o legătură cu obiectul real. Pentru Piet Modrian denaturalizarea este un punct esenţial pentru progresul uman, fiind de prima importanţă în arta neoplastică. Acesta exprima necesitatea denaturalizării prin distanţare de obiectul real, din punct de vedere plastic. Şi în mod paradoxal, pentru acesta, „a denaturaliza înseamnă a aprofunda.”, a pătrunde în esenţa naturii, în spiritul ei cel mai intim şi cel mai ascuns. Această opţiune de denaturalizare pe care Modrian o consideră necesară şi absolută trebuie să apară în „forţa naturii neoplastice”, care „constă tocmai în faptul de a fi demonstrat plastic necesitatea denaturalizării.” În schimb, Kandinsky elaborează pentru realizarea unui tablou, operaţiuni directe asupra imaginii obiective, transfromând-o, iar apoi tranpunad-o în tablou. Acesta operează prin transfigurare, distanţarea sa de natură apărând prin transformarea în etape şi distanţarea prin etape, a obiectului real. Este vorba de o operaţiune de analiză, de stilizare, de simplificare, aceasta fiind o expresie de transfigurare estetică a realului prin operarea asupra imaginii naturaliste. Obiectul devine astfel obstacolul multitubinii de metamorfoze al căror obiect trebuia sa fie tabloul. Kandinsky afirma despre natură: „O iubesc cu o dragoste şi mai mare după ce am încetat cu totul s-o mai reproduc”. Pentru Paul Klee, tecerea de la figura la abstractiunea se face printr-o distanţare majoră de obiect, printr-o elaborare a esenţei sale, nu prin acţiunea artistului, ci prin aceea a obiectului însuşi. Aceasta extragere a esenţei apare ca o suma de renunţări, de abandonări, chiar de omisiuni. După cum spunea Liebermann: „Arta desenului este arta omisiunii.” Opera lui Klee operează o simplificare grandioasă, o transformare dramatică a realitaţii. Frank Kupka a eliberat în intregine forma, considerând-o ca fiind mărginitoare, limitativă, ridicându-se până la expresia unui fel de imfinit, formele sale nereprezentând nimic altceva decat pe el însele. La Kasimir Malevich forma reprezintă un efort continuu de purificare, acesta urmarind o realitate pură, absolută, determinând o operă total neobiectivă, care în concluzie, nu va avrea niciodată nimic de datorat în faţa naturii. Acesta o golit tabloul complet de orice element figurativ şi de orice aluzie la figură. Opera scrisă de acesta în jurul anului 1914 vorbeşte de la sine despre creaţia sa picturală însaşi prin titlul său: „Lumea fâră obiect”. Acesta aboleste aproape total formele prea evidente, ajungând astfel la existenţa lor. 1. Nonfigurativul şi natura Artistul simte nevoia de a se „despărţi de natură”. Omul se simte înspăimântat de dezordinea naturii, astfel apare „timiditatea” omului în faţa sacrului provocându-i compexe, şi nelinişte. Artistul simte un fel de agorafobie, de nelinişte, de „teamă de spaţiu”, şi simte o nevoie tot mai puternică de a se refugia în ceva inofensiv, în ceva ce îi poate reda siguranţa şi stabilitatea. Această nelinişte metafizică continuă îl convinge pe artist să umple acel „gol”, acea „lipsă” din sufletul lui, umplând toată suprafaţa picturală cu forme şi culori esenţiale extrase din natură. Acest lucru, întocmai, il aduce pe artist la o stare de linişte, de mulţumire, considerând că şi-a făcut „datoria”. Paul Klee confirma că, dacă artistul s-a abătut de la naturalism şi de la figurativ, nu a făcut acest lucru pentru a se îndepărta de natură, ci pentru a pătrunde şi mai mult în adâncurile ei. Şi Kandinsky afirma că iubeşte natura cu o dragoste mult mai puternică din momentul în care a încetat să o reproducă, si prevede faptul că „ Cu timpul se va demonstra într-un mod izbitor că arta abstractă nu exculude legătura cu natura, ci că această legătură este, dimpotrivă, mai strânsă decât a fost vreodată într-un trecut recent...Pictura abstractă părăseşte „pielea” naturii, dar nu legile sale...legile sale cosmice.” Această artă se naşte dintr-o preocupare de invenţie, dintr-o nevoie de libertate. Omul, în calitate de model pentru o lucrare, este absent acum din operă, însă, este prezent în calitate de creator. Forma, este acum semnificativă prin ea însăşi, şi suficientă pentru ea însăşi, ea renunţă la a reprezenta, fără a deveni absurdă sau „goală”, ea este „plină” de semnificaţii. O compoziţie formată doar din culori şi forme pure, simple, elementare, este şi ea o realitate, „o nouă realitate” creată. Şi „cere să fie considerată ca atare.” Trebuie accentuat faptul că diversele forme inventate de către artist , sunt mai puţin străine de domeniul naturii decât cred cei care au despre aceasta o părere superficială. Pentru că această formă a fost inventată de om, care şi el face parte din natură, cu toate însuşirile sale: cu spiritul, sensibilitatea, imaginiaţia şi cu raţiunea sa. Opera de artă are „ceva” unic şi ireductibil, însă este normal să ne amintească de diverse emoţii, sau să ni le trezească, de asemenea este normal să ne amintească, intradevăr, vag, de obiecte din natură. Un artist poate „traduce” în lucrare sentimente, concepte, senzaţii, creând o temă inspirată din mediul real, însă o operă abstractă nu înfăţişează un obiect identificabil, acestea fiind abstractizate. Chiar dacă ar fi „pictori care nu pleacă de la natură, dar care sfârşesc prin a o întâlni.”; elementele extrase din natură tot vor apărea în operă, dacă nu din natură, atunci de unde? Având în vede că şi omul este o parte din natură, şi toate cunoştinţele pe care le are, sau sentimentele au o strânsă legâtură cu ceea ce se întâmplă în exteriorul său. Dacă pictura nonfigurativă nu defineşte cu exactitate ceea ce vrea să prezinte, este pentru că, în loc de o imagine limitată şi fixă a lumii, ne oferă o imagine schimbătoare, oarecum multiplă, îmbogăţită cu diverse înţelesuri pe care le cuprinde, şi care ne revelează de fapt similitudinea şi deci conexiunea care există între diferite obiecte. Astfel, pictorul suprimă obiectele pentru a determina direct semnificaţia pe care acestea i-au creat-o ca fiind esenţială, universal-valabilă. Se poate întâmpla, de asemena, ca artistul nonfigurativ să creeze un tablou fără a se gândi la o temă anume, dar totuşi el nu ignoră lumea reală, exterioară, ci are cu ea contacte strânse, dar subtile; neîntrerupte, dar existente. Natura este prezentă mai ales în trăiri, ca şi realitate interioară. Însă găsim mereu o nelişte, uneori ajungând chiar până la dramatic, care rămâne mereu perceptibilă de către observator, în ciuda culorilor strălucitoare şi a ordinii compoziţiei. După cum am observat şi în lucrările lui Kandinsky, conceptul de realitate ca materie este înlocuit de conceptul de realitate ca energie, ca dinamism al formelor şi al culorilor, perfect armonizate, spre a fi suficiente pentru a se încadra într-un nou „real”, realul lucrării în sine. Brion se exprima clar în această direcţie: „Pictură concretă, şi nu abstractă, pentru că nimic nu este mai concret, mai real, decât o linie, o culoare, o suprfaţă.” Abstractizarea apare doar în procesul creaţiei, şi aparţine spiritului uman; însă opera, în sine nu poate fi numită abstractă. Abstractizarea, nu este refuzul vieţii, ci din contră, este o prelungire a „vieţii” naturii, o reflectare a sa în operă, astfel, obiectul inspiraţiei devenind etern, imuabil. Pentru că arta abstractă, spre deosebire de cubism, care lucrează asupra obiectului iniţial, aceasta, elimină obiectul, si îl reţine subtil doar ca emoţie. După cum spunea Braque foarte clar: „Credeţi că pe mine mă interesează dacă tabloul acesta reprezintă două personaje? Aceste două personaje au existat, dar nu mai există...Pentru mine nu mai sunt două personaje, ci forme şi culori.” Deci aceste forme şi culori prezente în lucrare păstrează „vibraţia vieţii” personajelor respective, le eternizează în operă. De exemplu, după cum spunea Cezanne că „în natură totul se reduce la sferă şi la cub” înseamnă reducerea formelor fundamentale, perceptibile, la această minimalizare, care oferă lucrării o fundamentare bazată pe elemente esenţiale: cum este sfera şi cubul. Formele se golesc singure de orice referinţă la obiectul figurativ. Această purificare, şi esenţializare, constă în a merge dincolo de ceea ce este vizibil în obiect, până când, forma „pură”, care ia naştere în lucrare îşi este suficientă sie însăşi pentru a exista individual, pentru a deveni o nouă realitate proprie. Nonfigurativii afirmă existenţa unei frumuseţi absolute şi a unei perfecţiuni universale constatând că „orice tablou este o ecuaţie”. Gino Severini, un pictor modern, afirma cu sinceritate despre extragerea formelor esenţiale ale naturii şi abstracţionarea acestora: „Ne e greu să ne dăm seama de forme aşa cum le vedem. Noi le vom substitui, aşadar, cu nişte forme aşa cum le gândim”. Observăm deci, că totuşi este vorba de o „personalizare” a obiectului extras din natură, în funcţie de anumite norme ale frumosului, de anumite „legi” ale armoniei. Arta nonfigurativă poate fi considerată superioară celei figurative, deoarece exprimă o spiritualitate mai profundă tocmai pentru că ea nu mai este limitată de forma reprezantaţională, împrumutată din natură. Şi fără a avea ca intermediu o formă a naturii, opera, atunci, exprimă direct stări afective emoţionale „pure”. Opera nonfigurativă are o libertate mult mai mare decât orice artă figurativă, deoarece nu mai este înpovărată de forma vie, aceasta stând ca şi piedică în exprimarea directă, imediată a emoţiilor artistului. O astfel de operă, după cum am spus, cere mai mult spectatorului, decât o operă obişnuită. Această operă fiind liberă, putem constata că tabloul însuşi este obiectul, în contemplarea tabloului, nu există alt obiect decât tabloul, de asemenea, o operă abstractă, este mereu un obiect unic, nou. Deci se poate afirma că nu există în natură niciun antecedent pentru nici o operă. Pictura nonfigurativă este un mijloc, pentru a elibera emoţia pură. Figura nu mai este un suport, ci o limită, pentru artiştii care trăiesc sentimentul angoasei acestei lumi, şi numai eliberându-se de această limită, aceştia pot intra în comuniune cu sacrul, exprimându-şi într-un mod pur, instinctiv, starea sufletească. Această libertate tot mai mare de viziune şi de creaţie devine un punct de plecare clar şi sigur pentru nonfigurativism, artistul compunând, pornind de la real, forme ireale, care vor deveni prin procesare forme abstracte, adică non-figuri. Acest proces de denaturalizare izvorâşte din resursele umane de stilizare, de schematizare, chiar şi de deformare, şi poate să se ajungă astfel la o formă care nu mai are aproape nici o trăsătură a figurii reale. Aceasta necesită o contemplare îndelungată, într-o stare de „vid”, după cum o numea Brion, spectatorul trebuie să se detaşeze compet de exterior, şi să „umble”, după cum Kandinsky clarifica, în opera pe care o are în faţă. Platon spunea că „Geometria, este cunoaşterea a ceea ce este deapururi” Figura geometrică, deci aduce ideea de eternitate, de universalitate, mai ales fiind non-figurativă. Aceasta inspiră artistului idee de unitate, de armonie, de perfecţiune. Orice operă de artă este şi subiectivă, dar şi obiectivă în acelaşi timp. Este obiectivă, pentru că, după cum am spus, opera în sine este un obiect, chiar dacă nu reprezintă un obiect clar din natură, şi este subiectivă, pentru că artistul s-a exprimat pe sine însuşi, manifestându-şi propria personalitate şi propriile emoţii şi stări de spirit subiective. Aşadar, niciuna, dintre aceste două elemente nu se pot sustrage dintr-o creaţie, pentru că artistul restituie sub forma unei emoţii, impresia obţinută prin simţuri. Iar astfel, forma devine expresie exterioară a procesului interior. Forma este necesitatea presiunii necesităţii interioare. Franz Marc scria în 1915 cu privire la acest lucru, dar şi ca şi tribut al operei non-figurative: „Nu este departe ziua, când europenii – rarii europeni care vor mai rămâne – îşi vor da cu durere seama de lipsa conceptelor formale...Ei nu vor căuta noua formă în trecut, în lumea exterioară sau în aparenţele stilizate ale naturii, ci îşi vor construi forma pornind din interiorul lor propriu...Arta viitorului va da formă convingerilor noastre ştiinţifice: este religia noastră şi adevărul nostru, şi el este destul de profund şi de solid pentru a produce cel mai mare stil şi cea mai mare re-evaloare a formei pe care lumea a văzut-o vreodată.” Pentru Piet Mondrian denaturalizarea reprezenta unul dintre principiile esenţiale ale progresului uman. Iar din punctul de vedere plastic acesta vorbea despre o necesitate a denaturalizării. El afima cu claritate că „A denaturaliza însemnă a abstractza.” Şi astfel se ajunge la opera abstractă pură. Adaugă apoi că a denaturaliza însemnă în fapt, „a aprofunda”, desigur, elementele vizibile ale naturii. Artistul caută acum „universalul în particular” A găsi frumosul însemnă a găsi universalul, iar acest universal reprezintă divinul, şi eliberarea de orice nelinişte resimţită de către artist. A identifica acest divin însemnă tocmai a resimţi o emoţie pur estetică. Opera de artă fiind determinată de acum de către emoţia imediată, fără o procesare prealabilă. Iar a considera opera abstractă altceva decât ca fiind ceva viu, însemnă a te condamna să nu pătrunzi niciodată în ea. Arta abstractă va rămâne mereu arta care respinge figura, şi natura doar pentru a înţelege mai bine şi pentru a cuprinde ceea ce este dincolo de figură, ceea ce este dincolo de tot ce e observabil în natură. 1. Nonfigurativul şi abstracţia expresionistă După cum spunea Irving Sandler, mottoul nescris al grupului de artisti din New Yorkul aniilor 1950 numiţii „ Expresionişti Abstracţi” era „ Suntem de acord doar cu faptul de a nu fi de acord.” În cadru primei expozitii de artă abstractă expresionistă, perspectivele artistice erau formale, stabilindu-se între două tradiţii ale artei abstracte: prima având o tendinţă puternic structurată geometric, influenţată de artişti ca Gherghes Seurats şi Paul Cezanne, dar şi de cubism, până la variate mişcări geometric-constructiviste. Barr afirma că principala sursă a acestei arte se bazează pe teoriile lui Gauguin şi ale lui Matisse. Acestă cea de-a doua tradiţie în contrast cu prima, este maidegrabă băzată pe intuiţie şi emoţie, mai mult decât pe intelect apărând, forme organice şi biomorfice înpofida formelor geometrice; linili curbe înpofida liniilor drepte; opera era decorativă mai mult decat structurală şi mai degrabă romantică decât clasică exaltând misticitatea, spontaneitatea şi iraţionalitatea. Expresionismul abstract a fost influentat şi de suprarealism dar şi de primele lucrari ale lui Wassily Kandinsky. Conţinutul estectic al operelor de artă expresionist-abstracte este bazat pe individualism. Aranjamentul vizual diferenţiat in unele cazurii, traspareţa culorilor aplicate cum sunt cele din picturile lui Marc Rothko clare în abstractizarea lor, având o expresivitate evidentă. Pictura devine austeră, pictorul nonfigurativ Barnett Newman ieşind în evideţă prin operele sale în care obţine un constrat eficient şi controlat. Abstarcţioniştii expresionişti îşi prezintă prin opera lor interesul asupra inconştientului ca şi sursă a expresiei artistice, printr-o formă picturală expresivă liberă de orice cenzură a minţii raţionale sau a dorinţei asupra conştentului. Astfel, dinamica picturii în sine ajunge să aibe o deosebită importanţa asupra technicii picturale ale acestei arte, o puternică influenţă având asupra metodei „picturii prin picurare” a lui Jackson Pollock, acesta empatizând în studiile sale cu teoriile lui Sigmund Freud şi Carl Gustav Jung afirnând că: „Pictura este o stare de a fi..... Pictura este o descoperire a sinelui. Orice astist bun pictează ceea ce este el.” Arta abstractă expresionistă reprezentând această descoperire a sinelui, era bazată pe o îndepărtare şi chiar eliminare a obiectelor naturale, pentru a ajunge la un nonfigurativism eliberat de povara mediului exterior, după cum spunea Hans Hofmann, este vorba de a dezvolta o abilitate care poate „simplifica înţelesul pentru a elimina ceea ce nu este necesar, pentru ca necesarul să poată vorbi.” Este vorba de o artă a expresiei valide a crizei omului modern american care era afectat de criza imaginii umanităţii din cadrul celui de-al doilea război mondial, omul care era afectat de îndoiala asupra posibilităţii progresului, şi care se întreba asupra valorii ştiinţei şi a gândului raţional. Expresioniştii abstracţi nu încercau totuşi să facă ordine în cadrul exterior lor, în natură, aceştie „lucrau” asupra propriilor sentimente, propriilor frământări, spre a găsi o anumită ordine spirituală prin interiorizare şi pintr-o cunoaştere profundă a sinelui; nonfigurativul ieşind astfel la iveală, după cum explica şi Willem de Kooning: „Faptul că natura are o atitudine haotică şi că artistul ar face ordine în ea, este un punct de vedere foarte absurd, cred eu. Tot ceea ce putem noi spera este să facem ordine în noi înşine.” Opera americană, apare în acest consens, în cele mai avansate aspecte ale sale, arătând o anumită capacitate de concepte noi, proaspete, care nu se aseamănă cu arta altor culturi, arta americană devenind astfel una internaţională, universală. Pollock afirma că „Se pare că pictorul modern nu-şi poate exprima vârsta, avionul, bomba atomică, radioul, în vechile forme în care o făcea Renaşterea, sau alte culturi trecute. Fiecare epocă îşi găseşte propriile tehnici.” Alfred Barr comenta despre această nouă artă americană că respinge în mod absolut valorile convenţionale ale societăţii ce o înconjoară, dar aceasta nu este oricum o artă „politică”, chiar dacă picturile lor sunt lăudate sau condamnate ca fiind demonstraţii simbolice într-o lume în care libertatea conotează cu anumită atitudine politică; astfel arta abstract-expresionistă este una a protestului, una apolitică. Jackson Pollock confirma de asemenea că arta sa este o revoluţie asupra „datului” lumii, fiind influenţat de avangarda europeană a artiştilor pe care o propovăduia Hegel, prin teorii asupra unei noi realităţi; acest lucru intrând în opera americanilor sub o formă de revoltă personală. Arta ca şi acţiune astfel se bazează acum pe enorma asumpţie că artistul acceptă ca fiind real doar ceea ce este el însuşi în cadrul procesului de creaţie. Pollock nu avea nici o frică în a se elibera de realitatea cotidiană, de a elimina complet figurativul şi orice figură din opera sa, prin crearea unei lumi noi, nonfigurative, a expresiei interiorităţii şi propriei sensibilităţi: „Nu am nicio frică în a face schimbări, în a distruge imaginea, etc., deoarece pictura are o viaţă a ei proprie.” Artiştii americani ajung chiar să expună absurditatea de a mai figura ceva în opera lor, absurditatea şi irelevanţa de a mai crea opere de artă figurative, din moment ce artistul s-a eliberat complet de povara exteriorului, ajungând la un grad mai înalt de puritate prin însăşi eliminarea figurativului şi prin intropatie. Acest lucru era clar afirmat verbal de Willem de Kooning: „Dacă iei o culoare pe pensulă şi pictezi nasul cuiva cu ea, acest lucru este maidegrabă ridicol când te gândeşti cu atenţie din persepctivă teoretică şi filosofică. Prin pictură, în ziua de astăzi, este chiar absurd să creezi o imagine, cum ar fi o imagine umană.” Expresionismul abstract este cunoscut în principiu şi ca „pictură gestuală”, după cum a numit-o Pollock. În anul 1947, el a dezvoltat această nouă tehnică radicală, prin turnarea şi picurarea subţiată a vopselei pe pânza în loc de metodele tradiţionale de pictură în care pigmentului este aplicat cu pensula direct pe pânză, pânza fiind poziţionată pe un şevalet.. Picturile au fost în întregime nonobiective. De Kooning, de asemenea, a dezvoltat propria sa versiune a unui foarte încărcat. Alţi artişti inclusiv Krasner şi Kline, erau la fel de angajaţi în crearea unei arte gestuale dinamice în care fiecare centimetru din imagine este încărcat complet.. Pentru expresioniştii abstracţionişti, autenticitatea sau valoarea unei opere consta în sinceritate şi urgenţa de exprimare. O pictură este menită să fie o revelaţie a identităţii autentice a artistului. Gestul, este asfel semnătura artistului, este dovada reală a procesului de creare al operei. O altă cale constă în potenţialul expresiv de culoare. Rothko, Newman, de exemplu, au creat o artă bazată simplificate, în format mare, dominată de câmpuri de culoare. Impulsvismul, a fost, în general, reflectiv şi cerebral, cu mijloace picturale simplificate în scopul de a crea un fel de impact elementar. Rothko si Newman, vorbeau despre un scop de a realiza „sublimul”, mai degrabă decât „frumoasul”, într-o unitate pentru viziunea măreaţă, eroică în opoziţie cu un efect calmant sau reconfortant. Newman şi-a descris reductivismul său ca pe un mijloc de eliberare a nouă însăne de modelul exterior, eliberare de impedimentele memoriei, de asociaţie, de nostalgie, de legendă, de mit; care au fost uneltele de pictură europeană. Pentru Rothko, culorile lui strălucitoare, dreptunghiurile cu margini de culoare luminescente ar trebui să producă în observatori o experienţă cvasi-religioasă.. Ca şi în cazul Pollock, aceştia au contribuit la sensul oferit artei expreionist-abstracte de natură nonfigurativă. Lucrările acestora au fost menite să fie văzute de privitor, astfel încât acesta să fie practic învăluit de experienţa operei cu care se confruntă. Picturile lui Rothko erau de dimensiuni mari, la fel ca şi cele ale lui Pollock. Noţiunea de „mare”, pentru acesta, oferea intimitatea privitorului cu opera pe care o privea. Această noţiune este mai degrabă expresie a personalităţii, o expresie autentică a individului. Deci, expresionismul abstract aparţine sferei aformaliste, informatiste. 2.4. Nonfigurativul şi abstracţia constructivistă O altă orientare fundamentală a artei abstracte, pe lângă cea informalistă, este cea constructivistă. Această obţiune, având în vedere că are de a face cu caracterul formalizat al abstracţionismului, depinde de preferinţa creatorului faţă de maniera de vizualizare a imaginii plastice. Constructivismului îi corespund imaginile geometrice, sau geometrizate. Artiştii constructivişti au încercat o artă a ideilor concrete şi tangibile. Această mişcare a fost una de natură idealistă, căutând o nouă ordine în artă şi arhitectură. Constructiviştii au vrut să reînnoiască ideea că vârful artei nu se învârte în jurul artei ca atare, ci mai degrabă, au subliniat ideea că operele de artă de nepretuit pot fi adesea descoperite în nuanţarea artei cunoscută până acum, într-o artă practică. Brion afirma despre o anume necesitatea umană de a construi forme „nu în concordanţă cu vechile imperative, ca până acum, ci în conformitate cu propriile legi pe care omul nou şi le dictează pentru a-şi stabili relaţiile cu natura, o lume plastică nouă care să fie ea însăşi reflecţia a ceea ce există – în sufletul de astăzi etern şi specific numai timpului nostru, necesitatea aceasta, deci, stă la origine, dacă nu a artei abstracte, despre care s-a văzut până acum că ea corespunde unei constante; cel puţin unor forme care pot, în acelaşi timp, să arate neliniştea umană şi efortul pe care-l face omul pentru a supune această nelinişte.” Această nelinişte care determină artistul că formuleze şi apoi să picteze aceste forme total îndepărtate de figurativ, este născută din sentimentele date de lumea reală, care este dislocată, dezechilibrată, în care locul omului a devenit nesigur şi precar, iar acesta trebuie să îşi găsească cu precauţie un refugiu, acesta fiind în forme pure, nealterabile, pentru a-şi găsi liniştea. Omul ajunge astfel să fie tot mai confuz, depersonalizat, încercând să îşi redea interioritatea în opere în care fiinţa umană sau figura este redusă tot mai mult, până când nu mai este prezentă decât printr-o simplă formă geometrizată sau chiar o pată de culoare. Trupul omului în lucrările constructiviste, devine filiform, strivit de presiunea mediului exterior. În timp ce arta renaşterii se străduia să definească omul cât mai clar, cât mai realist, arta constructiv-abstractă e preocupată în a sugera tot ceea ce dizolvă omul în natură, scoţând în evidenţă caracteristica umană de a face parte dintr-o masă socială informă. Constructivismul, este şi el, o formă de aformalism, de protest asupra tot ceea ce este tradiţional şi cunoscut omului, acetsa fiind totuşi născut din conştiinţa debusolării care nu poate determina sau ajuta la integrarea socială a individului. Acesta devine şi el, o artă avangardistă. Artistul ajunge să fie izolat de masă, nemaiaspirând la un program artistic bazat pe o ideologie bine cristalizată şi formalizată, înlocuindu-l pe acesta cu confesarea propriilor nelinişti. Constructiviştii tind către o geometrizare, şi printr-o anume alchimie, şi reducţionare, doresc găsirea formei pure, esenţiale. Pentru aceştia tabloul este un fel de ecuaţie de eliminare şi de ordonare a formelor şi a culorilor. Acesta are o rigurozitate ştiinţifică, apoape matematică. Acest tip de operă abstractă intelectuală, apelează la inteligenţă, la raţiune, şi chiar la un aspect chinestezic al perfecţiunii. Acest constructivism îl întâlim în principal în opera lui Mondrian., pentru acesta abstractizarea rezidând în mod esenţial în raţiune. Gândirea acestuia, prin afirmarea că folosea forme şi colori pure, ne aminteşte de cea a lui Platon, şi mai ales de cea a lui Pitagora. Acesta doreşte să reprezinte eternul şi universalul, fiind atins doar prin intermediul raţiunii, căreia totuşi, sensibilitatea nu îi este străină, dar nu este sursă principală a operei sale, aşa cum este, spre exemplu, la Kandinsky. Se introduce deci aici şi un element de slăbiciune umană, care nu vrea să se supună geometrizării absolute. Constrctivismul lui Mondrian, după cum chiar el spunea doreşte să fie „adevărata şi pura manifestare a echilibrului cosmic de care nu ne vom putea despărţi atâta timp cât vom fi oameni”, pentru acesta formele sale geometrizate sunt expresia plastică a echilibrului cosmic, printr-o abandonare a sinelui în absolut, în nonfigură, dintr-o dorinţă absolută de purificare interioară. Aici nu putem exclude deci sensibilitatea, dar factorul care domină întreaga operaţionalizare este intelctul, raţiunea. Acestă dorinţă magnificată de purificare, îl conduce pe Mondrian la o formă de artă care, prin nonfigurativismul său, şi rigurozitatea sa, pare chiar inumană. Kasimir Malevich duce mai departe constructivismul, după ce a anulat total figura din tablourile sale, a arătat tot mai mult distanţarea clară de formele şi formulele artistice tradiţionale. Acesta a golit complet opera sa nu doar de orice element figurativ, ci şi de orice aluzie la obiect, de orice aluzie la real. Latura constructivă a operelor acestuia se manifestă prin edificarea de adevărate arhitecturi de volume simple, echilibruri subtile. Şi aici este totuşi prezent sentimentul pur, dorinţa de echilibru. Malevich a dus astfel constructivismul spre suprematism, la un grad de rigoare absolut deoarece raporturile dintre obiecte se înscriu în forme geometrice simplificate la extrem, inspirate de un spirit de fineţe şi de geometrizare, fiind abordate de către el pentru că erau cele mai pure, cele mai simpliste. Construcţiile abstracte au semnificaţia de de reîntoarcere la materie, dar la o materie purificată de însăşi materialitatea ei. Aici apare viaţa autonomă a obiectului tabloului, despărţită total de natură, de figură, care poate fi acum eternă, infinită, prin intermediul sentimntului. Arta sa este astfel o geometrice influenţată de sentiment şi de dorinţa purificării absolute. Prin abolirea totală a formelor, cum apare, spre exemplu, în lucrarea „Alb pe alb”, se ajunge la esenţa acestora; Malevich afirma cu tărie în scrierile sale din „Lumea fără obiect” că „Omul şi natura constituie doi termeni antagonişti aşezaţi unul în faţa celuilat, care nu au posibilitatea să se înţeleagă şi să se unească, întrucât realitatea de fapt a naturii este în întregime diferită de reprezentarea eronată pe care şi-o face conştiinţa despre ea.” Acesta consimţea de asemenea faptul că natura nu are legătură, de fapt, cu realitaea, referindu-se aici la realitatea interioară, care devine mult mai puternică în operă decât cea exterioară, pe care o considera, o simplă fantezie, o iluzie: „Tot ce numin noi natură este o pură creaţie a fanteziei, care nu are nici cel mai neînsemnat raport cu realitatea de fapt” Apare aici, o ştergere, o eliminare efectivă a culorii şi a materiei, şi evident, a obiectului, tabloul devenind însuşi obiectul. Malevich este un constructivist idealist, care refuză total arta socială, care îşi proclamă absoluta singurătate. Se îndepărtează atât de mult de masă, şi de toate cerinţele ei, pentru a edifica o operă esenţialmente personală, individuală, unică, care devine pentru masă aproape incomunicabilă prin rigoarea extremă a picturilor lipsite aproape total de culoare şi de formă. Pentru el, „Arta picturii nu constă în posibilitatea de a crea o construcţie bazată pe raporturile de forme şi culori sau pe gustul estetic, ci pe echilibrul, rapiditatea şi direcţia mişcării.” Acesta este, fără îndoială, cel mai abstract dintre toti „abstracţioniştii” pentru că după ce a eliminat din tablou forma figurativă, apoi forma geometrică, a dematerializat tot ceea ce rămăsese din formă, dorind să sesizeze o formă imaterială, care este deci, o nonformă. Iar dacă a adoptat forma geometrică, nu a fost decât pentru că a dorit să elibereze opera de naturalism, pentru a ajunge la realitatea esenţială, eternă, imuabilă. Arta nonfigurativă, este pentru acesta, o operaţiune de curăţare, de purificare, pentru a ajunge la etern, la universal. Întrega sa operă reprezintă o dorinţă desăvârşită de a cucerii absolutul prin lucrarea cu mijloacele materiale ale artei, prin imediata şi totala detaşare de tot ceea ce însemnă exterior şi figurativ. 2.5. Nonfigurativul şi abstracţia magico-religioasă Concordanţa figurii care era reprezentată cu formula abstractă a unei legii de armonie este stâns legată de gândirea religioasă. Precursoarea artei abstracte a fost expresia abstractă care apărea în arta religioasă. Spre exemplu, dacă ne aplecăm atenţia asupra operelor religioase din Evul Mediu european, toate aceste opere rămân supuse unei anumite construcţii abstracte, apărând repercursiunii reciproce între sipiritul de figurare şi cel de abstractizare, în abstractizare fiind inplicată atât spiritualitatea cât şi intelectualitatea. Orice artă cu adevărat religioasă tinde către o anumită abstractizare, mai mult sau mai puţin absolută. Acesta este motivul pentru care observăm în anumite epocii un sentiment profund de înteriorizare şi de spiritualizare, care ajunge inconştient la abstractizare din nevoia de a se elibera de carnal, de a înfăţişa spiritul printr-un spiritualism care nu poate fi afectat, într-o stare religioasă a sufletul şi a inteligenţei. Îm arta Barocă sau în stilul Rococo, opera era influenţată de natura emoţiei care l-a inspirat pe artist la momentul creaţiei sale, şi de însăşi structura generală de personalitate a artistului respectiv. Unul dintre idealurile artei abstracte pure era de a găsi formele arhetipale, care reprezintă baza sau esenţa tuturor formelor naturale. După cum afirma şi Herbert Read: „Artistul abstract afirmă că formele pe care le crează au o semnificaţie mai mult decât decorativă, întrucât repetă cu materiale corespunzătoare şi la scara la care le este propie anumite proporţii şi anumite ritmuri inerente structurii universului şi care guvernează dezvoltarea organică, inclusiv dezvoltarea corpului uman. Acordat la aceste ritmuri şi proporţii, artistul poate să creeze nişte microcosmosuri care să reflecte macrocosmosul, poate să concentreze lumea dacă nu într-un grăunte de nisip, cel puţin într-un bloc de piatră sau într-un ansamblaj de culorii. El nu are nevoie de forme naturale – forme accidentale create în dezvoltarea evoluţiei lumii – pentru că are acces la formele arhetipale, care sunt subiacente tuturor variaţiunilor fortuite pe care le prezintă lumea naturală.” Acest lucru nu este valabil doar pentru civilizatile intelectualiste şi raţionaliste, ci şi pentru poparele aşa zise primitive, care găsesc aceste forme arhetipale prin instinct fiind călăuzite de o intuiţie psihologică, dar şi intelectuală. Tendinţa de abstractizare apare în principiu la popoarele sau rasele care au o nelinişte de natură metafizică. În arta contemporană inţiatorii şi primii care au expus lucrari abstracte aparţineau acestor popoare. În arta nordică apărea des motivul capului uman al Meduzei, fiind dezunamizat, aproape abstract. Această figură de origine greacă, romană sau bizantină a fost în întregime deformată, stilizată, abstractizată înainte de a pătrunde în arta nordică. Popoarele de mai sus erau pătrunse de acea nelinişte metafizică, fiind frământate de sentimentul infinitului ci nu de cel al finitului, care apărea la popoarele care abordau o artă naturalistă şi figurativă. Datorită sentimentului de agonie, de dramatism al acestor popoare, apărea motivul labirintului, fiind inspirat dintr-o mobilitate infinită care nu are nici început, nici sfârşit, nici centru. Prin toate acestea observăm că lipseste sentimentul de orientare, de sprijin prin faptul că lipseşte centrul şi mai ales punctul de oprire. Totuşi în toate ţările a existat şi uneori a predominat arta abstractă, fie în starea pură, absolută prin motivul labirintului, al zig-zagului, fie al spiralei; fie doar sub forma sa de derivaţie de la forma naturalistă, acest tip de artă fiind prezentă în opera religioasă. Aceasta urmăreşte prin reprezentarea sa nonfigurativă, să fie un mijloc de a elibera emoţia pură, de a transmite fără interferenţa cu figura, sentimentul direct, spontan. Figura putea fi un suport într-adevăr pentru opera de artă, dar era şi o limită, iar opera ne mai eliberându-se de această limită poate să intre în comuniune cu sacrul şi să exprime starea sufletească pură, eliberată de figurativ. Nonfigurativul este deci un sentiment religios care se manifestă printr-o opoziţie la înclinaţia firească umană. Adesea, prin misticism gândirea religioasă a conceput Divinul sub aspectul Numerelor, imaginând ordinea universului ca fiind bazată pe raporturi numerice, prezente sub forma matematici sau geometriei. Dumnezeu este astfel o Formă Prefectă, un anumit Raport Perfect, natura apopiindu-se de Divinate dacă repetă în ea însăşi această Formă Perfectă, acest Raport Perfect. Astfel ne amintim de transcedentalismul pitagoreic urmat apoi de Platon şi Plotin. Şi o artă pur abstractă poate să fie religiosă, chiar dacă survine doar din intelect, poate fi chiar mai încărcată cu noţiunea de sacru, chiar dacă rămâne doar pe planul aritmetici şi al geometriei fără să facă apel la sentimente şi la simţuri. Această operă extrem de simplificatoare se abate în mod intenţionat de la asemănare cu umanul, păstrund totuşi în aparenţa sa generală doar amintirea formei omeneşti. A abstractiza însemnă deci a diviniza, după cum chiar Marcel Brion o afirma, însemnă că apropierea de divin survine atunci când îndepărtarea de reprezentarea realistă este absolută şi definitivă. Arta astfel se dezumanizează, dar nu se degradează, acest lucru petrecându-se în trepte, în etape; arta devine tot mai autentică, tot mai spirituală şi mai apropiată de divin, prin metoda disimulării figurii, care trece în mod progresiv din regnul animal în regnul vegetal, până când vegetalul însuşi este dezumanizat, şi spre exemplu, o frunză devine progresiv o simplă line curbă abstractă, în care fragmentul de plantă este acum de nerecunoscut. Trecerea formei vegetative figurative la o formă abstractă extrasă din ea însăşi, care devine de nerecunoscut, de neidentificat cu sursa, cu prototipul său apare din dorinţa de simplificare, de purifcare. Arta antică nonfigurativă se bazează astfel pe o serie mare de metamorfoze, „pe virtualitatea unui pepretuum mobile” Încă din preistorie apare acestă dorinţă de purificare, de abstractizare, arta primitivă fiind la fel de reală pentru „artistul primitiv” precum realitatea care îl înconjoară, acesta inventând semne care să înlocuiască obiectul real, dându-le acestora o adevărată formă expresivă făcând din ele „adevărate lucruri înzestrate de frumuseţe şi forme simbolice”, semnul devenind o reprezentare concretă. Această trecere de la figurativ şi naturalism la abstracţiune se produce din motive intelelectuale şi interogaţii interioare, spirituale, sau magice, omul întrebându-se care ar fi rostul în a crea obiecte care deja există. Fiinţa umană suferă astfel acelaşi proces de dezumanizare ca şi formele din regnul vegetativ: întâi i se suprimă capul, i se modifică aspectul membrelor şi din particularităţile sale anatomice se compun figuri abstracte, cu caracter ornamental. Prin această metamorfoză figura umană, devine, în mod paradoxal, geometrie pură. Figura geometrică a fost întâi impusă formei vii, tot din natură a apărul, ca fiind bază a acesteia; acum abstracţioniştii folosesc doar această „bază”, considerând-o esenţă ireductibilă a purităţii, iar singurul lucru care poate fi pur în natură este însăşi esenţa, baza elementară a construcţiei tuturor lucrurilor. Arta abstractă a secolului douăzeci în mod evident păstreză încă anumite imperative profunde ale individului, metafizice şi chiar religioase. Se poate vorbi deci de o artă abstractă sacră, căci maniera acestei estetici face posibilă o modalitate mai pură şi mai imediată de a percepe şi de a exprima divinul. Spre exemplu, în operele lui Mondrian scrise mai ales, dar şi artistice, prin dorinţa sa de a ajunge la purismul absolut, incomunicabil fără ajutorul abstractizării absolute, prin ajungerea la esenţe; se vede o interferenţă cu filosofia, cu metafizica şi mistica. Mondrian reconstituie o spiritualitate a formelor într-o manieră a misticii numerice. Se identifică aici o artă religioasă nonfigurativă, care porneşte de la ideea că marile arte religioase sunt crearea unor figuri, sau acum, forme şi culori, pe o schemă abstractă, astfel, emoţia religioasă nu ia naştere din contemplarea unor figuri reprezentaţionale, ci din ceea ce estre pur şi spiritual în natură. 1. Iconoclasmul prin refuzarea reprezentării Iconoclasmul lui Kandinsky are un raport îndepărtat cu iconoclasmul antic si medieval, şi unul mai apropiat cu cel modern. Acesta raport se află în atitudinea generală a artistului faţă de opera sa. În această tipologie de iconoclasm nu merită să fie apreciat altceva decat absolutul pur. Această tendinţă pare însă contra iconoclasmului, pentru că el renunţă la figurarea divinului, dar acceptă reprezentarea lucrurilor ca mijloc decent de recreere şi chiar indirect, ca o lauda a Creatorului prin omagiul adus creaturilor sale şi prin munca omului. Kandinsky pretinde că redă detaşarea de aparenţă prin apropierea de esenţă, care este insăşi structura intimă a lumii. Kandinsky nu mai reprezintă lucrurile, pentru că nu vrea să-l reprezinte decât pe Dumnezeu însuşi. Este deci, ceea ce se petrece după criza iconoclastă, când arta profană se estompează, fiindcă de acum înainte este îngăduită reprezentarea lui Dumnezeu, şi nu mai merită reprezentat altceva. Dar cum nu exista nici o bucăţică vie în niciun tablou abstract, nu există nici un principiu de a discerne ceva care sa ne permită să judecăm cu certitudine şi într-un mod „univesal”, nu ştim dacă ne aflăm în faţa Totului sau a nimicului. Ca şi Kandinsky, Malevich găseşte o cale spre abstracţionism în virtutea unei necesitaţii interioare concepută ca o cale spre absolut şi ca mijloc de a reîncepe universul. Însa acesta, fiind o fire mai deschisă, se întoarce la împrejurări foarte diferite, şi anume, la reprezentare, opera sa fiind de factură suprematistă: o parte din lucrarile sale prezintă în general urmatoarele forme: patrate negre sau rosii, dreptunghiuri roşii, negre, galbene, verzi, cruci formate din două dreptunghiuri, cruci pe cercuri si ovale, triunghiuri; toate acestea pictate pe un fond alb. Acesta afirma că: „Patratul alb reprezintă mişcarea pur economică a formei care personifică întreaga nouă structură albă a lumii, în plus, el (pătratul alb) impulsionează fondarea structurii lumii , ca acţiune „pură”, ca autocunoaştere a sinelui în perfecţiunea pur utilitară a „omului întreg”.” „Filosofia mea, scria Malevich: să distrug la fiecare cincizeci de ani oraşele şi satele vechi, să alung natura din hotarele artei, să suprim dragostea şi sinceritatea din artă, dar în niciun caz să nu secătuiesc izvorul viu al omului”. Versiunea religioasă se transformă cu acest prilej intr-un fel de teologie mistică a morţii lui Dumnezeu, lucru care a fost de asemenea perceput si cultivat de Dostoievski, care nu era sigur că el crede in Dumnezeu, pe cât credea Rusia în Hristos. În 1916, acesta publică o broşură-manifest, în care critica: pictura figurativă, afirmând că Venus din Milo este o parodie, iar David al lui Michelangelo, o monstruozitate; o critică a futurismului care „a aruncat carnea şi a glorificat maşina”; o critică a cubismului. Astfel, Malevich adera spre un program suprematist: „Când conştiinta va fi pierdut obiectul de a vedea reprezentarea unor colţuri de natură, madone si Venus neuşinate, noi vom vedea opera pur picturală.” De aici putem extrage ideea unei creaţii pure, ex nihilo, aşa cum Dumnezeu a creat formele pornind de la nimic. Cea mai importantă idee care face din suprematism o depăşire decisivă a futurismului şi a cubismului, este lipsa obiectului, afirmând că natura este o „prima materia” (materie primă), din care putem extrage liber „forme care nu au nimic de a face cu modelul”. Pentru a se ajunge la esenţa picturală, trebuie suprimate obiectele. Acesta credea cu tărie că un pentagon sau un hexagon tăiat, este o formă pură cu mult superioară lui Venus din Milo sau lui David al lui Michelangelo. În opoziţie cu Kandinsky, care urmează în ceea ce piveşte formele, o „cale pozitivă”, Malevich urmează o „cale negativă”, spunând că forma expresivă de bază se află în caracteul elementar, minimal al formelor, nu în energia proprie a culorilor, a unghiurilor, a liniilor şi a suprafeţelor. De aici această declaraţie cu tonalitate mistică: „M-am metamorfozat într-un zero al formelor, am ajuns dincolo de zero la creaţie, adică la suprematism, noul realism pictural, creaţia nonobiectivă.” „Zero” este negarea obiectelor şi a suprafeţelor, iar „dincolo de zero” se deschide lumea creaţiei autonome, astfel, de acum, „Fiecare formă este o lume”. Misticismul brut şi aspiratia sa religioasă şi încalcită se hraneşte din ezoterismul lui Uspenski considerând că Dumnezeu este o proiecţie ideală a omului. Sarcina omului este să se smulgă din fenomen şi din figurativ, şi să se afunde în misterul universului. Universul, considerat ca perfecţune, este Dumnezeu. Şi pentru că Universul nu gândeşte, ci numai omul, acesta din urmă „trebuie sa Îl construiască pe Dumnezeu ca perfecţiune absolută”. Pentru Malevich, promisiunea mântuirii picturale se adresează întregii umanităţii. Cât pentru Piet Mondrian, subiectul îşi obţine el insuşi mântuirea prin asceză, meditaţie care duce la o cunoaştere iluminată, şi pe de altă parte acesta Îl separă pe Dumnezeu de sufleul uman, materia spiritualizându-se tot mai mult până când devine “viaţă autonomă a spiritului conştient de el însuşi”. Teozofia rămâne şi la acesta prezentă pentru a justifica alegerea unor forme matriciale: ovalul repezentând originea cosmică originară; T-ul fiind desăvârşirea; pătratul, lumea în unitatea sa; iar opoziţia dintre orizontală şi verticală, unitatea principiilor universale ale masculinului şi ale femininului, ale spiritualului şi materialului. Lucrul cel mai important este că pornind de la aceste elemente minimale, compoziţia ortogonală, folosirea exclusivă a celor trei culori primitive: galbenul, albastrul şi roşul, şi a celor două nonculori: albul şi negrul; el a creat o operă coerentă vie, care se poate plasa în marea tradiţie olandeză. Mondrian vroia să abstragă formele din natură, să afirme esenţialul, să retragă pictura într-o realitate autonomă. Afirmând că natura este „tragică”, insuportabilă, şi că trebuie să i se întoarca spatele; în acest punct unic dar decisiv, apare iconoclasmul lui Mondrian. Ceea ce contează în artă nu este atât opera, cât, aşa cum afirma Nietzsche, „spectacolul acelei forţe pe care un geniu o foloseşte nu în opere, ci în dezvoltarea sinelui ca operă”. Ca şi concluzie, observăm că, începând din 1910, arta abstractă începe să îşi creeze propria cale din rădăcinile cubismului şi ale futurismului. Astfel, arta ca şi mimesis, ca şi imitaţie a lumii vizibile este abandonată total în schimbul unei arte care se concentrează asupra culorii, şi asupra esenţei formei, asupra aspectului compoziţional. Lucrările lui Kandinsky arată cele două tendinţe decisive care caracterizează ceea ce el numise „marea abstracţiune”: pe de o parte spontaneitatea lirică, adesea marcată de hazard, iar pe de altă parte „abstracţia geometrică” bazată pe forme geometrice de bază. Observaţia lui Leonardo da Vinci cu privire la urma lăsată pe un perete de un burete îmbibat cu vopsea, trebuie înţeleasă doar ca şi o invitaţie de a exploata ceea ce este înâmplător în elaborarea unei mopere de artă. Aici, pata însăşi devine o operă de artă. Obiectivul artei abstracte este creeaţia individuală şi originală, nu o copie a naturii, nu mai este vorba de a copia fidel natura, ci despre „o operă de artă veritabilă, un subiect autonom care trăieşte prin spirit”, despre o creaţie care ascultă de o „necesitate interioară” iar existenţa sa este reflectată „în artist”, după cum considera Kandinsky. Deci arta abstractă nu este nicidecum o reproducere a lumii vii, în niciun caz idealistă, cum era arta renaşterii, nu caută să înfăţişeze, ci să se prezinte pe ea însăşi. Kandinsky afirma: „Artistul trebuie să aibă ceva de spus, fiindcă sarcina lui nu constă în a stăpânii forma, ci în a adapta această formă conţinutului.” Ceea ce contează în creaţiile abstracte este deci esenţa spiritului, care, eliberat de obiectele exterioare, crează o corelaţie perfect armonizată între culoare, fomă şi compoziţie. Vasarely afirma că autorul reuşeşte să egaleze natura, sau chiar să creeze o altă natură paralelă, unică „prin intermdiul unei invenţii pe care doar omul dintre toate vieţuitoarele este apt să o depăşească”. Artiştii caută să înfăţişeze procesul însuşi al creaţiei şi contemplaţia exteriorului se transformă în participare interioară, în actul de creaţie însăşi. După părerea lui Emil Schumacher, arta abstractă se adresează unui privitor emancipat, faţă de care este foarte exigentă. Spectatorul trebuie să înveţe să vadă opera ca pe o propunere de lectură deschisă, dar în niciun caz arbitră. Privitorul trebuie să se detaşeze de restul naturii pentru a putea aborda o operă abstractă. Capitolul III - Ipostaze ale nonfigurativului în arta abstractă 3.1. Nonfigurativul spiritualist: Nonfigurativul şi concretul la Wassily Kandinsky Wassily Kandinsky – „Prima acuarelă abstractă” Totul a început, la Kandinsky, cu momentul în care şi-a văzut propria lucrare întoarsă pe dos şi nu a recunoascut-o în primă instanţă. Într-una din zile, când Kandinsky locuia în Munich, observă o lucrare ciudată în atelierul său, şi atenţia sa a fost imediat captată de ritmul pictural al formelor lucrării. După câteva momente acesta a recunoscut lucrarea ca fiind a sa, şi că pur şi simpu era întoarsă invers: „...am fost fermecat de o imagine neaşteptată din atelierul meu. Se Însera. Veneam acasă cu o cutie de acuarele, după se făcusem un studiu, încă visând şi absorbit, cufundat în lucrarea pe care o terminasem. Când am văzut, deodată, o pictură nespus de frumoasă, impregnată de o căldură internă iradiantă. La început am ezitat, apoi m-am repezit spre pictura misterioasă din care nu am văzut nimic altceva decât forme şi culori al cărei conţinut nu era de înţeles. Imediat am aflat cheia enigmei: era un tablou al meu, sprijinit invers de perete. ...Acum ştiu cu siguranţă că obiectul dăuna picturilor mele.” Acest episod l-a încurajat pe Kandinsky să părăsească pictura reprezentaţională, şi să îşi concentreze atenţia asupra unei organizări cât mai libere a culorilor şi a formelor care de acum înainte nu mai sunt limitate de către niciun obiect. Şi în 1910, a creat prima operă abstractă în acuarelă. Însă, pentru a începe o nouă epocă în creaţia picturală, este nevoie de un nou mod de a concepe echilibrul formal. Iar prin „tabloul întors pe dos”, după cum chiar acesta îl numea, se distruge forma, şi toată substanţa sa istorică, adică evoluţia de la Renaştere până la expresionism. O dată distrusă forma, mijloacele de expresie sunt puse sub semnul întrebării, iar ca o a doua consecinţă dispare obiectul reprezentării. După primele perioade de creaţie ale lui Kandinsky, acesta a descoperit un înlocuitorpentru obiecte, adică pentru natură. După ce începe să picteze „Improvizaţiile”, unde încearcă să transceadă direct emoţia spiritului, acesta afirmă: „Pictura trebuie privită ca o reprezentare a unei stări de spirit, şi nu a unui obiect.” Apropierea de natură ca şi izvor „al stărilor de spirit” devine factorul esenţial al picturii sale. Aceasta se produce, însă, într-un mod specific expresionist: ceea ce este exprimat în operă, nu este imaginea exterioară, „impresionistă”, ci realitatea lăuntrică, interioară a artistului. Kandinsky începea să exprime elementele cele mai rare şi cele mai precise ale transifigurării spiritului. El înlătură orice urmă de abstractizare intelectualistă, care era prezentă, spre exemplu la Malevich şi la Mondrian, abordând un mijloc sensibil de ambstractizare, prin mijlocul emoţiei pure, a sensibilităţii spiritului, totul ducând spre o adevărată experienţă spirituală. Prima sa lucrare abstractă, numită „Prima acuarelă abstractă”, e în mod neobişnuit dramatică, dar şi prezintă o sensibilitate şi o unicitate aparte. Culorile din suprafaţa picturală, operau, întradevăr, complet distinct una de cealaltă. Ele sunt distribuite pe întreaga suprafaţă, însă nu se poate observa o structură copactă. Apare însă un contrast între trasparenţa fondului şi între formele libere dispuse pe întreaga suprafaţă. Suprafeţele abstracte apar în conexiune cu cele desenate subtil, însă fără a determina o compoziţie propriu-zisă. Legătura dintre petele de culoare folosite este deci vizibilă, ori prin liniile subtile de nuanţe deschise, sau de negru, ori prin suprafeţele de culoare, care merg încet, cu tot mai multă apă în conţinutul lor, înspre următoarea pată de culoare. Putem observa cum o „formă”, sau mai bine spus, o „pată” de culoare, este direcţionată în mod dinamic, spontan, înspre următoarea din apropierea ei. Astfel, caracterul spontan şi improvizat al acuarelelor iese în evidenţă iar dinamismul culorilor rămâne extrem de vizibil şi de evident. În comparaţie cu alte lucrări în acuarelă din acel timp, acuarela lui Kandinsky rămâne celebră şi unică chiar pentru acest aspect de instabilitate. Treptat, artistul s-a refugiat în domeniul „formei pure”, acest lucru însemnând o respingere, o îndepărtare până la negare a realităţii tragice. Anii războiului au coincis în pictura lui Kandinsky cu ceea ce el însuşi a numit „perioada dramatică”. El crează o artă a eliminării tutror elementelor descriptive, tot ceea ce putea însemna în vreun anume fel „figură”, eliberând în schimbul acestor elemente o artă a esenţelor, a ritmurilor cromatice. Acesta afirma de asemenea în „Spiritualul în artă” despre sensul compoziţiei considerând-o: „expresie a sentimentului interior, formată lent, finisată îndelung, aproape cu pedanterie...Aici, raţiunea, conştiinţa, scopul precis joacă un rol capital. Dar nimic nu se iveşte din calcul; numai din sentiment.” Deci putem constata că impulsul nervos joacă un rol esenţial către crearea sentimentului, datorită căruia, ia naştere o lucrare nonfigurativă care conţine doar elemente ale sufletului creator, o lucrare nereprezentaţională, care în mod paradoxal este o carte deschisă care prezintă angoasele şi tensiunile interioare ale unui artist. Putem spune că arta nonfigurativă este o creaţie subconştientă, deci un impuls, un sentiment, o abordare directă, faţă în faţă, a interiorului sufletului artistului cu planul gol al pânzei. În cartea scrisă în 1925, „Punctul şi linia în raport cu suprafaţa”, el afirma: „ Arta modernă nu se poate naşte decât atunci când semnele devin simboluri.” Punctul şi linia sunt detaşate de orice scop explicativ şi utilitar şi sunt transpuse pur şi simplu la nivelul alogicului. Ele devin esenţa însăşi a picturii respective, autonomă, individuală, şi suficientă pentru sine însăşi. Aici artistul se foloseşte de reducţie până la simbol, care are într-adevăr legături foarte îndepărtate cu natura, dar reprezintă viziunea personală asupra sa, adică viziunea interioară asupra stărilor sufleteşti provocate de către exterior, căci numai acesta poate provoaca o stare, sau un sentiment. Putem considera că simbolurile dintr-o lucrare sunt sentimente pure, nedivagate, nedistilate, deci nemodificate; ale sufletului uman. Elementele emoţionale ale psihicului sunt reprezentate astfel, în lucrări, în formă pură, directă, non-figurativă, fără efort intenţionat de stilizare, de modificare; prin forme pure, ireductibile, şi culori strălucitoare, majoritatea pure de asemnea. Kandinky nu putea contesta că între individualitatea artistului şi construcţiile matematice, riguroase, se stabileau relaţii a căror existenţă determina însăşi natura expresiei geometrice a picturii. Acesta construia de fapt, o pictură concretă, şi exprima stări de spirit ale unui creator nu de imagini, ci de sisteme la fel de logice şi de coerente ca şi cele ale naturii însăşi. Aici putem constata o paralelă a artei sale cu natura, ci nu o identificare cu aceasta, după cum el însuşi spunea: „A creea o operă de artă însemnă a creea o lume.” Marcel Brion afirma despre abstractizare că este „opera sensibilităţii, ci nu a inteligenţei. Ea este rezultatul elanului, nu al calcului. Pentru Kandinsky, de îndată ce a renunţat la arta figurativă, abstractizarea este condusă de imaginaţie şi răspunde unui soi de imperativ biologic.” Kandinsky a afirmat la un moment dat că ar dori ca privitorii operelor sale de artă „să se plimbe” în tablourile sale. Vroia să spună prin aceasta că pentru a pătrunde în universul său pictural, cel care priveşte trebuie să părăseasă universul obişnuit şi să se concentreze doar asupra sentimentelor pe care le transmit simbolurile, culorile şi dinamica operei respective. Privitorul trebuie să se lase total acaparat, învăluit de tablou, aşa cum a procedat şi artistul în momentele în care l-a creat. Acesta afirma că „Într-un tablou, forţa culorilor trebuie să-l atragă puternic pe privitor şi în acelaşi timp să disimuleze conţinutul profund.” Lucrările sale pun stăpânire pe privitor într-un mod subtil, tainic, neostentativ, apeliând la simţurile, sensibilitatea dar şi inteligenţa privitorului. A înţelege un tablou, însemnă, în primul rând, a vedea. Dar vedera unui tablou nu însemnă implicit înţelegerea lui, cu atât mai mult când operei de artă îi este caracteristic un anumit mod de legătură a semnelor plastice, o anumită compoziţie în raport cu pricipiile determinate de autor. Pictura reprezintă o anumită stare psihologică, care este greu de înţees de către privitor, doar dacă acesta, cum spunea Kandinsky, „se plimbă” cu adevărat în operă şi refuză să mai adere la realitate exterioară lui. Compoziţia este un mijloc de expresie, de exprimare a artistului, după cum am spus, un mijloc vizual, care implică elemente psihologice particulare, dar şi o anumită notă de muzicalitate. Operele nu redau ceva existent, ci printr-o asamblare de semne, imaginea reprezintă un limbaj care comunică un mesaj uman. Artistul nu transpune obiectele pe care le vede, ci conform unor imperative personale ale construirii tabloului, el alege dintre elementele naturale, pe cele a căror esenţă consideră că reprezintă o valoare plastică, picturală. Iar pentru ca privitorul să intre într-un dialog de natură estetică cu opera, trebuie să vadă în ea această alegere a artistului de a reprezenta esenţa, şi nu să caute corespondentul ei natural. Opera de artă este o sursă nonverbală pentu a cunosşte concepţiile şi credinţele umane dintr-o anumită societate. În ciuda jocului genial, femecător şi acaparant al tablourilor sale, putem afirma că întreaga sa operă stă sub semnul emoţiei, iar în mod paradoxal, la el trecerea spre graduri de abstractizare tot mai mari a amplificat această virtute a emoţiei, în loc să o atenueze. Max Bill constatase că tablourile sale sunt „gânduri devenite forme”. Aici apare inerţia imediată a gândului, care produce impresia, apoi emoţia care devine rapid artă, fără a fi schimbat sensul emoţiei în sine, artistul îşi prezintă „necesitatea interioară”, aşa cum el însuşi afirma. Formele abstracte sunt veşnic „libere”, neconstrânse, deschise, „sunt în mod inepuizabil evocatoare”, după cum afirma Herbert Read. Însă Kandinsky afirma cu sinceritate despre conceptul de libertate în operele sale de artă: „Libertatea, fără de care arta se sufocă, nu este niciodată absolută. Fiecare epocă primeşte numai o parte din ea, dincolo de care nici geniile cele mai puternice nu pot trece; dar, de fiecare dată, această limită trebuie consumată în întregime.” Artistul inovează un mod nonverbal, şi vizual de o desăvârşită muzicalitate, de a comunica senitimentele. În prima parte a creaţiilor sale, culorile sunt asociate cu emoţiile umane şi exprimă simbolic mediul exterior: galbenul este crud, stânjenitor, iritant şi reprezintă pământul; albastrul este pur, infinit, sugerează pacea eternă şi poate evocă cerul. „Aşa cum flacăra atrage în mod irezistibil omul, roşul aprins atrage şi irită privirea. Galbenul citron aprins răneşte ochii. Ochiul nu îl poate suporta. S-ar putea spune o ureche asurzită de sunetul strident al trompetei. Ochiul devine neliniştit, clipeşte şi caută adâncime şi linişte în albastru şi verde.”. Întrega constucţie, o adevărată orchestraţie de forme şi culori, este o necesitate interioară obscură, nedefinită, încâlcită, iar artistul caută o modalitate de axprima aceste sentimente, până la el niciodată formulată. Şi este destul de clar în această direcţie: întâi devine conştient de nevoile sale interioare, iar apoi caută să le exprime cu ajutorul simbolurilor vizuale care transmit de asemnea o formă deosebită de muzicalitate, care „parcă” atinge şi auzul, nu doar simţul vizual. Forma este creată din necestitatea spirituală. Cât despre efectele culorii, artistul concluziona: „Dacă spiritul asupra căreia ea acţionează este cultivat, şi mai profundă este emoţia pe care această acţiune elementară o provoacă în suflet. Ea este dublată în acest caz de o a doua acţiune psihică. Culoarea provoacă deci o vibraţie psihică.” El nu numai că a combinat forme şi culori spre crearea unor compoziţii autonome, dar a şi prezentat în ele valori puternic interioare, stări, tensiuni. A asiguarat o caracteristică specifică fiecărei forme şi fiecărei culori: Cercurile simbolizează perfecţiunea, galbenul, după cum am spus, reprezintă pământul şi soliditate. Culorile şi formele se pot completa reciproc, sau pot fi în contrast, cum ar fi ataşarea unei forme ascuţite într-o formă rotundă. Acesta afirma că „forma este creată de către necesitate”. Culorile care vorbesc de la sine, formele frumos închegate care se completează reciproc şi se completează de asemenea, le putem vedea în lucrarea „În albastru”; la fel şi atracţia sa pentru unghiuri, şi pentru perfecţiunea şi evidenţierea sferei. Este o lucrare compexă, aproape explozivă, în „tărâmul” culorilor şi al formelor. Wassily Kandinsky – „În albastru” În faza finală a operei sale (1925-1945), limbajul simbolic devine mai concret, în acelaşi timp transcendental, nemaiexistând o continuitate organică între sentiment şi simbol, ci o corespondenţă, o corelaţie. Aici acesta a creat o formă de artă complet nouă, insistând asupra distincţiei dintre emoţia exprimată, care este personală, şi valorile simbolice ale liniei, punctului şi a culorii, care acum, au devenit impersonale. Jean Cassou, afirma însă în 1960: „Kandinsky n-a trebuit să se elibereze de real: era de la bun început eliberat de real. Arta sa este pictură pură, pentru că autorul este pur, dar şi pentru că s-a născut în adâncurile unui continet în care formele ţâşnesc libere, abstracte, decor pur, joc dinamic. Este arta cel mai firesc antinaturalistă....Eliberat de orice intenţie de imitaţie, geniul lui Kandinsky se preocupă să-şi combine elementele geometrice, semnele, petele de culoare pentru a obţine cea mai intensă emoţie poetică.” El a creat o simbioză între pictură şi muzică, o sinteză a ştiinţei cu filosofia, pentu a face din ele adevărate elemente universal-valabile exclusiviste, care atrăgeau totuşi doar o anumită pătură de intelectuali. Are pe lângă o sensibilitate ascuţită, şi o inteligenţă critică. În 1966, Alexandre Kojeve, numeşte pictura lui Kandinky, „artă totală” după ce pictorul afirmase: „Nu îmi place deloc expresia de „pictură abstractă”.”...După părerea mea cel mai bun termen ar fi cel de artă „reală”, deoarece această artă juxtapune lumii exterioare o nouă lume, a artei, de natură spirituală...O lume reală.” Pablo Picasso îi confirma părerea lui Kandinsky spunând că „Nu există artă abstractă. Întodeauna, trebuie să incepi de la ceva. Apoi poţi fără nici o grijă să faci să dispară orice aparenţă a realităţii, deoarece ideea de obiect, a lăsat amprenta sa de neşters... Omul este instrumentul naturii; ea îi impune caracterele ei, aparenţele ei” Realismul însemnă a ţine sema de realitate. Dar a ţine sema de realitate, mai ales pentru abstracţionişti, nu însemnă şi a o accepta, ci a o schimba. Însă, aceştia ţin sema de legile realităţii, pentru că numai aşa o pot schimba. Numai omul a cucerit liberatea de a ţine sau de a nu ţine seama de natură, deci de realitatea exterioară tabloului. Kandinsky, a ales să iasă din starea de natură, folosind fragmente din aceasta pentru a-şi creea opera. „Pietrele au devenit unelte, iar strigătele au devenit vorbire.” Omul nu se opune naturii pentru a o distruge, ci dimpotrivă, pentru a o îmbogăţii cu noi sisteme de organizare. A fi realist însemnă a asculta legile realităţii şi a fi conştient de ele, şi nu de fenomenele ei. Spre deosebire de toate fiinţele care se supun fenomenelor, omul îşi poate supune fenomenele. „Marile opere de artă au fost întodeauna realiste prin fidelitatea creatorului faţă de mersul istoriei şi nu faţă de întâmplările ei, prin autenticitatea atitudinii, şi nu prin exactitatea evenimentelor reprezentate.” Pentru a transfigura natura, pictorul supune obiectele realităţii unei interpretări progresive, acestsa transpune existentul, materia, realul, în posibil. Aşadar, este vorba, de un poces de transpunere, de transfigurare progresivă a realului în posibil; o lume posibilă, „posibilă” pentru spiritul creator. Philippe Sers afirmă genialitatea acestui pictor spunând că: „Este un savant, un filosof. Geniul său este apolinic. Raţionamentele sale nu au nici un fel de lipsuri, iar prezentarea lor nici o neglijenţă.” Acesta considera ca şi caracteristică esenţială a întregii sale opere, legătura strânsă dintre teorie şi practică, unitatea acestor două. Gândirea sa este întradevăr riguroasă, dar niciodată independentă de sensibilitatea sa exprimată în lucrări. Kandinsky ne explică în cartea sa, legătura dintre teritoriul interior şi mediu exterior, şi conexiunea necesară dintre acestea: elementul interior este emoţia din sufletul artistului şi o lucrare are capacitatea de a trezi o emoţie similară şi în observator. Cât despre legătura cu exteriorul, artistul spunea: „Fiind legat de trup, sufletul este afectat prin intermediul simţurilor – emoţia. Emoţiile sunt stârnite şi trezite de ceea ce este perceput. Astfel, perceputul este puntea – adică, raportul fizic – dintre imaterial (care este emoţia artistului) şi material, care are drept rezultat producerea unei opere de artă. Şi iarăşi, ceea ce este perceput, este puntea dintre material (artistul şi opera sa) spre imaterial (emoţia din sufletul observatorului).” Artistul face următoarea schematizare: emoţia din artist determină perceputul, care determină opera de artă, din care rezultă, din nou, perceputul, iar apoi emoţia din observator. Mai subliniază, de asemenea faptul că, elementul interior este strict necesar, acesta determinând forma în opera de artă. Însă această emoţie necesită un mijloc de exprimare, care este materialul, dat de către exterior. Adaptarea formei la semnificaţia internă este ţelul creării unei opere de artă. 1. „Micul vis în roşu” al lui Wassily Kandinsky Wassily Kandinsky – „Micul vis în roşu” În această lucrare a lui Kandinsky, definitivată în 1925, sunt întrezărite majoritatea formelor şi culorilor asupra cărora acesta s-a concentrat de-a lungul perioadelor sale de creaţie, în special ultima perioadă, cea total non-figurativă. În această perioadă, artistul se concentra tot mai mult asupra legilor interne ale procesului pictural. Acesta tocmai editase cartea „O contribuţie la analizarea elementelor picturale”, oferind aici, o investigare sistematică a elementelor de bază a picturilor sale cum ar fi: punctul, linia şi planul. Opera sa este liberă în forme, însă este creată după reguli stricte. Dar aceste reguli nu sunt determinate de dorinţa artistului, ci sunt reguli care reies din însăşi elementele compoziţionale şi din energiile imanente ale acestora. Kandinsky a luat în prima sa fază de cercetare „punctul”, care în operele sale, este categorisit drept element primordial, şi care merită o analiză aproape „microscopică”. El examinează variaţiile de forme exterioare pe care un punct şi le poate asuma după ce îşi depăşeşte forma minimală, ajungând astfel la cerc, care apare, de asemenea şi în lucrarea de faţă. Însă punctul poate înfăţişa o varietate infinită de forme posibile. Acesta poate varia de la forme geometrice până la forme libere: „Este imposibil să determinăm anumite limite, căci realitatea punctului este nelimitată.” Un punct circular, spre exemplu, are o tensiune concentrică şi nu prezintă nici o înclinaţie de mişcare în nici o direcţie. Punctul este deci cea mai concisă formă, care exclude alementul de „timp” aproape în întregime. Wassily Kandinsky – „Diagramă a punctelor orizontale – verticale – diagonale pentru o structură lineară independentă” Şi punctul devine linie cănd atunci când tensiunile sale concentrice sunt împinse de o forţă externă de-a lungul suprafeţei într-o direcţie sau alta. Linia la Kandinsky, însemnă însăşi mişcarea, este dinamică şi oferă un contrast ultim cu punctul. Chiar dacă şi punctul şi linia crează tensiune, doar linia poate avea direcţie. Kandinsky a cercetat linia geometrică dreaptă întâi, în cele trei forme tipice ale acesteia: orizontală, verticală, şi diagonală. Calmitatea, răcoarea şi platitudinea sunt sentimentele de bază pe care le inspiră linia orizontală, iar cea verticală inspiră din contră, căldură şi înălţime. Iar diagonala combină ambele caracteristici ale primelor două. Restul liniilor sunt derivaţii ale diagonalei. Depinzând de context, ele tind spre sentimentul de răcoare sau căldură, acesta fiind „sunetul” lor interior. Wassily Kandinsky – Schiţă Apoi pictorul examinează cu atenţie linia curbă, care este în opoziţie cu cea dreaptă, ajungând la concluzia că aceasta poartă energia însăşi în sine. Linia curbă poate exista într-un infinit număr de variaţii. Acsta vorbeşte apoi despre formele independente ondulate, care sunt în opoziţie cu formele geometrice ondulate, numindu-le forme „cu intensitate”, datorită siguranţei liniei în sine pe care o emană. Iar dacă o line ondulată este combinată cu elemente geometrice, împreună, toate aceste elemente individuale crează un complex animat bazat pe tensiuni interioare. Wassily Kandinsky – „Linii şi direcţia lor de forţă” Schiţele alb-negru ale artistului pe această temă a ilustrării punctulzui şi a liniei pe un plan, ies în evidenţă, ca fiind reprezentate în „Micul vis în roşu”. Kandinsky a creat întâi o reprezentare schematică a acestei picturi, revelând o structură geometrică complicată de linii independente în diverse relaţii. Compoziţia începe dintr-o concentraţie centrală care se disipează spre exterior faţă de marginile mişcării circulare. Tensiunea concentrică este întreruptă de majoritatea liniilor verticale din partea marginii din partea dreptă a picturii. Aceata creează o legătură cu perechea de linii drepte cu uşoarele reliefări care se situează între verticală şi diagonală. Această compexă structură liniară adaugă dimensiune şi adâncime în pictura cu un fundal asemena norilor cu adăugări de galben şi de maro, unde pete de roşu, verde şi albastru de asemenea servesc la consolidarea impresiei de animaţie pulsantă. Complexitatea lucrării „Micul vis în roşu” nu poate fi explicată doar prin analizarea elementelor sale constitutive; şi nici nu va putea fi, datorită faptului că valoarea interioară a operei de artă excelează şi nu mai poate fi înţeleasă motivarea acesteia: „Formele externe nu materializează conţinutul operei picturale, ci mai degrabă, forţa = tensiunea care trăieşte în aceste forme”, scria Kandinsky în „Punct şi linie în plan”. Aceste „tensiuni” trag după sine reacţii pe care artistul le descria ca fiind „vibraţii ale sufletului”; în alte cuvinte, aceasta era o afirmaţie subiectivă, lucru care este de primă importanţă atunci când experimentăm, analizăm o operă de artă. Desenul schematizat al acestei lucrări scoate în evidenţă tensiunile diagonale şi cele interioare. Pictura este veselă şi animată având ca element pictural contrastul dintre formele asemănătoare norilor şi culorile pământeşti. Lucrarea reprezentând în mod clar conceptul lui Kandinsky de joc liber al formelor, care sunt legate, însă, de legi interne stricte. Wassily Kandinsky – „Schiţa numărul 21” În legătură cu partea coloristică a lucrării puteam afirma că aceste culori care sunt prezente, sunt într-adevăr într-o contrast puternic, dar şi într-o balanţă bine eficientizată. Albastrul puţin mai strident, şi mai „brusc”, care reprezintă cerul, infinitul este perfect armonizat cu maroul, şi ocrul, care duce până la galben. Artistul foloseşte de asemenea linii zig-zag şi linii curbe libere, unele dintre aceste devenind brusc drepte, după cum observăm în colţul din stânga sus. Aceste linii negre, bruşte, pline de forţă şi rigoare conferă un contrast deosebit, între non-culoare şi culoare. Forma, în această lucrare, este creată „de” şi „din” culoare. Culoarea îi dă formei create materialitate, consistenţă, luminozitate sau întunecime, acestea fiind însă aşezate cu delicateţe şi cu atenţie pe pânză, pentru a crea armonii şi contraste perfecte, nici prea stridente pentru ochi, dar nici şterse. Culoarea exprimă apoi forma creată de ea însăşi. Privind această lucrare, nu ne este trezit doar simţul vizual, la fel ca şi în majoritatea lucrărilor artistului de faţă; privind lucrarea, conştiinţa noastră lucrează corelând toate cele cinci simţuri. Prin vizual este trezit, auditivul, olfactivul, tactilul. În momentul în care percepem lucrarea, aceste simţuri funcţionează în interacţiune, iar simţurile ne trezesc apoi asociaţii, între tot ceea ce vedem şi percepem. Nici în analizarea unei lucrări, nu putem pornii la acest drum evitând raţiunea, căci „Nimic nu este fără raţiune”, după cum afirma Heidegger. Iar a vedea nu este acelaşi lucru cu a privi. Iar a ne apropia de ceea ce este sesizabil în lucrare însemnă a vedea, nu doar a privi, şi a „auzi” accentul determinat de impactul simţurilor noastre cu lucrarea. Vizualizarea este un mod de a gândi, deci aparţine raţiuni, în care ochiul conlucrează cu urechea, în care întregul nostru aparat senzorial caută „sensul” lucrării pe care o observă. Pentru acesata este nevoie de o unificare a simţurilor cu acordul gândirii. Această sinestezie a simţurilor este determinată de nevoia psihicului uman înuşi de a unifica senzaţiile disparate pe care le percepe, pentru a obţine o senzaţie unitară, universală şi suficientă pentru sine. Astfel, privitorul, nu vede numai fenomenul, lucrarea, ci se reconstituie în mintea sa, datorită acestor simţuri, întregul proces al devenirii, adică procesul creativ înuşi. Imaginea pe care o vedem reprezintă realitatea formei pe care o are, prin care ne este transmisă o anume energie caracteristică doar operei de faţă. „Micul vis în roşu”, este o operă de artă concretă, mai mult simetrică decât asimetrică, mai exact spus, este dinamică dar totuşi ordonată şi creată sub legile formei şi ale culorii elaborate de către artist. Dacă pentru unii privitori, ceea ce văd exprimat în această lucrare însemnă „haos”, pentru arist însemnă însăşi armonia desăvârşită creată totuşi, prin nelipsita libertate de mişcare a formelor şi a culorilor, care sunt totuşi, reprezentate într-un mod echilibrat, „decent”. Chiar dacă „jocul” de culori şi forme pare dezechilibrat, neînchegat, la prima vedere, dacă privim lucrarea cu atenţie, şi în ansamblu, până ajungem să o „vedem” propriu-zis, să încercăm să reevaluăm modul în care a fost „construită”; realizăm că lucrarea îşi are propriul său echilibru, reprezentând prin excelenţă, reechilibrarea spirituală a artistului din momentul în care aceasta a fost creată. Simetria nu exclude însă, asimetria, ci o păstrează ca şi „completare”, este însăşi vorba despre o stabilizare a instabilului. Liniile şi formele îndreptate înspre dreapta sau stânga modifică balanţa absolută a simetriei, a încremenirii, a staticismului, dând mişcare, dinamism. Tendinţa iniţială a pictorului fiind spre autenticul absolut, spre stabilitate, însă el nu poate ignora eterna devenire, transformarea, nu poate exclude deci asimetria. Cu toate că el tinde către o ordonare, o simetrizare a formelor, el lasă o marjă de existenţă a necunoscutului, a „noului”, a transformării, putem spune chiar a formării, a „naşterii, care este dată bineînţeles, de formele asimetrice, şi ea însăşi tinde în mod paradoxal, către stabilitate, către simetrie. Abstractizarea în această operă, şi nu numai, este revelată de către absenţa lucrurilor, adică a obietelor particulare existente propriu-zis în natură. Pictorul s-a lăsat condus de anumite principii proprii, de anumite concepte, lucrând cu raporturi de forme, cu esenţe ireductibile extrase din natură. Ne amintim astfel de ideea platonică de a extrage esenţele spre a le idealiza, universaliza. Nu putem uita afirmaţia genială a lui Camil Petrescu care spunea scurt şi concis: „Eu văd idei”, vrând să spună prin aceasta că vede princiile de bază, cauzele, sensul ascuns al lucrului, însăşi în sine. Tot aşa, şi Kandinsky, după îndelungă cercetare ale acestor „sensuri ascunse”, şi a acestor principii de bază, ne revelează în această lucrare, o adevărată armonie, înfăşurată într-un sunet energic, şi extrem de viu al culorilor. În această pictură vedem „viaţa” în adevărata sa esenţă, şi în deplina sa goliciune de tot ceea ce ar putea să îi ascundă frumuseţea. Lucrearea devine ea însăşi o realitate vie, ci nu este o iluzie a unei lumi la care noi, privitorii, nu putem avea acces. Aceasta trebuie luată ca atare, ca fiind ea în sine o „lume”, o „existenţă”. Aceasta este reală, concretă, adevărată: „Adevărul este realul.” (Heidegger) Când observăm această lucrare, însă, nu trebuie să ne axăm pe ideea că nimic din ceea ce vedem în lucrare nu are legătură cu natura, căci, după cum spunea Baudelaire: „Studiul naturii duce deseori la un rezultat cu totul diferit de natură.” Spre a nu înţelege greşit, rezultatul despre care acesta vorbea este diferit de natură, dar nu îi este străin acesteia, căci, după cum am mai afirmat, dacă o operă nu se inspiră din mediul înconjurător, atunci de unde? Căci şi sentimentele se nasc în noi tot din interacţiune cu mediul, tot aşa şi o operă este o combinaţie prefectă între interior şi exterior, este vorba despre o interiorizare a ceea ce artistul a perceput din exterior şi o procesare a ceea ce a perceput. Iar apoi, când acesta începe să picteze, pe pânză rămâne exteriorizarea acestei „procesări” pe care artistul a trăit-o. Petele de culoare pură (albastru, galben, roşu, verde), se află într-un contast puternic cu fundalul „pământesc” colorat în nuanţe de maro şi ocru. De asemea observăm şi contrastul culorilor în sine existent în această lucrare, desăvârşit prin contrastul de complementare: petele de roşu şi forma liberă ondulată din colţul de stânga sus contrastează cu pata de verde mai intensă din partea dreaptă iar galbenul exploziv şi insistent contrastează cu albastrul pur, liniştitor, acesta din urmă încercând să echilibreze galbenul, aceasta rămânând totuşi insistent. Strălucitoare, ca şi galbenul; sau transparente, ca şi bleul sau verdele care se pierd în galben sau ocru; petele şi liniile compoziţionale urmează traseul spontan al temperamentului artistului prin gestica vizibil instantanee, sigură pe sine, şi liberă. Nici un element de referinţă la realitatea existentă nu este vizibil, cum nici un element figurativ, în mod indubitabil, nu este prezent. Această eliberare de figurativ şi de orice formă care ar putea fi recognoscibilă rezona etapa superioară a picturii sale. Concepţia fundamentală a lui Kandinsky, a impus o noutate în domeniul artei universale, lucru vizibil şi în această lucrare: autonomia culorii, şi eliberarea compoziţiei de normele rigorilor plastice tradiţionale. Kandinsky adoptă în „Micul vis roşu”, în mod evident, un tribut al libertăţii petelor de culoare, în scopul de a echilibra contextele compoziţionale şi în scopul de a echilibra întreg ansamblul cromatic. Acum, petele de culoare pură sunt libere să explodeze într-un mod spectral, perfect armonizat, încât privitorul, va avea senzaţia sufletească, că tocmai a văzut un curcubeu, care, ca şi această lucrare, conţine multe nuanţe şi culori, care sunt în mod uimitor armonizate, şi atrăgătoare pentru ochi. Intensitatea sensibilităţii artistice a pictorului este sesizabilă în fiecare atingere a pânzei cu orice culoare. Pictura se defineşte prin culoare, gest şi semn determinând temperamentul artistului. Gestica pensulei şi a mâinii ne dezvăluie trăirile poetice şi sensibile ale artistului. Acestea devin intrument direct al comunicării non-verbale: pictura vorbeşte de la sine despre pictor şi pentru pictor trimiţând sentimente asemănătoare privitorului. 3.2. Nonfigurativul puritanist: Pătratul şi ovalul în concretul lui Piet Mondrian În anul 1924, Mondrian renunţă la calitatea de membru al mişcării şi al revistei „De Stijl” din motivul că Theo vad Doesburg a adăugat într-unul din tablourile sale o diagonală iar în acel moment Mondrian picta numai patrulatere rezultate din încrucişarea în plan ale perpendicularelor care conţineau între ele, zone de culoare primară: galben, roşu şi albastru. Acesta afirma despre diagonala aplicată de de către Van Doesburg: „Nu se poate nega expresia naturalistă şi frivolă a liniei oblice” Până la moarte, Mondrian a continuat să picteze doar pătrate neoplastice, asemănătoare toate între ele, şi totuşi întru totul diferite. După patru ani de la apariţia primei picturi abstracte a lui Kandinsky, în 1914, au apărut şi la Mondrian primele compoziţii fără obiect. Publicul este însă îndepărtat, aproape împotriva creaţiilor sale, datorită fenomenului pe care nu-l mai înţelege, care îi devine străin datorită renunţării la „problematica umană”, abordată până atunci de către pictori. Publicul observa mirat o „dezumanizare a artei”, pe care, nu o înţelegea. De aici nu mai era decât un pas către acuzarea de „rupere de realitate”. Însă, printr-o cercetare mai atentă, observăm că arta nu mai este o reprezentare a realităţii la Mondrian, ci un mod de investigare a statutului ei primar, o reducţie clară până la esenţe, într-adevăr mai clară, şi mai puţin complicată decât la Kandinsky, dar extremistă. Artistul parcurge căile purificării de real, până la stadiul când acesta devine formă esenţială. El este cel mai tradiţionalist dintre părinţii abstracţionismului deoarece se plasa în capătul unei lungi evoluţii artistice, care-şi găstea termenii de referinţă în Cezanne şi în cubism. Extremismul acestuia este evident, în lucrările sale, esenţa realului se pretinde a fi formă în sine. Observăm astfel de ce este singurul dintre cei trei artişti care creează o abstractizare progresivă a obiectului, pănă ajuge la completa sa „esenţializare”. Mondrian a intuit tragismul trării limitate a lui Van Gogh şi faptul că în ultima şi cea mai acută fază a existenţei acestuia, graniţa subţire dntre „Eu” şi lume s-a rupt aproape complet, iar cele două sfere au explodat una în cealaltă, cu egală violenţă, în actul pur al percepţiei, spre o distrugere reciprocă. Marea constatare a artistului este exclamaţia: „Realitate este!” Această constatare îl va deschide pe artist în faţa fundamentelor fiinţei, „în faţa lumii ca lume”, amintindu-ne de conceptul de angoasă al lui Heidegger. Spre diferenţă de Kandinsky, care vedea abstractul ca expresie artistică spirituală şi autentică dintre om şi Univers, Mondrian vede în acesta o rupere tragică intre „Eu” şi lume, datorită spaimei faţă de realitatea obiectivă. Dar de la pulsaţia frentică a lumii-în-om şi a omului-în-lume, aşa cum o simţea Van Gogh, nu putea fi decât un pas spre auto-distrugere. Menirea artistului este de a unii aceste două concepte, prin găsirea formei esenţiale a obiectelor lumii, înlocuind spaima, care este un concept autentic pentru Van Gogh, cu seninătatea, bineînţeles, prin găsirea modelului unităţii între cele două elemente: sine şi lume. Acesta afirma: „Arta figurativă a zilelor noastre este rezultatul artei figurative a trecututlui, iar arta non-figurativă este produsul artei figuralive de astăzi. De unde reiese că unitatea evoluţiei artei este menţinută.” , deci arta lui Mondrian este însăşi produsul unei lungi evoluţii. Ba chiar mai mult, o consideră ca fiind expresie ultimă a istoriei artei El distimulează soluţiile figurative anterioare folosite de către cubişti, în căutarea unei forme unice, etern valabile, universale. Prin această operaţie deductivă, artistul caută eliminarea ultimelor cunoştinţe de „naturalism” existente în cubism, adică eliminarea corporalităţii, a materialităţii, deci a figuralivului în totalitate. Conceptul de non-figurativ este clar vizibil la Mondrian, pictura devine o pură manifestare a spiritului după un proces concret de dematerializare, denaturalizare: „Arta nouă, continuă ceea ce trecutul începuse deja: transformarea viziunii naturale.” Acesta aspiră la universitate, după cum chiar el spunea; prin concentrarea asupra relaţiilor existente în natură, ci nu asupra fenomenelor naturii: „Universalul nu se găseşte ca atare în natură, ci în relaţiile existente în natură.” El înclică spre o simplitate presocrtaică. Încearcă recuperarea unui statut originar de raportare la o realitate concepută drept armonie desăvârşită, drept Cosmos, încercând să se încadreze înt-o viziune riguros eremtică, matematicizată. Aceasta era viziunea estetică şi filosofică a lui Mondrian, găsirea echilibrului, şi universalizarea lui, până la conceptualizare. El caută armonizarea multiplului, şi aducerea lui în „unu”, într-o singură lucrare. Apoi imaginea artistică, prin echivalenţa dintre esenţă cu realul, trebuie să reprezinte tocmai acest joc al contrariilor din care se naşte calma, „senina” unitate între sine şi natură. Mondrian abordează un tip de „primitivism” de excepţie. Unitatea este o armonie a contrariilor, o uniune sacră. Astfel, actul artistic va fi cel care va permite direct şi continuu contactul cu esenţa armonică a universului. Creaţia artistică, nu este decât un drum, lent dar sigur către echilibrul şi pacea cosmică. Aşa se explică reelaborările, şi lucrările foarte asemănotoare ale artistului din anumite perioade. Ovalele create de Mondrian reprezintă unitatea. Aproape toate aceste ovale sunt întrerupte la extremităţi de linita cadrului. Astfel le este subliniată infinitatea. Elipsa este o formă perfectă, dar perfecţiunea ei este aici strict legată de coexistenţa a doi în „Unu” . „Denaturalizarea” pe care acesta o propune însemnă tocmai transpunerea celor două contrarii din spaţiul terestru în cel celest. Trecând peste „perioada” Ovalelor, care era în special vizibilă în seria „arborilor”, se ajunge la pura abstracţiune a ultimei perioade. Oroarea lui Mondrian faţă de natură, îşi găseşte explicaţia în afirmaţia acestuia din ultima perioadă cu privire la culoarea verde. Verdele fiind prin excelenţă culoarea naturii, însă armonia cosmică, în viziunea acestuia este una de ordin raţional, şi nu instinctual. Mondrian urmărea prin această metodă refacerea unităţii esenţiale a lumii. Prin denaturalizarea arborilor din prima etapă urmărea deci, formarea unei unităţi a formelor şi a liniilor arătând esenţa şi eliminând amănuntele naturaliste. Iar planul lucrării, este pentru el, o secţiune pură a volumului. E o consecinţă a unei mişcări lineare de translaţie , aceasta din urmă producând şi volumul. Planul, este pe de o parte, rezultatul raportului dintre perpendiculare, pe de altă pare, este rezultatul reducerii spaţiale a volulului din cubism. În acest fel, planul coincide cu suprafaţa pânzei. Şi aşa cum volumul se reduce la plan, diferenţa de configuratie, adică formă şi culoare a obiectelor se reduce la zona de culoare primară. Prin această operaţie, opera devine o manifestare prezentă a ordinii lumii. Ea este “realitate pură”, după cum spunea Mondrian. Devenită realitate a-spaţială şi a-temporală, pictura va deveni o manifestare a realităţii Universale autentice şi de domeniul prezentului. Piet Mondrian – „Copacul roşu” Simbolul crucii folosit de acesta este una dintre cele mai importante figuri arhetipale. Ea semnifică ordinea opusă dezordinii, opusă haosului. După cum Gustav Jung afirma: „Este un simbol natural, care se deosebeşte în originea sa de orice figură dogmatică şi din care obscuritatea este în mod expres exculusă.” Astfel, încrucişarea de perpendiculare este „un simbol natural”. Din ele pot lua naştere diferite asociaţii: mistice, matematice, plastice. Creaţia lui este o concentrare intenţionată asupra rădăcinilor formei. Asimetria echilibrată de greutatea culorilor şi de ritmul perpendicularelor conferă operei „calmul şi seninătartea Universului”. În seria patrulaterelor, armonizarea contrariilor atinge treapta cea mai înaltă a „Frumuseţii plastice pure”, echivalentă cu ceea ce în filosofie este Adevărul. Opera lui Mondrian rezidă în raţiune. Ea este o operaţiune a intelectului, căreia, bineînţeles, sensibilitatea nu îi lipseşte, căci aceasta din urmă este inseparabilă de orice operă de artă. Neoplasticismul lui Mondrian urmăreşte să reprezinte pura manifestare a echilibrului cosmic „de care nu ne vom putea despărţi atâta timp cât vom fi oameni” În textul intitualt „Omul, strada, oraşul”, care îi poartă numele acesta instituie câteva legi esenţiale ale operei sale de artă printre care afirmă că „Mijlocul plastic trebuie să fie planul sau prisma dreptunghiulară de culoare primară (roşu, albastru şi galben) şi de non-culoare (alb, negru şi gri). Spune apoi că este necesară echivalenţa mijloacelor plastice: „În general echilibrul se bazează pe o mare suprafaţă de non-culoare şi o suprafaţă mai mică de culoare” iar echilibrul este creat de „raportul de poziţie şi exprimat de linia dreaptă în opoziţia sa principală” Chiar dacă opera sa pare la prima vedere inumană, aceasta este de fapt o „lege umană” în sensul că ea se leagă de o anumită chinestezie, revelând sentimentul liniştei, al fericirii, al armoniei. După cum afirma Schiller, metoda folosită de Mondrian, „arta ca şi joc” unifică de fapt arta cu existenţa, „umanizează” forma ruptă de existent şi înalţă existenţa care până acum, era cufundată în materialitate. Opera devine o formă esenţială a realului prezent, prin izolarea relaţiilor care „ţin” lumea, care conferă baza lumii, şi prin eliminarea obiectelor. Existenţa artistului devine o existenţă spirituală de perpetuă echilibrare a „eului” şi a naturii. Concluzia artistului era aceea că atunci când arta se va revărsa complet în existenţă, aceasta va înceta să existe, va muri. Se va naşte atunci ceea ce el numea „civilizaţia purelor relaţii”. Schiller afirma despre aceasta: „Omul începe în pura vitalitate, pentru a sfârşii în formă” şi „doar aici, umanitatea se manifestă ca puritate şi integritate”. Acest „a sfârşii în formă” este rezultatul nostalgiei spiritului în faţa devenirii, a transformării care nu poate fi oprită sau limitată. Aceasta reprezintă forma autentică a existenţei, forma recuperată prin lecţia dată de artă. „Civilizaţia purelor relaţii”, garanta fuziunea existenţei cu forma, însă pentru aceasta este nevoie ca „arta să coboare în stradă”, adică distincţia dintre casă-stradă-oraş, să dispară, ca omul să poată fi locuitor al Cosmosului, al libertăţii nelimitate şi într-o lume a esenţelor. Acest „stat” al lui Mondrian perfect şi utopic, desigur, ar fi un stat în care tragicul ar fi însă absent, însă omul îşi va pierde individualitatea. Absolutizarea rolului artei, este însă, după cum artistul confirma, o soluţie temporală. Paradoxul noii accepţiuni a concretului aste că , artistul urmăreşte o abordare cât mai directă a realităţii prezente, care se prezintă însă, abstractă, operaţionistă, formată numai din scheme sau simboluri. Privitorului, însă, i se oferă totuşi ocazia de a „inventa opera”, adică de a o interpreta după propriile reguli şi afinităţii. Nu ştim deci dacă publicul receptor va putea ieşi din acestă lume a instrumentelor, oferită ca fiind singura reală de către artist, nu ştim dacă ceea ce va „inventa” privitorul nu vor fi decât alte instumente în vederea unei opere care nu va exista niciodată. În opera abstractă, obiectele devin mijloace, pentru instrumentele operative ale artistului, cărora li s-a extras potenţialul sensibil. Ele devin deci mijloace sau instrumente destinate să servească unui complex de relaţii abstracte, de unde urmează să derive legile generale, universale de non-figurativ şi ne-naturalist. Artistul vrea să se apropie în mod concret şi clar de lumea reală, care il cuprinde în totalitatea sa, însă doar în resursele ei abstracte, în resursele ei iniţiale, reductibilizate, esenţiale. Gaspar David Friedrich afirma că arta, „are rolul de mijlocitor între natură şi om.” Iar pictorul, „nu trebuie să picteze numai ce vede în faţa sa, ci şi ceea ce vede în el însuşi.” Evoluţia artei lui Piet Mondrian, a trecut deci de la stadiul figurativ iniţial, pintr-o fază de cubism sintetic, ajungând apoi la perioada complet nonfigurativă. Acesta afirma că a creat „un nou realism”: „Am devenit treptat conştient, de faptul că cubismul nu accepta consecinţele logice ale propriilor sale descoperiri; el nu ducea abstracţiunea către ţelul ei final, alfel spus, către exprimarea realităţii pure. Am simţuit că această realitate putea fi exprimată numai prin plastica pură. În exprimarea sa esenţială, plastica pură nu este condiţionată de sentimente şi concepţii subiective...Cine vrea să creeze în chip plastic pura realitate trebuie să reducă formele naturale la elementre constante ale formei, şi coloritul natural la coloritul primordial.” Acest limbaj este cu mult apropiat de cel al lui Cezanne, factorul esenţial al picturii lui Mondrian este însă „autenticitatea” realităţii, captarea sa în forma cea mai pură, cea mai intimă, adâncirea în sâmburele său pentru o captare autentică într-adevăr a realităţii, total diferită de arta Renaşterii, în care pictorul captează unitatea fundamentală, deci esenţială obţinută numai prin „abolirea tuturor formelor particulare”, a tuturor „particularităţilor de formă şi de colorit natural”, adică înclinarea ochiului şi a minţii numai către formele şi către culorile esenţiale, de bază, care, bineînţeles, sunt formele geometrice care cuprind toată natura, dar nu sunt văzute cu ochiul liber, şi culorile primare: albastru, roşu şi galben, neexceptându-se nonculorile: albul şi negrul. Artistul caută astfel distanţarea de orice stare afectivă subiectivă care i-o poate da exteriorul. Încercă să excludă tot mai mult, sentimentalismul din opera sa, mai ales în ultimele perioade de creaţie, începând de la seria arborilor. Deci opera sa de artă nu mai reprezintă o anume stare afectivă, ci o necesitate logică de unificare, de esenţializare, de armonizare. Nu mai există nici senzaţii personale, nici sentimente, ci doar intuiţie: „intuiţia perfecţiunii formale” a perfecţiunii formei, prin folosirea factorilor esenţiali extraşi din natură, enumeraţi mai sus. Mondrian confirma însă, emoţia estetică, care este necesară în crearea unei opere de artă, dar şi în vizualizarea sa: „Atât exprimarea plastică, cât şi modul de executare al operei de artă constituie acel ceva care ne trezeşte emoţia şi o preface în artă.” Însă, ca un tribut al artei nonfigurative, completează: „arta se exprimă prin emoţia universală, căci nu este expresia emoţiei individuale. Ea este expresia estetică a realităţii şi a oamenilor, realizată prin perceperea universală.” Aici este clară conceptualizarea nonfigurativului, şi aducerea lui către universal, reprezentând realitatea tuturor „oamenilor”. Exprimarea realităţii pure este calea către dezumanizarea artei. Această artă, a revendicat, întodeauna, un statut universal şi o semnificaţie socială. Această artă, reprezintă eliberarea facultăţilor umane, de sub oprimarea viziunii personale şi limitate a omului. Mondrian nu a pretins niciodată că a creat un „realism nou”, ci din contră, pictura sa se afla doar la nivelul unei noi dimensiuni a conştiinţei, imaginile sale creau doar o reconstituire totală a mediului nostru înconjurător. El vedea artistul viitorului, ca fiind un nou creator de forme plastice, care se va concentra asupra esenţialităţii mediului înconjurător. Credea că, drumul extins de el, va duce „către sfârşitul artei, înţelese ca lucru distinct de mediul nostru înconjurător, care este de fapt realitatea plastică. Acest sfârşit este totodată şi un început...unificându-se, arhitectura, sculptura şi pictura vor genera o nouă realitate plastică...” Acestea vor fi „pur constructive, vor contribui la crearea unui mediu înconjurător care va fi nu numai utilitar sau raţional, ci pur şi desăvârşit în frumuseţea sa.” Mondrian a fost, întradevăr, un idealist, înclinat în a crede într-o societate utopică, având în vedere realismul „pur” despre care vorbea. Cu toate acestea, vom zice, că artistul nu respectă ceea ce este vizibil în natură. Însă, dacă un artist nu respectă înfăţişarea lumii exterioare, nu însemnă că preferă dezordinea, descompunerea, moartea. Dacă un artist preferă nonfigurativul, nu însemnă că acesta este nihilist. Dimpotrivă, artistul poate manifesta o preocupare deosebită de a construi, o nevoie internă de a crea. Dacă spunem că Mondrian nu acceptă lumea „aşa cum e”, nu face acest lucru pentru a o nimici, ci pentru a o schimba. Putem caracteriza spiritul său artistic ca fiind mereu preocupat să depăşească emoţiile individuale spre a ajunge la inalterabilul absolut; în gândirea lui, numai raporturile clare şi riguroare de linii şi culorile pure pot simboliza realitatea pură şi veşnică pe care acesta o vede dincolo de aparenţele lucrurilor. Puteam să îl considerăm pe Mondrian ca şi pe un adevăral „puritan” al formelor şi al culorilor austere, pline de rigurozitate şi simplitate simultan. Efectul acestei arte a rigorii maxime, a raporturilor de forme pure,esenţiale şi pline de limpezime s-au făcut simţite în arta abstractă non-figurativă. Iar cercul, ovalul şi pătratul au devenit simboluri ale echilibrului cosmic. Piet Mondrian – „Victory Boogie Woogie” 3.2.1. „Dunks Boogie Woogie” – de Piet Mondrian Piet Mondrian – „Duncks Boogie Woogie” Aceasta este una dintre clasicele compoziţii ale lui Mondrian, făcând parte din seria inovaţiilor. După mulţi ani de lucru, acesta a început să creeze compoziţii cu linii negre verticale şi orizontale pline de austeritate, umplând spaţiile dintre acestea, cu câmpuri de culoare roşie, galbenă, şi abastră. Chiar dacă acest gen de compoziţii nu revelază nicio asociaţie anume şi se prezintă ca fiind compoziţii pure a unei ordini deosebit de stricte a liniilor şi a planurilor, o privire înapoi la lucrările lui Mondrian din prima sa perioadă de creaţie arată consistenţa cu care au fost create aceste motive pas cu pas încă din picturile sale timpurii cu perspective arhitecturale şi cu copaci. În structura liniilor negre, încă mai este prezentă ideea de crengi negre, chiar dacă Mondrian a redus simţitor modelele „naturale”, până când au rămas doar liniile individuale verticale şi orizontale. Acestea oferă planurilor colorate ale acestei compoziţii o stabilitate „arhitecturală” deosebit de fermă. Mondrian urmărea în lucrările din această perioadă un nou ideal, care era în acelaşi timp clasic, de armonie şi de frumuseţe. Rezultatul urmăririi acestui ideal este vizibil: acesta reuşeşte să creeze o balanţă a armoniei între poziţiţionare şi limitele zonelor colorate, care sunt de asemenea într-o continuă tensiune una cu cealaltă, dar şi cu zonele de culoare albă. Compoziţia este una deschisă, ca şi majoritatea lucrărilor artistului din anii 1920, aceasta nefiind închisă la toate marginile cu o altă linie de culoare neagră. Efectul pe care îl oferă acest lucru este tocmai acela de a da impresia că planurile colorate se extind dincolo de spaţiul pictural în cadrul spaţiului imaginar. Aceste linii negre sunt prezente în majoritatea lucrărilor sale din acea perioadă, şi sunt folosite pentru a sublinia în mod intenţionat pentru a subordonarea compoziţiei la proporţiile pânzei. Mondrian şi-a dezvoltat compoziţia, totuşi, dintr-un model natural. În cele din urmă, lucrarea nu erste o reprezentaare a naturii, ci o esenţializare a acesteia, care se transpune într-o creaţie artistică unică. Lucrarea este un ideal al armoniei care reprezintă fiinţele naturii. Înscrierea compoziţiei în verticale şi orizontale şi restrângerea paletei la aportul culorilor primare au adus în ecuaţia plastică semnificaţiile cu adevărat expresive ale liniei şi ale culorii pure, ca şi funcţii morfologice esenţiale ale operei de artă. Organizarea imaginii plastice s-a raportat la fiecare pas la grafica vectorilor negri orizontali şi verticali cu rol despărţitor, după cum am spus, a zonelor de culoare pură aplicate pe pânză. Iar albul a fost amplasat pentru a crea echilibru plastic între zonele de culoare primară. Rolul jucat de culoare în opera non-figurativă a lui Mondrian nu mai este unul auxiliar, cum era în arta figurativă, culoarea fiind ceva auxiliar pe lângă desen; acum culoarea ocupa rolul principal al lucrării, culoarea reprezentă însăşi „nucleul” şi chiar „obiectul” de atracţie al lucrării. Forţa revelării emoţiei prin culoare devine astfel evidentă, în această pictură non-figurativă. Echilibrul cantitativ şi calitativ al culorii este evident în această lucrare, acesta fiind adaptat ca fiind o necesitate plastică majoră a energiei expresive atribuite armoniei plastice şi estetice pe care lucrarea le radiază. Iar raportul dintre câmpul geometric şi câmpul plastic, al culorilor, şi al non-culorilor (în acest caz este vorba de alb) conturează problea esenţială a imaginii. Esenţialul experienţelor artistului a formulat o adevărată ecuaţie plastică a echilibrului stabil al compoziţiei. Astfel, echilibrul cromatic obţinut prin puterea diferită de luminozitate a fiecărei culori primare şi a distribuirii ei cantitative pe suprafaţa picturală; este strâns corelat cu echilibrul geometric dobândit prin intersectarea liniilor negre verticale cu cele orizontale, formulate astfel înât să reprezinte o adevărată valoare cromatică. Mondrian a formulat chintesenţa orientării sale ca fiind neoplasticistă tocmai prin principiul general al echivalenţei plastice. Acesta eeste puternic vizibil în logica articulării liniilor drepte, orizontale sau verticale, niciodată diagonale, şi a unghiurilor formate de acestea. În această etapă a creaţiei sale, opera de asemenea adoptă o manieră puristă, fiind total eliminate curbele, contracurbele şi spiralele, precum şi liniile frânte. Echilibrul stabil şi pur al liniilor şi al culorilor a fost obţinut de pictor prin grafismul liniilor drepte orizontale traversate de cele verticale, compoziţia obţinând o structură de tip „crucial”; şi prin articularea compoziţiei în dreptungiuri şi pătrate. Purismul lui Mondrian, bazat pe structuri esenţiale, se regăseşte şi în tratatea culorii, prin eliminarea oricărei tuşe nuanţate de culoare şi a oricărui tip de materialitate a culorii. Evoluţia către eupurarea imaginii, a adus în planul culorii autoritatea bidimensionalităţii şi restrângerea paletei la cele trei culori primare. Condiţia bidimensionalului suprafeţei de culoare a fost dobândită prin această eliminare a picturalului în sine şi a vibrării culorilor şi prin felul în care suprafaţa de culoare este acum tratată: ca fiind, pe toată suprafaţa ei, egală din punct de vedere cromatic, ca şi intensitate. Piet Mondrian – „Studiul II pentru Brodway Boogie Woogie” 3.3. Nonfigurativul suprematist: Pătratul şi Malevich „Tot ce este desăvârşit în felul său trebuie să treacă dincolo de specia sa, trebuie să devină altceva, un lucru neasemuit.” (Goethe) Kasimir Malevich – „Pătrat negru pe fond negru” . În 1913, Kasimir Malevich a început o serie de schiţe care se abăteau tot mai mult de la tablourile sale de până atunci cu ţărani şi asamblaje cubiste. Unele din picturile premergătoare ale acestei serii prezenta o pereche de pătrate negre, aşezate pe o hârtie albă. În eseurile sale începute în 1915, acesta explica împrejurările în care a creat o artă a senzaţiai pure, o senzaţie de „lipsă a obiectului”: „Când, în anul 1913, în încercarea mea disperată de a elibera arta de balastul obiectivităţii, m-am refugiat în forma pătratului, şi am expus o pictură care consta din nimic altceva, decât un pătrat negru pe un câmp alb, criticii, si împreună cu ei, publicul a suspinat, „Tot ce ne-a plăcut s-a dus. Ne aflăm în deşert...În faţa noastră nu se mai află decât un pătrat negru pe un fond alb!” Dar acest deşert era plin de spiritul senzaţiei fără obiect care pătrunde peste tot. Ba chiar am fost prins de un fel de timiditate care friza teama, când s-a pus problema de a părăsii „lumea voinţei şi ideii” în care am trăit şi lucrat şi în a cărei realitate am crezut. Dar, un binecuvântat sens al eliberării non-obiectivităţii, m-a condus în „deşert”, unde nimic nu este real înafara senzaţiei...şi astfel, simţirea a devenit substanţa vieţii mele. Nu era un „pătrat gol” acela pe care îl expusesem, ci, mai degrabă, senzaţia non-obiectivităţii...pătratul negru pe fond alb constituia prima formă în care era exprimată senzaţia fără obiect. Pătratul = senzaţie, câmpul alb = vidul de dincolo de această senzaţie.” Malevich, experimenta o artă mistică, care să prezinte lumea de “dincolo de obiecte”, să capteze ceea ce se afllă dincolo de aceste obiecte, să capteze însăşi sentimentul de absenţă al obiectelor. Nu mai era o artă care înfăţişa natura, ci o artă care rezulta din senzaţiile interioare ale artistului, din trăirile sale. Acesta afirma categoric: „Nu vreau să copiez şi să denaturez mişcarea unui obiect şi a altor varietăţi şi forme ale naturii.” Într-adevăr, Malevich a ajuns să „golească” total tabloul, nu doar de orice element figurativ, ci de orice aluzie la figură. Acesta este sensul esteticii create de acesta, etalând publicului opere în care nu este loc pentru nici un compromis, pentru nici o aluzie, după cum spuneam. La el, experienţa şi senzaţia interioară devin însăşi tabloul, fiind în mod evident şi singurul subiect al acestuia. Malevich foloseşte ca şi metodă a realizării operelor sale un adevărat misticism, care duce, prin economia sa de forme, totul la extrem, în căutarea supremului, prin tăcere, pentru a ajunge la absenţa totală şi autentică a formei. Această dorinţă interioară, de golire, de purificare, va duce la dispariţia aproape totală a formei şi a culorii. Astfel, în lucrarea „Pătrat negru pe fond alb”, artistul urmărea un mediu fără dimensiuni, unde obiectele, care mai există, adică pătratul negru, se înscriu în forme geometrice simplificate la extrem, dar aceste forme reprezentau simplitatea şi puritatea desăvârşită, tocmai de aceea artistul le-a creat. În opera sa este deci vorba de o viaţă autonomă totală a obiectului, materia trecând printr-un proces de purificare însăşi de materialitatea ei. În 1918, Malevich a mers şi mai departe cu abstractizarea ajungând la suprematism. Acesta a creat un tablou, care ducea, pentru unii, mileniile de artă spre un punct mort. Această compoziţie era numită, „Alb pe alb” unde se poate vedea un pătrat alb pe, sau într-un fond alb. Acesta scria despre lucrarea sa: „Culoarea albastră a norilor este depăşită în sistemul suprematist, distrusă, şi albul devine adevărata, reala reprezentare a infinitului şi de aceea, el este liber de fondul colorat al cerului.” Această lucrare simplă, dar atât de expresivă, prezintă un pătrat alb pe un fond alb, singura diferenţă dintre un „alb” şi celălalt „alb”, este textura pe care acesta o are pe pânză, adică modalitatea diferită, ca tehnică, de a aplica nonculoarea pe pânză. Aici totul se reduce la metoda de a înmâna pensula. Malevich vrea să arate liberatea extremă a formei, realitatea ei supremă, infinită, şi total detaşată de orice urmă de figurativ. Însă prin această lucrare ajunge aproape la abolirea totală a formei, care conduce la „esenţialitatea” puternic vizibilă a lucrării. Dorinţa de a ajunge la o „lume fără obiect” rămâne esenţială la acest pictor., de aceea a făcut din aceasta şi titlu, dar şi temă principală a cărţii sale. Însă nu puetm nega că opera însăşi mereu va rămâne obiect independent, pentru că dacă am face acest lucru am ajunge la nihilism, la ataraxie, lucru care nu îi mai este propriu lui Malevich. Această expresie a „lumii fără obiect” reprezintă, la el, tocmai faptul că materia se transformă în sentiment pur, şi acesta este eternizat în creaţie. Aşa cum sentimentul tinde să şteargă culoarea şi materia, acesta trebuie să şteargă şi obiectul pentru a-l trasforma în însăşi opera. Pictorul tinde mereu în operele sale, cum este de asemenea vizibil în „Alb pe alb”, către nedeterminat, către infinit, şi căutând sa scape de tirania opacităţii, a greutăţii, alunecă spre o mai mare transparenţă a culorii, spre o tendninţă de „zbor”: „Pustiul lui Malevich este stepa nemărginită, cu marile ei chemări care le adaugă imaginaţiei, sensibilului visului.” Această dorinţă de a se „pierde” în „pustiu”, nu a fost pentru a găsi soluţia de a ieşi din acesta, ci pentru a se ajuta să „ordoneze” pustiul şi să îi dea viaţă. Artistul nu căuta în acest „pustiu” soluţia, ci pur şi simplu o găsea, aceasta era intrinsecă. „Faptului de a fi în pustiu”, ne aminteşte de cuvintele lui Pablo Picasso: „Eu nu caut, eu găsesc.” Din punctul de vedere al istoriei artei, aceasta avea să fie prima compoziţie monocromă, care îşi obţine singură contrastul, tensiunea, dramatismul prin care ungiul ascuţit al pătratului din interiorul lucrării, îl face faţă de albul din fundal, albul din exteriorul său. Kasimir Malevich – „Alb pe alb” Sarah Newmayer afima despre progresul lui Malevich: „Şi-a denumit noua sa artă „Suprematism – supremaţia sensibilităţii sau a percepţiei pure”. A aşezat pătrate negre pe un fond alb, a făcut un pas mai departe şi a pus cercuri negre pe alb. A atins o culme a curăţeniei şi a purităţii pictând un pătrat alb pe un fond alb, denumindu-şi adecvat compoziţia „Alb pe Alb”.” Pătratul, ne aminteşte, întradevăr, de primitivism, dar şi de o geometrizare absolută, de o percepţie pură a formei. Pătratul este o formă mai complexă decât triunghiul, dar care „conţine” mai multe „procese” de echivalenţă. Acesta poate fi împărţit într-un infinit da pătrate mai mici. Pe lângă faptul că are toate laturile şi unghiurile egale, perpendicularele şi diagonalele sunt de asemenea egale între ele. Acest perfecţionism al formei, ne conduce spre o precepere mai subtilă, dar mai profundă a acesteia: „totuşi, oameni au văzut în această reprezentare non-obiectivă sfârşitul artei, nerecunoscând realitatea, şi anume, „dezvoltarea perceperii formei.” Malevich aştepta ca privitoarul să pătrundă în toate tainele ascunse ale formei, să o perceapă în deplina complexitate a sa, ca formă divizibilă şi ca simbol multiplu, şi totodată ca o formă care pur şi simplu invocă sensibilitatea şi percepţia pură. Mark Rothko afirma într-un articol din 1947 că formele sunt „Elemente unice într-o situaţie unică.” Albert E. Elsen afirma cu privire la „publicul” şi observatorii artei abstracte că această artă are un context cu care trebuie să ne familializăm pentru a o putea înţelege cu adevărat: „Ca şi religia, arta abstractă presupune credinţă şi asta o ai sau nu o ai. Pentru nespecialist, abstracţionismul este totdeauna ceva mai puţin decât ceea ce dorim. Privirea unui tablou care conţine numai un pătrat colorat îi face pe mulţi oameni să creadă că au fost înşelaţi.” Manifestarea abstractă însemnă libertate, după cum am văzut mai ales în cazul lui Malevich. A-l obliga pe artist să facă compromisuri cu privire la arta sa „de dragul” comunicării cu publicul, a însemna limitarea, cel mai posibil totată, a libertăţii şi a individualităţii acestuia. Ambiţia acestor abstracţionişti „puri”, printre care Mondrian şi Malevich, era, în concluzie, să găsească „forme arhetipale”, care servesc ca şi suport sau mai bine zis bază, pentru toate formele naturale. Aceste fome reprezintă însăşi structura universului, dar şi a toturor organismelor vii. Iar dacă se poate vorbi de idealism în arta abstractă, atunci Malevich este reprezentantul acestuia, pentru că el refuză clar arta socială, şi îşi proclamă singurătatea absolută. Acesta se îndepărtează de „masa” de artişti, proclamând o artă atât de personală, de individuală, încât pentru spectatori a devenit aproape incomunicabilă. 3.4. Nonfigurativul informalist: Impulsivismul şi armonia în opera lui Jackson Pollock Încă din perioada adolescenţei, Jackson Pollock a ajuns la convingerea că va ajunge la auto-cunoaştere doar printr-o exprimare artistică la care se poate ajunge doar prin propria voinţă, şi nu prin dezvoltarea vreunei abilităţi înnăscute. În 1939, a ajuns la ferma concluzie că trebuie să îşi comunice temerile din subconştient şi sentimntele interioare prin creaţie. Apoi acesta a atras atenţia directorului Muzeului Metropolitan de Artă din acea vreme, John Graham care era un mare amator de artă primitivă şi credea că personalitatea „disfuncţională” a lui Pollock era o dovadă a faptului că acesta era legat de adevărul mistic, mai degrabă decât de realitatea cotidiană. În cadrul primei expoziţii de artă personală a acestuia, din anul 1943, un critic de artă a afrimat în New York Times: „Talentul lui Pollock este vulcanic.” În 1945, acesta a început să avanseze în direcţia care avea să îl facă cel mai controversat artist din lume, scăpând de constrângerile impuse de tehnicile convenţionale din pictură. Tot mai atras de lucrul pe podea, acesta a început fie să toarne culoarea direct pe pânză, fie lăsând-o să picure de pe beţe şi pensule. Pollock afirma după câţiva ani despre arta sa: „Prefer să fixez pânza neatinsă pe peretele tare sau pe podea. Am nevoie de rezistenţa unei suprafete tari. Pe duşumea mă simt mai în largul meu. Mă simt mai aproape, parte mai integrată din tablu, întrucât, în felul acesta, pot umbla în jurul lui, pot lucra din cele patru laturi, şi pot fi propriu zis în tablou.” Continui să mă îndepărtez tot mai mult de ustensilele obişnuite ale pictorului, cum sunt şevaletul, paleta, pensulele, etc. Prefer beţele, mistria, cuţitele şi vopseaua fluidă pe care o las să picure, sau un inpasto dens cu nisip, sticlă pisată şi alte corpuri străine. Când mă aflu în pictura mea, nu-mi dau sema de ceea ce fac. Numai după o anumită perioadă în care „fac cunoştinţă” cu ea, văd cu ce m-am ocupat. Nu mă tem să fac schimbări, distrugând imaginea, etc., deoarece pictura are o viaţă a ei proprie. Încerc să o las sa transpară. Numai atunci când pierd contactul cu pictura rezultă o harababură. Altminteri, există o armonie pură, un schimb reciproc lejer, şi pictura iese bine.” Aşa a luat naştere Pictura Gestuală, numită în engleză „Action Painting”, care a ridicat actul creaţiei la stadiul de conţinut expresiv, îndepărtând atenţia de la ideea care se naşte în mintea artistului şi apoi se fixează pe pânză, îndepărtând-o prin gestu însuşi, care dă naştere direct a creaţiei artistice, devenind parte integrală a acesteia, fiind prin urmare, conţinută implicit de forma operei de artă. Pollock a împins la extrem posibilităţile expresive ale acestei intuiţii, considerând pânza ca pe o „arenă” în care trebuie să acţioneze, locul unui eveniment, un spaţiu existenţial, pe care artistul însuşi îl face să existe, prin rezultatul direct şi sigur al gestului. Jackson Pollock – „Lupoaica” Picturile sale reperezentau o deschidere reală a uşii tulburatei sale vieţi interioare, iar lucrările sale concepute în această nouă manieră au rezultat tocmai din cufundarea sa în subconştient şi redarea directă a imaginilor prin simplul gest. Artistul, şi-a creat o adevărată simbolică a acestor gesturi revelate în opere. Avea propriul său vocabular de semne şi simboluri pe care le-a utilizat pentru a reda latura creativă care se revărsa din subconştientul său înspre pânza din faţa sa. Aceste semne şi simboluri aveau într-adevăr ca şi sursă de inspiraţie reprezentările jungiene, şi cele americane, cu care acesta devenise familiar. Cât despre dezvoltarea tehnicii, sursa acestuia de inspiraţie a fost Picasso şi Juan Miro: „Sunt în mod deosebit impresionat de conceptul lor cum că arta îşi are sursa în inconştient. Această idee mă interesează mai mult decât aceşti doi pictori în sine” Putem spune, că în comparaţie cu ceilalţi abstracţionişti importanţi, Pollock se desprinde de modul acestora de abordare, având o mult mai mare influenţă asupra operei sale suprarealismul. Iar faţă de abstracţioniştii care doreau să obţină o operă pură, suprematistă, elaborând structuri esenţiale, Pollock şi-a înclinat în schimb atenţia asupra gestualităţii directe şi asupra „neelaborării gândului”, adică asupra transmiterii directe a impulsului subconştient, nereducândul la esenţial sau, în alte cuvinte, la ireductibil. Acesta, într-adevăr a trecut într-o zonă artistică pe care, cel mai posibil, nu a experimentat-o nici un artist înaintea sa. Şi ca metodă picturală, această „bruscă aruncare” a culorii pe pânză, în multe cazuri direct din tub, este foarte diferită de suprematişti, care nu permiteau „dezordinea” să le determine lucrarea, aceştia fiind adepţii acurateţii, perfecţiunii, pentru ei aceasta fiind calea spre opera supremă. După cum afirma chiar el, în citatul de mai sus, Pollock nu se îngrijora că în această „ţâşnire” a culorilor pe pânză, ar necesita vrea corectare, acesta nu îşi punea problema existenţei vreunei imperfecţiuni în lucrare. Pentru el, culorile şi formele, se potriveau pur şi simplu, afirmând că metoda sa picturală „se aseamănă cu cea folosită de „ „pictorii de nisip” amerindieni din vestul Americii.” Pollock afirma de asemenea că „Indienii deţin adevărata abordare picturală în capacitatea lor de a face rost de imagini adecvate, şi deţin înţelegerea a ceea ce constituie subiectul principal pictural. Culoarea pe care ei o folosesc este în mod deosebit vestică, viziunea lor are universalitatea de bază a întregii arte reale.” Acesta îşi manifesta în operă natura sa interioară, primordială, printr-o apropiere de primitivism, mai exact de arta americană primitivă din Arizona şi cea africană; „legându-le” pe aceastea prin arhetipurile lui Jung care erau bine implementate în subconştientul său. Asfel încerca, în primele sale perioade de creaţie, să determine în operele sale un „inconştient colectiv” care transcede cultura şi este reprezintă un punct comun al tuturor fiinţelor umane. Acest lucru este vizibil, spre exemplu, în lucrarea sa „Femeia-lună taie cercul” Pe lângă conceptul de „pictură gestuală”, acesta dă naştere unui nou concept pe care îl numeşte „Drip painting”, adică „pictură prin picurare”, care însemă întocmai această turnare directă a culorii pe pânză sau picurarea sa din pensulă sau dintr-un băţ. Într-adevăr, şi alţi artişti au utilizat această tehinică în pictură pentru a-i adăuga operei spontaneitate, cum ar fi Max Ernst, dar nimeni nu a realizat înaintea sa o întreagă operă dominată de această tehnică. Namuth afirma despre senzaţia pe care i-au oferit-o lucrările artistului săvârşite prin această metoda a picurării: „flacăra de explozie când vopseaua atinge pânza; mişcările ca de balet; privirea torturată înainte de a afla unde să atingă din nou; şi apoi, din nou, explozia. Mâinile îmi tremurau.” forţa impactului culorii poate fi văzută în tuşele directe şi ferme aplicate pe pânză. Surprinzând mişcarea direcţionată a culorii, aşa cum a fost aruncată pe pânză, liniile groase din operele sale, se subţiază asemenea filigranului, înspre mariginile lucrărilor, punctele şi petele trecând peste sau pe dedesubtul acestor linii. Aceste lucruri sunt evidente în „Ritm de toamnă”, dar şi în lucrarea „Numărul Opt”. Jackson Pollock – „Lucrarea numărul opt” Cu toate că, după cum am văzut, au mai fost înaintea lui Pollock artişti care au folosit metoda picurării, însă cu oscilare, acesta a avut metoda sa unică de a aplica această tehnică. Primul pas a fost acea eliberare a pânzei de suprafaţa pereţilor, şi pe lângă acest lucru, pânza nu era întinsă, cum este în mod obişnuit, şi prinsă de o ramă din lemn. Următorul pas pe care l-a luat Pollock a fost în a-şi oferi libertatea de a merge propriu-zis peste pictură, urmele pantofilor săi fiind uşor vizibile chiar şi în unele picturi definitivate. Însă acesta aplica culoarea pe suprafaţa pânzei fără a atinge propriu-zis pictura, acesta fiind de asemenea o metodă nouă în arta non-figurativă. Acesta lucra în jurul pânzei cu o rapiditate aproape de „dansator” Datorită acestui lucru majoritatea compoziţiilor sale nu aveau o direcţie anume, lucrările nu avea o orientare în sus sau în jos. El trata ambele direcţii şi fiecare parte a pânzei cu aceiaşi atenţie şi intensitate. Astfel, compoziţiile deveneau de asemenea, o expresie a mişcării artistului în sine, culoarea arătând în final ca şi o urmă seismografică trasată de-a lungul pânzei într-o infinită manieră de forme şi modulaţii. Trebuie de asemenea atenţionat faptul că lucrările sale nu aveau un nucleu, şi nici margine, adică erau compoziţii prin excelenţă deschise înspre exterior, şi întrerupte deodată, dând senzaţia că au fost tăiate, după cum acesta afirma: „Lucrez dinspre interior către exterior, asemenea naturii” Complexitatea modelelor şi a formelor şi jocul culorilor sunt extrem de evidente în lucrările sale, de asemenea este evident, faptul că în această perioadă ultimă a creaţiei sale, Pollock a fost complet despărţit de orice ar fi putut însemna în trecut pentru el ca fiind figurativ. În unele lucrări, acesta a folosit maxim trei sau patru culori, însă, în altele a creat un adevărat caleidoscop al formelor şi al culorilor. Culorile sunt aruncate în aşa fel încât să reprezinte „spasmele” şi „tresăririle inconştiente” aducând la iveală o adevărată creaţie a subconştientului. O astfel de lucrare este şi „Stâlpi albaştri” numită şi „Numărul unsprezece”. Dacă în cadrul acesteia ar lipsi acei „stâlpi”de culoare închisă, restul lucrării nu ar putea fi digerată, tocmai datorită faptului că absenţa acestora ar reduce lucrarea la un amestec de stimuli vizuali, prea încărcat, şi prea strident pentru ochi.însă, culoarea închisă, crează un adevărat refugiu pentru ochi, o adevărată „oază de relaxare” după ce privitorul a fost atras de izbucnirea magnetică a culorilor pe bază de aluminiu şi anume: a albului, a galbenului şi a oranjului pur. Această lucrare are ca diametru aproximatix doi metri înălţime şi doi metri lungime. Însă aceste mărimii spectaculoase nu sunt o noutate pntru artistul american. Jackson Pollock – „Stâlpi albaştri” Concluzii Am pornit astfel de la o analiză a premiselor şi originilor artei abstracte ajungând la analiza amănunţită a artiştilor cei mai reprezentativi pentru acest curent şi a câtorva opere ale lor care le consider destul de marcante. În primul subcapitol adresat drumului de la romantism la expresionism şi apoi la cubism, am analizat cu atenţie motivele pentru care toate aceste curente au o influenţă clară asupra abstracţionismului. Romantismul a apărut ca şi răspuns la tensiunile spirituale date de mediul exterior; tensiuni şi nelinişti, pe care şi pictorul abstract le simte, şi le manifestă tot prin opera de artă, însă, într-o modalitate nonfigurativă. Pe lângă aceasta, arta romantică a deschis drumul către imaginar, a început o cale a eliberării de forma reprezentaţională pură, cale urmată apoi de expresionism. Expresionişti vedeau arta ca fiind o expresie a eului subiectiv, a interiorizării, a subiectivităţii, aceştia reprezentând natura prin prisma proprie a gândirii şi a personalităţii. Valoarea ţintită de aceştea era libertate necondiţionată, a pictorului, şi în deosebi a lucrării. Cubismul a dezasamblat, a dezmembrat apoi realitatea vizibilă, chiar şi figura, într-o adevărată structură a simbolurilor, a particulelor. Acesta a dorit să prezinte doar simbolurile elementare ale obiectelor, şi nu cele particulare. Prin toate acestea, observăm, o adevărată evoluţie de la figurativ, care se disparează în neant şi ajunge la abstractul pur. Am discutat apoi despre aspectul critic al abstracţionismului asupra naturalismului academist care exista înainte să apară primele semne ale subiectivităţii în opera romantică. Artiştii critică naturalismul ştiinţific sau academic, considerându-l iluzionist, fără rost, exprimându-şi clar părerea că nu există folos în a copia ceva ce deja există în natură, deoarece spiritualitatea şi eul propriu ar avea de suferit dacă s-ar supune în continuare imaginii fotografice, fără suflet pe care o prezintă modelul. Din primul capitol concluzionăm nevoia de îndepărtare de tradiţionalism, de academism, şi dorinţa de eliberare a stărilor interioare, subiective prin obiectualizarea lor în artă. În cel de-al doilea capitol m-am referit strict la semnificaţiile nonfigurativului în cadrul artei abstracte. Am început prin a aborda lunga discuţie asupra concretului şi abstractului. S-a ajuns astfel la concluzia că opera abstractă, chiar dacă se desparte total de figurativ, este o artă concretă, deoarece nu face acest lucru pentru a ignora natura, ci pentru a o aprofunda, pentru a ajunge la esenţele ei cele mai profunde, cele mai grăitoare.Am făcut apoi referire la fenomenul distanţării care este strâns legat de concretizarea operei abstracte. Acest fenomen se manifestă prin denaturalizarea obiectului natural, în trepte, spre a se ajunge la esenţele sale. Apoi, am făcut referire la abstracţia expresionistă şi la cea constructivistă. Prima este o manifestare desăvârşită a libertăţii artistului asupra propriei opere, şi se manifestă prin transmiterea sentimentelor subconştiente ale artistului în opera de artă. În schimb, constructivismul abordează o rigoare mult mai matematică, mai arhitecturală, mai perfecţionistă. La constructivişti observăm dorinţa de purificare a formelor, de o ancorare a lor într-o monumentală arhitectură precisă şi care nu poate fi mutată din loc, sau modificată. Îl utimul subcapitol, m-am referit la sursele abstracţionismului din arta magico-religioasă, care data încă din antichitate, omul având mereu o dorinţă de a ajunge la transcendent şi manifestând-o pin diverse metamorfozări ale figurilor şi ale părţilor vegetative morfologice din cadrul natural. În ultimul capitol au fost tratate cele mai importante ipostaze ale nonfigurativului în arta abstractă, şi anume: abstracţiul spiritualist, cel puritanist, cel suprematist şi cel informatist. Reprezentantul prin excelenţă al spiritualismului este Wassily kandinsky, pentru care arta abstrctă era eminamente născută din spirit, şi nu din gândire, din sensibilitate, şi nu din raţionalizare. Apoi, a fost analizată opera lui Piet Mondrian, din punct de vedere estetic, operele sale fiind o adevărată expresie a purismului absolut. Kasimir Malevich a fost tot un puritanist, dar după cum am văzut, a mers mai departe către o suprematizare şi mai absolutistă a furmelor şi a culorilor elementare. Şi nu în ultimul rând, a fost abordat Jackson Pollock, opera sa reprezentând un fel de apogeu al abstractizării, ne mai contând pentru acesta, absolut nicio regulă estetică, sau geometrică, singura regulă fiind cea a armoniei petelor de culoare în forma şi în tonalitatea acestora. Putem considera deci, că arta nonfigurativă prin numeroasele ei surse, semnificaţii, şi ipostaze este o artă cu efect monumental asupra gândirii estetice moderne. Aceasta îşi lasă amprenta nescrisă asupra oricărui privitor care a avut vreodată contact cu o operă abstractă, amprentă subtilă dar profundă, care atinge corzile sufletului prin creativitatea, prin puritatea şi sinceritatea sa. Deschiderea, sinceritatea sa, cea a sentimentului sau a gândirii pure, este ceea ce are arta nonfigurativă deosebit şi intangibil de alte arte. Acesta este adevărul şi religia sa. Bibliografie: 1. Achiţei, Gheorghe, „Frumosul dincolo de artă”, Ed. Meridiane, Bucureşti, 1988 2. Achim, Ionel; Achiţei, Gheorghe; Iliescu, Ion, „Dicţionar de estetică generală”, Ed. Politică, Bucureşti, 1972 3. Albert, E. Elsen, „Temele artei”, Ed. Meridiane, Bucureşti, 1983 4. Becks-Malorny, Ulrike, „Kandinsky”, Ed. Taschen, Los Angeles, 2007 5. Botez-Crainic, Adriana, „Arta modernă şi contemporană”, Ed. Niculescu, Bucureşti, 2001 6. Brion, Marcel, „Arta abstractă”, Ed. Meridiane, Bucureşti, 1972 7. Buchholz, Elke Linda, „Arta din secolul XIX până azi”, Ed. Litera, Bucureşti, 2010 8. Burgos, Jean, „Imaginar şi creaţie”, Ed. Univers, Bucureşti, 2003 9. Cosor, Viorel, „Logic şi analitic în arta abstractă”, Ed. Solness, Timişoara, 2007 10. Elger, Dietmar, „Abstract Art”, Ed. Taschen, Los Angeles, 2008 11. Faure, Elie, „Istoria artei: Arta modernă”, Ed. Meridiane, Bucureşti, 1970 12. Fleming, Ian, „Arte şi idei”, Ed. Meridiane, Bucureşti, 1983 13. Gherasim, Marin, „A patra dimensiune”, Ed. Paralela 45, Piteşti, 2003 14. Grigorescu, Dan, „Kandinsky”, Ed. Meridiane, Bucureşti, 1980 15. Hess, Barbara, „Abstract Expressionism”, Ed. Taschen, Los Angeles, 2006 16. Honour, Hugh, „Romantismul”, Ed. Meridiane, Bucureşti, 1983 17. Huyghe, Rene, „Dialog cu vizibilul”, Ed. Meridiane, Bucureşti, 1982 18. Kandinsky, Wassily, „Spiritualul în artă”, Ed. Meridiane, Bucureşti, 1994 19. Kapnistos, Petros, „Kandinsky”, Ed. De Agostini, Bucureşti, 2007 20. Kapnistos, Petros, „Jackson Pollock”, Ed. De Agostini, Bucureşti, 2007 21. Luc, Ferry, „Homo aestheticus”, Ed. Meridiane, Bucureşti, 1997 22. Marpurgo-Tagliaubue, Guido, „Estetica contemporană”, Ed Meridiane, Bucureşti, 1976 23. Maxa, Florin, „Arta secolului XX”, Ed. Paralela 45, Piteşti, 2007 24. Mărculescu, Sorin, „Istoria ilustrată a picturii de la arta rupestră la arta abstrată”, Ed. Meridiane, Bucureşti, , 1968 25. Muller, Joseph-Emile, „Arta modernă”, Ed. Ştiinţifică, Bucureşti, 1963 26. Muller, Joseph-Emile; Elgar, Frank, „Pictura abstractă”, Ed. Meridiane, Bucureşti, 1969 27. Muller, Joseph-Emile; Elgar, Frank, „De la cubişti la primii abstracţi”, Ed. Meridiane, Bucureşti, 1969 28. Ortega y Gasset, Josse, „Dezumanizarea artei”, Ed. Humanitas, Bucureşti, 2000 29. Papu, Edgar, „Arta şi umanul”, Ed. Meridiane, Bucureşti, 1974 30. Pascadi, Ion, „Destinul contemporan al artei”, Ed. Meridiane, Bucureşti, 1974 31. Protter, Eric, „Pictori despre pictură”, Ed. Meridiane, Bucureşti, 1972 32.Prut, Constantin, „Dicţionar de artă modernă şi contemporană”, Ed. Univers Enciclopedic, Bucureşti, 2002 33. Read, Herbert, „Imagine si idee”, Ed. Univers, Bucureşti, 1970 34. Read, Herbert, „Originea formei în artă”, Ed. Univers, Bucureşti, 1971 35. Stoichiţă, Victor Ieronim, „Mondrian”, Ed. Meridiane, Bucureşti, 1979 36. Townsend, Dabney, „Introducere în estetică”, Ed. All, Bucureşti, 2000 37. Wald, Henri, „Conceptul de realitate în artă”, Ed. Meridiane, Bucureşti, 1972 Sursă imagini: 1.http://upload.wikimedia.org/wikipedia/commons/d/d8/William_Turner,_Light_and_Colour_%28Goethe%27s_Theory%29.JPG 2. http://www.theartwolf.com/masterworks/cezanne.htm 3. http://www.codart.com/images/MondriaanDuinII1909GemeentmuseumDenHaag.jpg 4. http://www.artknowledgenews.com/files2008/PabloPicassoPitcherAndBowlO.jpg 5. http://annickmartinez.psycho-quebec.ca/images/peintures/Klee_tunisian_gardens.jpg 6. http://deweyorotherwise.files.wordpress.com/2008/08/00303030.jpg 7.http://upload.wikimedia.org/wikipedia/commons/archive/2/22/20071011091119!Da_Vinci_Vitruve_Luc_Viatour.jpg 8. http://images.artnet.com/images_US/magazine/features/kuspit/kuspit11-3-09-3.jpg 9. http://artfiles.art.com/5/p/LRG/7/734/NQ1Z000Z/wassily-kandinsky-blue.jpg 10.http://4.bp.blogspot.com/_DZkm1D9dSGQ/SfFS2nYiefI/AAAAAAAAAOI/3Djqkj7iPGk/S1600-R/small+dream+in+red.jpg 11..Poling, V. Clark, „Kandinsky’s Teaching at the Bauhaus”, Ed. Rizzoli, New York 12. http://www.ownapainting.com/images/Mondrian-TheRedTree.jpg 13. http://www.1st-art-gallery.com/thumbnail/208759/1/Broadway-Boogie-Woogie.jpg 14.http://2.bp.blogspot.com/_Bv2JCUhRdUE/R_Kq9XLcPiI/AAAAAAAAAh0/SqC3hh25jjc/s400/Piet_Mondrian_Tableau_11_1921-25.jpg 15. http://www.christies.com/lotfinderimages/d48074/d4807456r.jpg 16. http://www.tate.org.uk/images/cms/12603w_blackmoods_malevich.jpg 17.http://upload.wikimedia.org/wikipedia/commons/5/56/Kazimir_Malevich_%27Suprematist_ Composition-_White_on_White%27,_oil_on_canvas,_1918,_Museum_of_Modern_Art.jpg 18. http://www.dl.ket.org/webmuseum/wm/paint/auth/pollock/pollock.she-wolf.jpg 19. http://www.einabems.com/Webimages/pollock.number-8.jpg 20.http://areeweb.polito.it/didattica/polymath/htmlS/Interventi/Articoli/FrattaliPollockPeiretti/Img/image003.jpg 